এইটো মণিপুৰৰ প্ৰথম ক'ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ' নহয়! - Factcrescendo Assamese\nApril 14, 2020 April 14, 2020 Manjori BorkotokyLeaveaComment on এইটো মণিপুৰৰ প্ৰথম ক’ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ’ নহয়!\nচীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ এক লাখতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে আৰু প্রায় ১৯ লাখ মানুহ আক্রান্ত হৈ আছে ।\nবিশ্বৰ আন দেশৰ লগতে ভাৰতলৈও ক’ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে দহ হেজাৰতকৈ অধিক ৰোগী চিনাক্ত হৈছে আৰু ৩৩৯ জনৰ মৃত্যু হৈছে । অসমতো ৩১জন ৰোগী ইতিমধ্যে চিনাক্ত হৈছে আৰু এজনৰ মৃত্যু হৈছে ।\nএই সময়তে হোৱাটচ এপ্প আৰু ফেচবুকত ক’ৰনা ভাইৰাছ সম্পৰ্কীয় বিভিন্ন মেছেজ/ফটো/ভিডিঅ’ আদি বহুল ভাৱে শ্বেয়াৰ হৈছে আৰু অসমো এই ক্ষেত্ৰত পিছ পৰি থকা নাই । এনে এক ভিডিঅ’ ফেচবুকৰ যোগেদি অসমত আৰু সমগ্ৰ উত্তৰ-পূৱত ভাইৰেল হৈ পৰিছে য’ত দাবী কৰা হৈছে যে এইয়া উত্তৰ-পূৱ আৰু মণিপুৰৰ প্ৰথম ক’ৰনা ভাইৰাছ ৰোগীৰ ভিডিঅ’ হয় । ভিডিঅ’টোত এজন ৰোগীক হস্পিটেলৰ বিচনাত শুই থকা দেখা গৈছে আৰু শ্বাস-প্ৰশ্বাসত ভীষণ কষ্ট পাই থকা দেখা গৈছে ।\nউক্ত ভিডিঅ’টো চাইদুৰ আছলাম নামৰ এটা ফেচবুক প্ৰফাইলৰ পৰা ২৪ মাৰ্চ, ২০২০ তাৰিখে দিনৰ ২:০৮ বজাত আপলোড কৰা হৈছে । উক্ত ভিডিঅ’টো ২৯৩ বাৰ শ্বেয়াৰ কৰা হৈছে আৰু ১৩ হাজাৰ বাৰ দৰ্শন কৰা হৈছে । ভিডিঅ’টো শ্বেয়াৰ হোৱা পোষ্টটোত দাবী কৰা হৈছে যে উক্ত ভিডিঅ’টো উত্তৰ পূৰ্বাঞ্চলৰ প্ৰথমটো ক’ৰনা ভাইৰাছ আক্রান্তৰ হয় আৰু এই যুৱতী গৰাকী মণিপুৰৰ হয় আৰু শেহতীয়াকৈ লণ্ডনৰ পৰা আহিছিল । এই একেটা ভিডিঅ’ শ্বেয়াৰ কৰি আৰু বহুতো এনে ধৰণৰ পোষ্ট ফেচবুকত ভাইৰেল হৈ পৰিছে । এই পোষ্টবোৰ চাওঁক ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ) আৰু ইয়াত ( সংৰক্ষিত পোষ্ট ) ।\nসঁচাকৈ এই ভাইৰেল ভিডিঅ’টো মণিপুৰৰ আৰু উত্তৰ-পূবৰ প্ৰথম ক’ৰনা ভাইৰাছ আক্রান্তৰ নেকি? সত্য কি? জানোঁ আহক ।\nপ্ৰথমে আমি উক্ত ভিডিঅ’টো মণিপুৰৰ হয় নে নহয় সেই বিষয়ে নিশ্চিত হবলৈ মণিপুৰৰ ইম্ফলস্থিত জৱাহৰলাল নেহৰু ইনষ্টিটিউট অফ মেডিকেল চাইন্সৰ মেডিকেল চুপাৰিন্টেণ্ডৰ প্ৰফেছৰ ৰাজেন টি’ৰ সৈতে যোগাযোগ কৰিলোঁ আৰু তেওঁ নিশ্চিত কৰিলে যে উক্ত ভিডিঅ’টো মণিপুৰৰ নহয় আৰু ভাইৰেল হোৱাৰ দৰে মণিপুৰৰ প্ৰথম ক’ৰনা ভাইৰাছ ৰোগীৰ লগত কোনো সম্পৰ্ক নাই ।\nআমি ভাইৰেল ভিডিঅ’টো বিশেষ ছফ্টৱেৰৰ সহায়ত কীফ্ৰেমছত বিভক্ত কৰিলোঁ আৰু গুগলত ৰিভাৰ্ছ ইমেজ চাৰ্ছ কৰিলোঁ । আমি দেখিলোঁ যে ভিডিঅ’টো যোৱা মাৰ্চ ১৮, ২০২০ তাৰিখে ইকুয়েডৰৰ এক ইউজাৰে টুইটাৰত আপলোড কৰিছিল ।\nউক্ত টুইটাৰ হেণ্ডেলটোৰ পৰা এই একেজন ৰোগীৰ কেইবাটাও ভিডিঅ‘ আপলোড কৰা হৈছিল য’ত লিখা আছিল যে উক্ত ৰোগীজন শ্বাস-প্ৰশ্বাসজনিত ৰোগত আক্ৰান্ত হৈছে আৰু এই ভিডিঅ’টো ইকুয়েডৰৰ ভেলেন্সিয়া চহৰৰ এক হস্পিটেলৰ হয় ।\nইয়াৰ উপৰিয়ো ভিডিঅ‘বোৰত স্পেনিছ ভাষাত কথা পতা আমি স্পষ্টকৈ শুনিবলৈ পাওঁ ।\nইয়াৰ পাছত আমি বিশেষ কিছুমান কীৱৰ্ডছ ব্যRৱহাৰ কৰি আৰু অনলাইন চাৰ্ছ কৰিলোঁ । আমি দেখিলোঁ যে একেজন ৰোগীৰে এক ভিডিঅ‘ ইকুয়েডৰৰ C6 Television Babahoyo নামৰ এক নিউজ চেনেলৰ ফেচবুক পেজৰ পৰা আপলোড কৰা হৈছে য’ত তেওঁলোকে স্পষ্ট কৰিছে যে উক্ত ৰোগীজন আচলতে শ্বাস-প্ৰশ্বাসজনিত ৰোগতহে আক্ৰান্ত হৈছে, ক’ৰনা ভাইৰাছ ৰোগত আক্ৰান্ত হোৱা নাই ।\nভাইৰেল ভিডিঅ’টো মণিপুৰৰ বা উত্তৰ-পূৱৰ কোনো ক’ৰনা ভাইৰাছ ৰোগীৰ নহয় । এইটো মণিপুৰৰ প্ৰথম ক’ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ’ বুলি প্ৰচাৰ কৰি জনসাধাৰণৰ মাজত অনাহকত আতংকৰ সৃষ্টি কৰা হৈছে ।\nTitle:এইটো মণিপুৰৰ প্ৰথম ক’ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ’ নহয়!\nTagged CoronavirusCOVID 19ImphalJawaharlal Nehru Institute of Medical SciencesJNIMSManipur\nসঁচাকৈ মণিপুৰ ক’ৰনা মুক্ত হৈ পৰিছে নেকি?


স্মৃতি শক্তি কেনেকৈ বঢ়াব — Vikaspedia\nআহক আজি আমি স্মৃতি বৃদ্ধি কৰাৰ কিছুমান উপায়ৰ বিষয়ে আলোচনা কৰো।দীঘল বুলি নপঢ়াকৈ নাথাকিব। ই আপোনাৰ জীৱনত বহুতো সহায় কৰিব।\n“এওঁক ক’ৰবাত দেখিছিলো, কিন্ত্ত নামটোহে পিচে মনত নপৰে দেখূন ! আৰে মবাইলটো ক’ত থ’লো,মনত পৰা নাই ! মেমৰী মোৰ অকামিলা হৈ গ’ল”.....এনেকুৱা কথা কোৱা আপুনি বহুত মানুহক দেখিছে নিশ্চয়। এইটো এনেকুৱা নহয় যে তেওঁৰ স্মৃতি বিকল হৈ গৈছে বা তাত কিবা সমস্যা হৈছে। আচলতে কোনো কথাত ভালকৈ ফোকাচ নকৰা বা ধ্যান নিদিয়াৰ বাবে এই সমস্যাবোৰ প্ৰায়েই হোৱা দেখা যায়। আপুনি বিচাৰিলে মেমৰি বোলা software টোক বৃদ্ধি কৰিব পাৰে।\nবহুতো মানুহে কয় যে: “মোৰ memory lost হৈছে। মই আজিকালি পাহৰিব ধৰিছো। আচলতে এই সৰুসুৰা পাহৰণিবোৰ মেমৰি লষ্ট নহয়। ইয়াৰ মূল কাৰণ হ’ল: absent mind বা anxiety.মেমৰিৰ আধাৰ হ’ল.....Recording, store আৰু replay.\nযদি ৰেকৰ্ডয়েই নহয়,তেনেহ’লে প্লে কেনেকৈ হ’ব। সেয়ে যদি কিবা কথা মনত ৰাখিব খূজিছে তেন্তে তাৰ ওপৰত সম্পূৰ্ণ ধ্যান লগাওঁক,ভালকৈ শুনক-চাওঁক আৰু মগজুত তাক সোমোৱাই লওঁক। তেতিয়া হ’লে ই আপোনাৰ মগজুৰ পৰা আতঁৰি নাযায়।\nমেমৰি কি দৰে বৃদ্ধি কৰিব :\n(১) মগজুৰ ফালৰ পৰা নিজক activate ৰাখক:\nশৰীৰক সক্ষম কৰি ৰাখিবলৈ যিদৰে physical exercise অৰ প্ৰয়োজন সেইদৰে মগজুকো mental exercise অৰ প্ৰয়োজন। সাধাৰণতে আমাৰ শৰীৰৰ mechanism য়ে মেমৰিৰ ওপৰত কাম কৰে। হৃদপিণ্ডই যিদৰে আমাৰ শৰীৰৰ বিভিন্ন অংগ-প্ৰতংগলৈ তেজৰ যোগান ধৰে সেইদৰে মগজুৱে cells বিলাকৰ লগত communicate কৰে। মগজু আৰু cells বিলাকৰ মাজত যিমান সোনকালে সংযোগ স্থাপন হ’ব,চিগনেল সিমানেই খৰ বা চোকাকৈ আহিব আৰু মগজুৱে ভালকৈও ভালকৈ কাম কৰিব। সেয়ে মেমৰি বৃদ্ধি কৰিবলৈ হ’লে:\n• মগজুৰ খাদ্য হিচাবে puzzles,crossword , Sudoku বস্ত্তবোৰ প্ৰায়েই খেলক।নহলে কিবা এটা বিদেশী ভাষা শিকক।\n• বন্ধুৰ লগত বা অকলেও chess খেলক।এইবোৰ খেলে মেমৰি বঢ়োৱাত বহুত সহায় কৰে।\n• বাতৰি কাকতৰ সেই খবৰবোৰ পঢ়ক যিবোৰ মানুহে সাধাৰণতে অৱজ্ঞা কৰে।\n• গাড়ী, মটৰ চাইকেল, চাইকেল চলাই যাওঁতে একেডোখৰ ঠাইলৈকে বেলেগ বেলেগ পথেৰে যাওঁক(যদি সি উপলব্ধ)।\n• কিবা এবিধ বাদ্য যন্ত্ৰ বজোৱাৰ অভ্যাস কৰক।(আঙুলিৰ অগ্ৰভাগ মেছেজ কৰি থাকিলে স্মৃতি সতেজ হ’য়)\n(২) কিবা নতুন কৰক:\nসদায় কিবা এটা নতুন কাম কৰিবলৈ চেষ্টা কৰক। যিটো আপুনি আগতে কেতিয়াও কৰি পোৱা নাই। সপ্তাহত এবাৰ হ’লেও কিবা নতুন কাম এটা কৰক,নতুন কথা এটা শিকক। কিন্ত্ত সেই কথাবোৰত আপোনাৰ আগ্ৰহো থকাটো প্ৰয়োজন।\n(৩) মিলাপ্ৰিতী বঢ়াওক:\n• অকলে নাথাকিব।নিজক socialize কৰক। পৰিয়ালৰ আন সদস্য বা বন্ধু-বান্ধৱ সকলক নিয়মিত ৰূপত লগ কৰক।\n• যদি আপুনি এনে এখন ঠাইত চাকৰিৰ তাগিদাত আছে য’ত আপোনাৰ আপোন-পৰিয়াল কোনোয়েই নাই। তেতিয়া আপুনি বয়স অনুপাতে স্থানীয় ক্লাৱ,অৰগেনাইজেশ্যন,মছজিদ,নামঘৰৰ সৈতে নিজক জড়িত কৰি লওঁক। অসময়ত ইয়াৰ সদস্য সকলৰ সৈতে সময় পাৰ কৰক।\n• মানুহৰ লগত মিলজুল বঢ়ালে tension, depression, Alzheimer ধৰণৰ বেমাৰবোৰৰ পৰা বাচি থাকিব পাৰি। যিবোৰ মেমৰি হেৰুৱাৰ বাবে প্ৰধানকৈ দায়ী।\n• ফেচবুকৰ দৰে online social networking site বোৰো হ’ল সময় পাৰ কৰাৰ এটা সুন্দৰ সুবিধা। কিন্ত্ত অচিনাকি মানুহৰ সৈতে সম্বন্ধ কৰিবলৈ যাওঁতে অলপ সাৱধান হ’ব। গা-বচাই চলিব। কাৰণ কেতিয়া আপুনি ঠগ খাব বা বিপদত পৰিব কোনো ঠিকনা নাই। সকলো কথাতে তেওঁৰ লগত হলিগলি নকৰিব বা কিবা information বিচাৰিলে হঠাতে কৈ নিদিব। কাৰোবাক বন্ধু হিচাবে accept কৰাৰ আগতে তেওঁৰ friendlist খন চাই লওঁক আৰু তাৰে দুজন মানক সূধক তেওঁৰ বিষয়ে।\n• (৪) organized হওঁক:\n• সাধাৰণতে আমি যিবোৰ বস্ত্তৰ কথা ‘ক’ত থ’লো’ বুলি বাৰে-বাৰে পাহৰি যাওঁ.....যেনে মবাইল,চাবি,ডায়েৰী,মনিবেগ আদিৰ বাবে ঘৰত এডোখৰ নিৰ্দ্দিষ্ট ঠাই ঠিক কৰি লওঁক।ক’ৰবাৰ পৰা আহিয়েই বস্ত্তবোৰ সদায় তাতেহে থওঁক।\n• নিজৰ কৰিব লগা কাম সমূহ, appointment ,investment আদি কথাবোৰ লিখি ৰখাৰ ব্যৱস্থা কৰক। বহুতে ক’ত কি invest কৰিলে লিখি নৰখাৰ বাবে কেতিয়াবা সেই document কেনেবাকৈ হেৰুৱাই পুনৰ উলিয়াবৰ সময়ত বৰ বিপদত পৰা দেখা যায়।\n(৫) Malty tasking না কৰক:\nএকে সময়তে বহুত কাম একেলগে কৰিবলৈ নাযাব। আপুনি যি কথা জানিবলৈ বা কৰিবলৈ বিচাৰিছে তাকহে ফোক’চ কৰক। তেতিয়া আপোনাৰ কথাটো নিশ্চয় মনত থাকিব। এবাৰতে বহু কথাত ধ্যান দিলে আপোনাৰ হয়তো তাৰ এটা কথাও মনত নাথাকিব।\n(৬) visualize কৰক:\nভিজুৱেলাইজেশ্ব্যন মগজুৰ এটা ভাল ব্যায়াম। আপুনি ট্ৰেফিক জেমত ফঁচি থাকোতে, এপইন্টমেন্টৰ বাবে অপেক্ষা কৰি থাকোতে বা শুবলৈ যা-যোগাৰ কৰি থাকোতে বাল্যকালৰ কোনো ঘটনা বা ঠাইলৈ মনত পেলাওঁক । আপোনাৰ হোষ্টেল বা ঘৰৰ পুৰণি দিনৰ কোঠাটো, শ্ৰেণীবোৰ ,গাড়ী...যিয়েই নহওঁক। এই কাৰ্যই মগজুক activate কৰাৰ লগতে টেনশ্ব্যনৰ পৰা মুক্তি দিয়ে।\n(৭) ভাল diet আৰু টোপনি:\n• নিতৌ ৭-৮ ঘন্টা শুলে মেমৰি ভালে থাকে।\n• মন কৰিব যাতে আপোনাৰ খাদ্যত সদায় ফল,সেউজীয়া শাক-পাচলি আৰু carbohydrates অৰ মাত্ৰা থাকে। এনে খাদ্য খাওঁক য’ত omega-3 নামৰ fatty acid থাকে। nuts, বাদাম,কিছুমান সাগৰীয় মাছ আদিত এই এচিদ উপলব্ধ। বাদাম ৰাতি পানীত তিয়াই থৈ পূৱা খাওঁক। ভাল ফল পাব। সদায় ৮-৯ গিলাচ পানী খোৱাৰ অভ্যাস কৰক।\n(৮) সদায় ব্যায়াম কৰক:\n• সদায় ব্যায়াম কৰিলে মগজুৰ লগতে গোটেই শৰীৰলৈ ভাল blood circulation হয়।\n• সপ্তাহত মুঠ ১৫০ মিনিট বা আঢ়ৈঘন্টামান brisk walk কৰক। Brisk walk মানে হৈছে ৩০মিনিটত ৩ কিঃমিঃ পথ যোৱা। সপ্তাহত ৭৫ মিনিট aerobic exercise কৰক। যেনে খোজঁ কঢ়া,চাইকেল চলোৱা, সাতোঁৰা, ঘোৰাঁত উঠা ইত্যাদি । যদি সময় নাই দিনটোৰ ভিতৰত ১০-১০ মিনিটত ইয়াক ভগাই কৰক।\n• মেডিটেশ্যন,দীঘলীয়া উশাহ-নিশাহ লোৱা ইত্যাদি যৌগিক আসন বা যোগ অভ্যাসে মগজুক স্বাস্থ্যৱান কৰি ৰখাত সহায় কৰে।\nইয়াকো অৱজ্ঞা নকৰিব:\n• Depression, Thyroid, kidney, vitamin-B অভাৱৰ দৰে বেমাৰ বোৰক অৱজ্ঞা নকৰিব। ইহঁতে স্মৃতিৰ ওপৰত এটা সাংঘাতিক প্ৰভাৱ পেলায়।এইবোৰৰ সঠিক ৰূপত চিকিৎসা কৰাওক।\n• নিজৰ পচন্দৰ মিউজিক,গান শুনক।গান শুনি শুনি আপুনি তাৰ কথাবোৰ উপলব্ধি কৰিবলৈ চেষ্টা কৰক। ইংৰাজী গানো শুনক.....কথাবোৰ বাৰে বাৰে শুনি বুজিবলৈ চেষ্টা কৰক। প্ৰথমেই lyrics টো download কৰি নলব। মগজুক activate কৰক।\n• কিতাপ পঢ়িবলৈ কিছু সময় উলিয়াওক। ঘৰত সময় নহলে কামৰ ঠাইতে দুই এটা কথা পঢ়ক। বাতৰি কাকতৰ গণ্ডগুলীয়া কথাবোৰ কমকৈ পঢ়ি ভিতৰৰ চিন্তামূলক প্ৰৱন্ধবোৰ পঢ়ক। মগজুক সি recharge কৰিব। ব’ম দিয়া,মানুহ মৰা,ধৰ্ষন কৰা,ছোৱালী বিহাৰলৈ পলূৱাই নিয়া,পুতেকে বাপেকৰ ডিঙি কটা,ডাইনী বুলি সন্দেহ কৰি আলিবাবা চল্লিশচোৰৰ দিনৰ বাগদাদৰ ৰাইজে মানুহক জ্বলোৱা, ৰাইজৰ টকা সৰকাই ঘৈনীয়েকক দামী মেখেলা কিনি দিয়া ইত্যাদি বাতৰি বোৰৰ পৰা সাধৰণতে নিজক আতঁৰাই ৰাখক। এইবোৰ বাৰে বাৰে পৰিবেশন কৰা বাতৰিৰ প্ৰতি আমি অভ্যস্ত হৈ গৈছো। সেয়ে আপুনি আকৌ মই কিবা অকণমান সদায় পঢ়িবলৈ কৈছো বুলি যদি এইবোৰ কথাকে সদায় পঢ়ি থাকে তেতিয়া আপোনাৰ স্মৃতি বঢ়াৰ সলনি দুবছৰ আগৰ জেওৰা খৰিডাল শুকুৱাদি শুকাবহে। এনে কথাবোৰ শুনোৱাই দিলে ৰাষ্টাৰ ভেনা মাখি পৰি থকা পাগলীজনীয়েও মনত ৰাখিব পাৰিব। কিয়নো তাত চিন্তা কৰিব লগা একো বিষয় নাই। ল’ৰা-ছোৱালীকটো মুঠেই পঢ়িবলৈ নিদিব......... Total mentality collapse হৈ যাব। সেয়ে চিন্তাৰ খোৰাক জগোৱা বস্ত্তবোৰ পঢ়ক ।\n• নিজৰ ঘৰটো হাবি-জাবি কৰি নাৰাখিব। সাধ্য অনুসৰি ধুনীয়াকৈ য’ৰ বস্ত্ত য’ত থাকিব লাগে সেইমতে সজাওঁক। ভিতৰখন মিস্ত্ৰিৰ মতে তেলতেলীয়া ৰঙ কৰি দি গোটেইটো তেলীৰ তাজমহল বা হাবিজাবি কৰি নথ’ব। ভাল লগা ৰঙ,বা আপোনাৰ ভাল লগা বস্ত্তৰে ভিতৰখন সজাঁওক। ভাল ভাল expert য়ে তেনেদৰে কয়। মাটিৰ ঘৰেই হওঁক....পৰিপাটিকৈ ৰাখক। মান ৰজাৰ দিনৰ কাগজ-পত্ৰ....লাম-লাকটু থৈ ঘৰখন মকৰাজালৰ দোকান কৰি ন’থব। ভিতৰখন তেলতেলীয়া ৰঙা নীলা হালধীয়া হ’লে বা বেমেজালি হ’লে আপোনাৰ মনৰ অৱস্থাটোও সেইমতে হ’য়....য’ত আপোনাৰ memory lost হয়। চোতালত অলপ ফুল গছ লগাওঁক। সেইবোৰৰ তদাৰক নিজে কৰক। সেইবোৰ কামৰ বাবে হাজিৰা কৰা মানুহ লগাই তাৰ স্বাস্থ্য ভাল কৰিবলৈ নাযাব। ঘৰৰ ভিতৰতো পাৰিলে দুটামান সচাঁ ফুলৰ টাব ৰাখক।চীনৰ পৰা কিনি অনা কোনোদিনে শিপা নোলোৱা..........পাত বা ফুল নসৰা গছবোৰ কমকৈ ৰাখক। আপুনি যেতিয়া টাবটোৰ চিন্তাত থাকিব আপোনাৰ স্মৃতি active হৈ থাকিব। চীনৰ মিছৰৰ মামী ফুলবোৰে আপোনাক কোনো চিন্তাত নেপেলায়। বোলো “আছে ছাগলি...নিদিয়ে পোৱালি...হোৱাতকৈ কচাইৰ হাততে দিওঁগৈ তুলি।(আছে গৰু নাবায় হালৰ আধুনিকীকৰণ কৰিছো)।\n• ঘৰত কুকুৰ মেকুৰী কিবা পুহি তাকো শহুৰৰ দৰে সেৱা-শুশ্ৰষা কৰি থাকিলে expert সকলে স্মৃতি বাঢ়ে বুলি কয়।\n• আমি প্ৰায়েই আজিকালি ফোন নম্বৰবোৰ মনত পেলাব নোৱৰো। ই সাধাৰণ কথা। কাৰণ এই পাহৰণিৰ বাবে আমাৰ মোবাইলটোৱেই দায়ী। কিয়নো তাতে গোটেইখন ৰাখি থোৱাৰ ব্যৱস্থা হ’ল। আগৰ land line ফোনৰ দিনৰ কথা বেলেগ আছিল। কিন্ত্ত আমি কিছুমান কাম কিয় বাৰে বাৰে পাহৰো। তাৰো কাৰণ আছে। কিয়নো আজিকালি আমাৰ দহ ঠাইত ধান্দা। সেয়ে কিবা কাম কৰিলে তাক ভালকৈ ফোকাচ কৰক। যিবোৰ কথা আপুনি পাহৰি যোৱাৰ সম্ভাৱনা আছে তাৰ ওপৰত বেচিকৈ ধ্যান দিয়ক। একে সময়ে “এই ছোৱালীজনীক স্কুলৰ পৰা আনিব লাগে, মাইকী মানুহজনীৰ শাৰীখনো ধূৱ লাগে,আজি মোৰ ফটা আন্দাৰ পেন্টটোৰ ঠাইত নতুন এটা কিনিব লাগে” ইত্যাদি ধৰণৰ চিন্তাবোৰ যদি একে সময়তে কৰি থাকো তেন্তে মই ভায়াই নাপাহৰি কোন ভায়াই পাহৰিব! সেয়ে যিটোকে কৰে সেই সময়ত আপোনাৰ পিচফালে খাপঁ দি থকা চোৰটোক খামোঁচ মাৰি ধৰাদি ধৰি থাকক। তেতিয়া নিশ্চয় বৰকৈ নাপাহৰিব। Memory ও ভাল হ’ব।\nএইবোৰ কথালৈও এবাৰ মন কৰক:\n• ঘৰৰ পৰা ওলাই যোৱাৰ সময়ত সদায় মানুহক এটা চিন্তাত পৰা দেখা যায় যে “গেছৰ চুইচটো বন্ধ কৰিলো নে নাই, পানীৰ পাইপডাল বন্ধ কৰিলোনে নাই, ড্ৰয়িং ৰুমৰ ফেনখনৰ চুইচটো বন্ধ কৰিলোনে নাই,পিচফালৰ দৰজাখন বন্ধ কৰিলোনে নাই ইত্যাদি ইত্যাদি। যদি পাহৰিছে.... কি কৰিলে বা নকৰিলে.... তেতিয়া হ’লে পিচৰবাৰ ঘৰৰ পৰা ওলোৱাৰ সময়ত নিজৰ গতি ধীৰ কৰক........খপজঁপ নকৰিব........দীঘলকৈ দুবাৰমান উশাহ লওঁক.....এবাৰ গোটেই ঘৰটো আদিৰ পৰা অন্তলৈকে চকুফুৰাই চাওঁক.....সকলো ঠিকেঠাকে আছেনে নাই....তাৰ পিচত ওলাই যাওঁক। বহুত মানুহৰ ঘৰ জ্বলে ইস্ত্ৰিৰ চুইছ দি পাহৰি যোৱাৰ বাবে।\n• যদি আপুনি ক’ৰ বস্ত্ত ক’ত ৰাখিলে বাৰে বাৰে পাহৰি যায়......তেন্তে এইবোৰৰ এখন check – list বনাই লওঁক।কি ক’ত ৰাখিলে ইয়াৰ সহায়ত বিচাৰক।\n• যিটো কাম কৰিবলৈ মনলৈ আহে তাক লগে লগে কৰক। পিচলৈ পেলাই নথ’ব। কাম পিচুৱাই থাকিলে পাহৰি যোৱাৰ অভ্যাস বাঢ়ি গৈ থাকে। বহুতো মানুহে ধাৰ নাখায়.....কিন্ত্ত পাহৰি যোৱাৰ বাবে দোকানীয়ে ভাবে যে মানুহজন লেনদেনত বেয়া। সেয়ে এখন ডায়েৰী maintain কৰক। সকলো কথা লিখি ৰাখক। ডায়েৰীয়েও স্মৃতি বঢ়োৱাত সহায় কৰে। কৰ’বাৰ দূৰণিলৈ যোৱাৰ আগৰ দিনাই এখন check-list বনাওঁক যে কি কি লগত নিব.......ধুতীখনৰ পৰা ফটাকানি খনলৈকে লিখক। আৰু আগদিনাই সেইমতে বস্ত্তবোৰ বেগত ভৰাওঁক। নহলে দেখিব যে আন্দৰপেন্ট এটাকে এৰি আহিল। গা ধুই পিন্ধিবলৈ নাই। কেৱল লংপেন্টতো পিন্ধি সেইদৰেই লতং-পতংকৈ ঘূৰি ফুৰক। কলিকতাৰ দৰে চহৰত থাকিলে মানুহৰ ভিৰত আকৌ আন্দাৰ পেন্ট এটা কিনিবলৈ যাবলৈও আপুনি ভাবিব লাগিব আৰু আপোনাৰ সেই সময়ৰ বহুমূলীয়া সময় এটাও নষ্ট হ’ব।\n• এখন দামী কোম্পানীৰ ডাঙৰ কেলেণ্ডাৰ এখন লগত ৰাখক। মানুহে কিবা বিয়া ভোজ সকামলৈ মাতিছে বা সেইদিনা এক বিশেষ এটা কাম কৰিব লগা আছে সেই তাৰিখটোক ক্ৰচ মাৰি সৰুকৈ লিখি ৰাখক। নহলে আপোনাৰ একেবাৰে close জনৰ ঘৰৰ নিমন্ত্ৰন ৰক্ষা কৰিব নোৱাৰি পিচত লাজত পৰিব। মবাইলতো এনেবোৰ কথা save কৰি থোৱাৰ ব্যৱস্থা আছে। তেনেই সাধাৰণ কামটো। কিন্ত্ত ই বহুতৰ ‘বচ কী বাত ন্যেহী’। কেলেণ্ডাৰ খনত প্ৰতিদিনাই এবাৰ চকু ফুৰাওঁক যে আজি আপোনাৰ কিবা নিমন্ত্ৰণ, বিয়া,ভোজ,appointment, বিশেষ কাম কৰিব লগা আছে নেকি।\n• কোনোবা নতুন মানুহ পালে আপুনি ভয় কৰিছে যে ঘৰলৈ গৈ মই তেওঁৰ নামটো পাহৰি যাম। কাৰণ মাহুহজনক লগ পোৱাৰ সময়তটো আপুনি “অলপ ৰ’ব মই আপোনাৰ নামটো পাহৰি যাম সেয়ে চিগাৰেটৰ পেকেট এটা ফালি পিচফালে লিখি লওঁ” বুলিটো লাজতে কব নোৱাৰে। সেয়ে তেওঁৰ নামটো আপোনাৰ আগৰ চিনাকি কোন জনৰ লগত মিলিছে সেইদৰে মিলাই মনতে এবাৰ জুকিয়াই চাওঁক। অ’ তেওঁৰ নামটো ‘কান্দুৰা’.....অঁ...অঁ....আমাৰ ঘৰৰ ওচৰৰ ফেদেলীৰ পুতেকৰ নামটোৰে একেই। এনেদৰে। দেখিব মানুহটো মৰি গলেও আপুনি তেওঁৰ নাম নাপাহৰে। আকৌ নায়কৰ নামৰে একে হ’লেটো কথাই নাই। ‘অঁ তেওঁৰ নাম চুলেমান খান’....অঁ....অঁ....বম্বেৰ মোৰ সেই মাহী আইৰ পুতেক চুলেমান খান ভাইৰ সৈতে প্ৰায় একেই’।এনেদৰে।\n• দীঘল নম্বৰ এটা মনত ৰাখিব লগা হ’লে টুকুৰা টুকুৰাকৈ মনত ৰাখক.......4815613572 এনেদৰে নহয়..... ঠিক এনেদৰে....481-5613-572.\nপঢ়া মনত ৰখাৰ tips (Students অৰ বাবে)\n• একেৰাহে পঢ়াতকৈ ৫০ মিনিটমান পঢ়াৰ পিচত ১০ মিনিট জিৰণি লওঁক। আকৌ পঢ়ক। পৰীক্ষা আছে বুলি মাৰাথান দৌৰ নিদিব। আগৰ পৰা prepare হৈ থাকক।\n• বহুতৰ পঢ়াৰ সময়ত মিউজিক শুনাৰ স্বভাৱ আছে। গান শুনাতকৈ instrumental Music শুনক। জেং-জাং মিউজিক নুশুনিব,ই আপোনাৰ ধ্যান তথা স্মৃতিত আঘাত সানে।\n• পঢ়াৰ বাবে এডোখৰ নিৰ্দ্দিষ্ট ঠাই ঠিক কৰি লওঁক। সেই ঠাইত নিজকে পঢ়াৰ বাবে উপযুক্ত ঠাই বুলি মনৰ পৰা খাপ খূৱাই লওঁক।\n• এদিনত মাত্ৰ এটা বিষয় পঢ়াতকৈ ২ বা ৩টা বিষয় পঢ়ক। যিটো পঢ়িব তাত নিজৰ involvement টো আনিবলৈ চেষ্টা কৰক। কেৱল পঢ়ি যোৱাতকৈ মাজে মাজে নিজকে সূধক যে ‘মই কি পঢ়ি আছো’ ? বুলি। আগলৈ এই বিষটোৱে কি ৰূপ ল’ব পাৰে বা কি....কিয় প্ৰশ্নবোৰ নিজকে কৰি থাকক.....কথাবোৰ মনত ৰাখিবলৈ সহজ হ’ব। ভাবক যে যি subject টো আপুনি পঢ়ি আছে তাৰ main points বোৰ কি কি আছিল। মনতে এটা summery তৈয়াৰ কৰি লওঁ।\n• আপুনি পঢ়াটোক visualization কৰক। নিজক তাৰ ভিতৰৰ গভীৰতৰ মাজলৈ সোমোৱাই লৈ যাওঁক। চকুৰ আগত তাৰ এখন ছবি ভহাঁই লৈ আনক। ধৰক আপুনি লাচিত বৰফুকনৰ কথা পঢ়ি আছে....নিজকে চিন্তাৰ মাজেদি সেই সময়লৈ লৈ যাওঁক। কথা মনত ৰাখিবলৈ সহজ হ’ব।\n• গোটেই chapter টো পঢ়ক। বাচি বাচি নপঢ়িব। প্ৰথমবাৰতে underline নকৰিব। পিচত যিবোৰ পইন্ট আন্দাৰলাইন কৰিলে তাৰ ওপৰত চিন্তা-চৰ্চা কৰক।\n• মূখ মেলি জোৰেৰেও কিছু সময় পঢ়ক। ফূটাই পৰিলে কথাবোৰ মগজুত সোনকালে record হয়।\n• ক্লাচত নোট লিখাৰ সময়ত এইবুলি তাক note down নকৰিব যে ‘এতিয়া লিখি থওঁ...পিচত ভালকৈ পঢ়িম’ । যিহকে লিখে মনপুতি লিখি যাওঁক। লিখি যাওঁতে কথাবোৰ মনতে আওঁৰাই যাওঁক। উধৰ পৰা মূধলৈকে শিক্ষকৰ কথাবোৰ লিখাতকৈ....main points বোৰ লিখক।\n• এবাৰ মুখস্থ হোৱাৰ পিচতো পুনৰ তাক আওঁৰাক। ২৪ ঘন্টাৰ পিচত ইয়াক প্ৰথমবাৰ, আকৌ সপ্তাহটোৰ পিচত অন্তঃত ২বাৰ মূখস্থ কৰা কথাখিনি আওঁৰাক।\n• নতুন পাঠ পঢ়িলে তাক বন্ধু বৰ্গৰ সৈতে আলোচনা কৰক।\n• পঢ়াৰ সময় বা ৰুটিনখন মাজে-মাজে বদলাওঁক। নহলে সি আপোনাৰ বাবে একঘেয়মিও হ’ব পাৰে।\nকেতিয়া memory loss হয়\nAlzheimer ৰৰ দৰে বেমাৰ হ’লে memory loss হয়। ইয়াৰ কাৰণ organic বা মগজুৰ সমস্যা। মগজুলৈ ৰক্ত প্ৰৱাহ কমি আহে। এনে ৰোগীৰ এটা সৰু ডাক্টৰী পৰীক্ষা আছে। এই পৰীক্ষাত ৰোগীক কিছুমান প্ৰশ্ন সোধা হ’য়। neurologist.....Psychologist বা দুয়োজনে মিলি এই পৰীক্ষা কৰে। তাৰ পিচত তেওঁলোকে ৰোগীৰ therapy তয় কৰে ।এনে ৰোগীক প্ৰতিটো সৰু-ডাঙৰ কামৰ বাবে ডায়েৰী maintain কৰিবলৈ পৰামৰ্শ দিয়া হ’য়। এইৰোগ সাধাৰণতে বয়সত হ’য়। কিন্ত্ত এই কথাৰ অৰ্থ এইটো নহয় যে সকলো বয়সীয়াল লোকৰে স্মৃতি শক্তি দূৰ্ব্বল। সেয়ে মেমৰি ভালে ৰাখিবলৈ ইয়াৰ আগৰ পোষ্টটোত মই আপোনালোকৰ লগত এই সম্বন্ধে আলোচনা কৰিছিলো.....সেয়ে সেই কথাবোৰত ধ্যান দিয়ক। সূস্থ থাকক সূখী থাকক।


ডিজিটেল ডেস্কঃ বানপানীৰ লগতে অন্যান্য প্ৰাকৃতিক দুৰ্যোগ আৰু বিভিন্ন গ্ৰহৰ মেপিংৰ বাবে দেওবাৰে নিশা ১০ বাজি ৭ মিনিটত ISROয়ে প্ৰক্ষেপণ কৰিব ‘পি এছ এল ভি-চি ৪২' ৰকেটৰ দ্বাৰা দুটাকৈ উপগ্ৰহ । চেন্নাইৰ পৰা প্ৰায় ১১০ কি:মি: নিলগত শ্ৰীকোটাস্থিত…\n► মৃদুল কুমাৰ সন্দিকৈ গুৱাহাটীত এখন বজাৰ! আপুনি ক’ব পাৰে এইখন ‘মানুহ’ৰ বজাৰ। আপোনাক যদি ‘মানুহ’ লাগে তেন্তে এই বজাৰলৈ আপুনি আহিব পাৰে। কি মানুহ লাগে আপোনাক? যি ধৰণৰ ‘মানুহ’ লাগে, সেই ধৰণৰ মানুহেই আপুনি ইয়াত পাব। আপুনি এই বজাৰত ভৰি দিয়াৰ…\nদেওবাৰৰ পৰা পুনৰ চলিব যোৰহাট-মাজুলী সংযোগী ফেৰী\nঅসমীয়া প্ৰতিদিন\t Sep 15, 2018\nদেওবাৰৰ পৰা আকৌ চলিব যোৰহাট-মাজুলী সংযোগী ফেৰী। ব্ৰহ্মপুত্ৰৰ জলস্তৰ হ্ৰাস পোৱাৰ বাবে এই সিদ্ধান্ত আভ্যন্তৰীণ জল পৰিবহণ বিভাগৰ। অসম উচ্চতৰ মাধ্যমিক শিক্ষা সংসদৰ কনিষ্ঠ সহায়ক পদৰ পৰীক্ষাৰ পৰিক্ষাৰ্থীৰ সুবিধাৰ্থে এই সিদ্ধান্ত গ্ৰহণ।…\nমহানগৰীত বন্যহস্তীৰ পুনৰ সন্ত্ৰাস\nমহানগৰীত পুনৰ বন্যহস্তীৰ উপদ্ৰৱ। নাৰেংগীৰ বীৰকুছিত হাতীয়ে লণ্ড ভণ্ড কৰিলে ৪টা বাসগৃহ। হাতীৰ ভয়ত ঘৰ এৰি পলায়ন একাংশ লোকৰ। জুই জ্বলাই, ফটকা ফুটাই হাতী খেদাৰ চেষ্টা ৰাইজৰ আমছাং অভয়াৰণ্যৰ পৰা ওলাই আহিছে হাতীৰ এটা জাক।\nহোজাইত উত্তৰ প্ৰদেশ আৰক্ষী, আটক কামৰুজ জামানৰ ভাতৃক\nৰাজ্যতে গোপন খোপনি পুতিছিল হিজবুল মুজাহিদীনে। অসম আৰক্ষীয়ে পোৱাই নাছিল খবৰ। উত্তৰপ্ৰদেশত হিজবুল মুজাহিদীনৰ সদস্য কামৰুজ জামানৰ গ্ৰেপ্তাৰৰ পাছতে পোহৰলৈ আহিছিল নতুন তথ্যা। কামৰুজৰ ভাতৃ ছাইফুল ইছলামকো আটক আৰক্ষীৰ। উত্তৰ প্ৰদেশ…\nবাহুবলী আৰক্ষী! সন্তান সম্ভৱা মহিলাক কান্ধত তুলি লৈ গ’ল চিকিৎসালয়লৈ\nডিজিটেল ডেস্কঃ এনেকুৱা পুলিচ অফিচাৰক ছেল্যুট দিবলৈ মন যায়। হাজাৰত এজন হয়তো এনে আৰক্ষী বিষয়া থাকে। এই ঘটনা মথুৰাৰ। হঠাৎ মথুৰা থানাত কৰ্মৰত আৰক্ষী বিষয়া এগৰাকীয়ে দেখিছিল এই দৃশ্য। এইগৰাকী সন্তান সম্ভৱা মহিলাৰ কাষত থিয় হৈ স্বামীয়ে সহায়ৰ বাবে…\nবিদপসীমাৰ ৩৫ চেণ্টিমিটাৰ তলত ব্ৰহ্মপুত্ৰৰ জলপৃষ্ঠ\nব্ৰহ্মপুত্ৰৰ জলপৃষ্ঠ অস্বাভাৱিক হাৰত বৃদ্ধি। আৰু ৩৫ চেন্টিমিটাৰ জলপৃষ্ঠ বৃদ্ধি পালে স্পৰ্শ কৰিব বিপদসীমা। দুপৰীয়া ১ বজাত ব্ৰহ্মপুত্ৰৰ জলপৃষ্ঠ বৃদ্ধি হৈছিল ৪৯.২৮ ছেন্টিমিটাৰ। বৰষুণৰ বাবেই এই জলপৃষ্ঠ বৃদ্ধি হৈছে ব্ৰহ্মপুত্ৰত।…\nওদালগুৰিত খচৰা ভোটাৰ তালিকা প্ৰকাশ, ৬৯২জন ভোটাৰ হ’ল ’ডি’ মুক্ত\nচামগুৰিৰ বকুলতলত গৰুভৰ্তি ট্ৰাক জব্দ ৰাইজৰ\nচামগুৰিৰ বকুলতলত এখন গৰুভৰ্তি মিনি ট্ৰাক আৱদ্ধ। ৰাইজে আৱদ্ধ কৰিলে মিনি ট্ৰাকখন। ১২টা গৰু কঢ়িয়াই আনিছিল মিনি ট্ৰাকখনত। চোৰাংভাৱে ছিলঙলৈ গৰু সৰবৰাহ কৰাৰ সন্দেহ ৰাইজৰ। গৰু কঢ়িয়াই অনা গাড়ীখনৰ নাছিল যাবতীয় নথিপত্ৰ। খবৰ দিয়াৰ…\nকলিয়াবৰত জনস্বাস্থ্য কাৰিকৰী বিভাগৰ বিশুদ্ধ খোৱাপানী যোগান আঁচনি মুকলি\nডিজিটেল সংবাদ, কলিয়াবৰঃ শনিবাৰে কলিয়াবৰ জনস্বাস্থ্য কাৰিকৰী বিভাগৰ অধীনত আনুষ্ঠানিকভাৱে মুকলি কৰা হ'ল চাৰিটাকৈ বিশুদ্ধ খোৱাপানী যোগান আঁচনি। অসম চৰকাৰৰ 'মিছন ১০০'ৰ অধীনত একে সময়তে ৰাইজৰ সেৱাৰ বাবে মুকলি কৰা হয় কলিয়াবৰ উন্নয়ন খণ্ড এলেকাৰ…


ভেন্দিৰ বহুমুখী গুণাৱলী - অসম সংবাদ }\nJanuary 16, 2018\tবিবিধা 522 দৰ্শণ\nআপোনালোকৰ বহুতৰ প্ৰিয় খাদ্য ভেন্দিৰ বিষয়ে কিমান কথা আপুনি জানে বাৰু ? সদায় দেখি থকা ভেন্দিৰ বৰণ সেউজীয়া ওপৰিও ৰঙচুৱাও হব পাৰে বুলি আপুনি জানেনে ? ভেন্দি ডায়েবেটিজত উপকাৰী বুলি হয়তো আপুনি শুনিছে – কিন্তু ভেন্দিৰ আৰু কি কি ঔষধীয় মাহাত্ব্য আছে জানেনে ? ভেন্দিৰ কেতিয়াবা আচাৰ বা চুপ বনাই খাইছেনে ?\nভেন্দিৰ বৈজ্ঞানিক নাম হ’ল – Abelmoschus Esculentus Moench / Hibiscus esculentis Linn ৷ আন আন ভাষাত ইয়াৰ পৰিচয় এইদৰে : ইংৰাজীত (Ladies Finger, Okra, Okro),হিন্দীত (ভিন্দি), গুজৰাটীত (ভিন্দা), মৰাঠীত (ভেন্দি), তেলেগুত (বেন্দাকায়া), তামিলত (ভেন্দাক্কাই), মলয়ালমত (ভেন্দাকাই), কানাড়াত (বেন্দে),বাংলাত (ধেৰাছ), নেপালীত (ভান লচুন), সংস্কৃতত (টিন্দিচা), উৰ্দূত (ভিন্দি), টাই ভাষাত (মাক-মাই-ম্যুন),ডিমাছাত (বেন্দি), আৰবীত (বামায়াহ), বাৰ্মিজত (ইউ পাদি), চীনা ভাষাত (হুৱাং চু কি), ডানিছ (অক্ৰা), জাৰ্মান (অ’কাৰ), ফৰাচী (গম্বো),হিব্ৰো (বামায়াহ), হাংগেৰী (গম্বো,বামিয়া), ইটালি (গম্বো,বামিয়া), জাপানী (অকুৰা, কিকু কিমো), কোৰিয়া (অ’হ কু ৰা),পৰ্টুগীজ (গম্বো), ৰাচিয়ান (বমিলা), ৰোমানিয়া (বামে), টাৰ্কি (বামায়া),থাইলেণ্ডত (ক্ৰাচিয়াপ মন) ৷\nবুৰঞ্জীত ভেন্দিৰ বিষয়ে পোৱা তথ্য : -আজিকালি বিশ্বৰ প্ৰায়বোৰ ঠাইতেই উৎপাদন হোৱা ভেন্দিৰ প্ৰাথমিক উৎপত্তি স্থল সম্বন্ধে ঐক্যমত পোৱা নাযায় ৷ কোনোৰ মতে দক্ষিণ আফ্ৰিকা, ইথিয়োপিয়া ; কোনোৰ মতে দক্ষিণ এচিয়া ৷ আকৌ ১২১৬চনত স্পেইনৰ পৰিব্ৰাজকে ইজিপ্ত আৰু ভূমধ্য সাগৰৰ পাৰৰ লোকসকলে ভেন্দিৰ খেতি কৰিছিল বুলি লিপিবদ্ধ কৰি থৈ গৈছে ৷ ব্ৰাজিল,বেষ্ট ইণ্ডিজ, মেস্কিকো, আমেৰিকাৰ উত্তৰ অঞ্চললৈ কিছু পলমকৈ ভেন্দিৰ সঁচ যায় ৷\nলোক বিশ্বাসমতে ভেন্দিৰ ঔষধীয় প্ৰয়োগ : –\nভেন্দিৰ বহুমুখী গুণাৱলীৰ তালিকা : –\nপৰৱৰ্তী মাজুলীত গ্ৰন্থ উন্মোচন


মনৰ কথাঃ ৰাম মন্দিৰ বনাম ভোকৰ ৰাজনীতি আৰু কিছু অন্ধ অনুগামী :: দেৱব্ৰত গগৈ - অসমীয়াৰ সুখ-দুখ\nHome DEBOBRAT-GOGOI MONOR KATHA MONOR-KATHA দেবব্ৰত গগৈ মনৰ কথা মনৰ-কথা মনৰ কথাঃ ৰাম মন্দিৰ বনাম ভোকৰ ৰাজনীতি আৰু কিছু অন্ধ অনুগামী :: দেৱব্ৰত গগৈ\nমনৰ কথাঃ ৰাম মন্দিৰ বনাম ভোকৰ ৰাজনীতি আৰু কিছু অন্ধ অনুগামী :: দেৱব্ৰত গগৈ\nxukhdukh.com August 05, 2020 DEBOBRAT-GOGOI, MONOR KATHA, MONOR-KATHA, দেবব্ৰত গগৈ, মনৰ কথা, মনৰ-কথা,\nৰাম মন্দিৰ বনাম ভোকৰ ৰাজনীতি আৰু কিছু অন্ধ অনুগামী\nবৃটিছে এৰি থৈ যোৱা ভাৰতখন এখন নতুন ভাৰত আছিল । ৰাজনৈতিক ভাবে তেনেকুৱা ভাৰতৰ অস্তিত্ব বৃটিছ অহাৰ আগতে নাছিল । আমাৰ সৰ্ম্পকবোৰ সাংস্কৃতিক আৰু ধৰ্মীয় আছিল ৰাজনৈতিক নাছিল । যি নহওক , বৃটিছে আমাক দি থৈ যোৱা নতুন ভাৰতখন যেনেকৈ আছিল আমি তেনেকৈয়ে লৈ আৰম্ভ কৰিব পাৰিব লাগিছিল। ক'ৰবাত যদি মছজিদ এটা আছে সেইটোক তেনেকৈয়ে থব পৰাৰ পৰিপক্কতাখিনি থাকিব পাৰিব লাগিছিল।\n"পাঁচশ বছৰৰ গোলামি" , "দুশ বছৰৰ গোলামি" , এইবোৰ কি কথা ! আমিটো গোলাম হৈ থকা নাই ! আমি স্বাধীন হৈ জন্ম পাই জীয়াই আছো । বৰ্তমানৰ ভাৰতখন যেনেকৈ আছে সেই ৰূপত আগুৱাই লৈ যোৱাৰ বাবেহে চিন্তা কৰিব লাগে । চাৰিশ বছৰৰ আগতে কোনোবা বাবৰে মন্দিৰ ভাঙি মচজিদ সাজিছিলে এতিয়া সেইটো ভাঙি পুনৰ মন্দিৰ সজিব লাগে । এয়া কেনে কথা ! মন্দিৰ মচজিদৰ উৰ্ধত গৈ আমি যে চিন্তা কৰিব পৰা নাই , এজন ভাৰতীয় হিচাবে এয়া আমাৰ বাবে লজ্জাজনক কথা । দেশৰ কোটি কোটি দৰিদ্ৰ মানুহে ভাত কাপোৰ বাসস্থানৰ বাবে হাহাকাৰ কৰি আছে আৰু ইয়াৰ বিপৰীতে এখিনি মধ্যবিত্ত ভাৰতীয়ৰ ধৰ্মীয় হেঁপাহক অগ্ৰাধিকাৰ দিয়া হৈছে ।\nবৃটিছৰ পৰা ভাৰতখন লোৱাৰ সময়ত আমাৰ অগ্ৰজসকলে কেতিয়াও মন্দিৰ মচজিদ ভাঙিম বুলি লোৱা নাছিল । তেওঁলোকে লৈছিল বিদ্যালয় , চিকিৎসালয় , বাসগৃহ , গৱেষণা কেন্দ্ৰ , ষ্টেচন , এয়াৰপৰ্ট, জলবিদ্যুৎ প্ৰকল্প , দলং , উৰাজাহাজ , মটৰগাড়ী , মহাকাশ যান আদিবোৰ নিৰ্মাণ কৰিম বুলিহে । যত যি যেনেকৈ আছে তেনেকৈ থৈ আমি এখন নতুন ভাৰত নিৰ্মাণত অগ্ৰসৰ হ'ব লাগিছিল । কিন্তু আমি নোৱাৰিলো । এক পশ্চাতগামী চিন্তাৰে , ধৰ্মীয়ভাবে আসক্ত হৈ আমি মন্দিৰ মচজিদ ভঙাত নামি পৰিলোঁ । এয়া স্বাধীনোত্তৰ ভাৰতৰ ভাৰতীয় সকলৰ আটাইতকৈ লজ্জাজনক আচৰণ । এই আচৰণত দেশৰ সত্তৰ কোটি দৰিদ্ৰ জনগণৰ কোনো অংশীদাৰী নাই , অংশীদাৰী আছে শিক্ষিত আৰু অতি উচ্চ শিক্ষিত এচাম ভাত কাপোৰৰ সমস্যা নথকা ভাৰতীয়ৰ । সেইচাম ভাৰতীয়ই ধৰ্মীয় বিশ্বাসৰ নামত এটা মছজিদ ভাঙি তাত সাজিবলৈ লোৱা মন্দিৰ এটাৰ বাবে আজি উল্লাসিত । এই উল্লাসৰ বিপৰীতে আধুনিক বিজ্ঞানৰে উন্নতিৰ শিখৰত উঠাৰ সপোন দেখা এজন ধৰ্মনিৰপেক্ষ ভাৰতীয় হিচাবে আমি লজ্জিত ।\nকংগ্ৰেছৰ দৰে কৌশলী ৰাজনীতি কৰিবলৈ বিজেপিৰ আৰু সময় লাগিব । দেশৰ অৱস্থা বেয়া , কৰোণা, দুৰ্বল অৰ্থনীতি আৰু চীনৰ ইচ্যুটোৱে বৰ বেয়াকৈ লম্ভিছে । ৰাফেল আৰু ৰাম মন্দিৰেও মানুহৰ মন সলাব পৰা নাই । পেটত জুই জলি থাকিলে এইবোৰে বিশেষ পাত্তা নাপায় । এনে সময়ত অন্ততঃ অৰ্থনীতি অলপ উন্নত হ'লেও কথা নাছিল । সাধাৰণ মানুহৰ হাতত ধন নাই । তেওঁলোকৰ হাতত অন্ততঃ দহ হেজাৰ মান টকা চৰকাৰে দিলেও অৱস্থা অলপ ভাল হলহেঁতেন । এই টকা দিয়া কৌশলটো কংগ্ৰেছে জানে , সেয়ে বিজেপিয়ে মানে মোদীয়ে ঘোষণা কৰাৰ আগতেই ৰাহুলৰ মুখেদি কংগ্ৰেছে কৈ দিলে । ৰাহুলে পৰামৰ্শ দিয়াৰ দৰে কলে , ফলত বিজেপি ফচি গল । নগদ ধন দিলে ৰাহুলৰ পৰাৰ্মশ লোৱা বুলি ওলাব আৰু নিদিয়াৰ বাবে ৰাইজৰ গালি খাই আছে । কংগ্ৰেছৰ কৌশলী ৰাজনীতি নহয় এয়া কি !\nদুদিনমান আগতে মনমোহন সিঙে পৰামৰ্শ দি প্ৰৱন্ধ লিখিছে । তাত নগদ ধন দিয়াৰ উপৰিও বিশ্ব বেংক , আই এম এফৰ পৰা ঋণ ল'বলৈ লিখিছে লগতে নতুন নোট ছপা কৰিবলৈ পৰাৰ্মশ দিছে । এইকেইটা ভাগি পৰা অৰ্থনীতি উঠাবলৈ অন্যতম পথ । কথাটো কংগ্ৰেছে ভালকৈ জানে , সেয়ে মোদীয়ে কিবা কৰাৰ আগতেই মনমোহনৰ দ্বাৰা কংগ্ৰেছে উলিয়াই দিছে । অহমিকাৰে ভৰপুৰ বিজেপিয়ে এতিয়া কংগ্ৰেছৰ পৰাৰ্মশ কেনেকৈ মানিব আৰু নামানিলেও ৰাইজৰ গালি খাব ।\nসেয়ে দেশ আৰু চৰকাৰ চলাবলৈ বিজেপিয়ে কংগ্ৰেছৰ পৰা শিকিবলগীয়া বহুত আছে । মন্দিৰ আৰু ধৰ্মৰ কথা কৈ নিৰ্বাচন জিকিব পাৰি কিন্তু দেশ চলাব নোৱাৰি ।\nবাকী চীনৰ কথা , ৬২ৰ ভাৰত যদি নাই , ৬২ৰ নেহেৰুৰ কংগ্ৰেছো নাই । মনমোহনে দহ বছৰ শাসন কৰিলে , চীনৰ অতপালিৰ কথা শুনিলেনে লগতে মনমোহনে চীনৰ ৰাষ্ট্ৰপতিৰ লগত ঝুলনা খেলাও দেখিছিলনে ?\nকালিৰে পৰা চ'চিয়েল মেডিয়াত প্ৰচাৰ হৈছে কংগ্ৰেছৰ সাধাৰণ সম্পাদক প্ৰিয়ঙ্কা গান্ধীও এইবাৰ ৰাম ভক্তিৰ নিদৰ্শনেৰে পূজা দিয়াৰ ছবি। কমল নাথৰ হনুমান চালিছাৰ অনুষ্ঠানো টিভিত। আনকি ৰবাৰ্ট ভদ্ৰাই টুইটাৰত ৰাম মন্দিৰে দেশলৈ সৌদাৰ্য অনাৰ কামনা কৰিছে। কংগ্ৰেছে ৰাম মন্দিৰ প্ৰসংগত ৰাজীৱ গান্ধীয়ে সেই কালত লোৱা পদক্ষেপৰ বিষয়েও প্ৰচাৰ-প্ৰপাগাণ্ডা চলাইছে। দেশত হিন্দুত্বৰ ৰাজনীতিয়ে ঢৌ তুলি থকাৰ বতৰত কংগ্ৰেছৰ এনে নতুন ৰঙৰ প্ৰচাৰ অথবা ৰামৰ চৰণত শৰণ, এক ৰাজনৈতিক কৌশলৰে অংশ নেকি সেয়াও বিচাৰ্য হৈ পৰিছে।\nবুৰঞ্জীৰ কথা এটা উনুকিয়াই থও। দ্বিতীয় বিশ্বযুদ্ধ তেতিয়া শেষ হওঁ হওঁ , হিটলাৰ তেতিয়ালৈকে মৰা নাই । ৰুছ সেনা বাৰ্লিন পালেহি , হিটলাৰে তেতিয়াও কৈ আছে , আমাৰ জয় হ'বই ! হিটলাৰৰ ভাষণ শুনি জাৰ্মানীৰ অসামৰিক কিশোৰ আৰু যুৱকবোৰে বাৰ্লিনৰ ৰাজপথত দৈত্যকায় চেহেৰাৰ ৰুছ সেনাৰ লগত খণ্ডযুদ্ধত নামি পৰিছিল । নেতাৰ ভাষণ শুনি ছগাৰ দৰে মৰিবলৈ যোৱা এই জাৰ্মানসকলৰ কথাবোৰ ভাবি আচৰিত হওঁ। নিজৰ দেশখন যিজন নেতাই তিল তিলকৈ ধ্বংস কৰিলে, সেইজন নেতাই নিজৰ ধ্বংসৰ আগমুৰ্হুততো দিয়া ভুৱা ভাষণবোৰ ইহঁতে কেনেকৈ বিশ্বাস কৰিব পাৰে ? যি দেখিছোঁ , হিটলাৰহঁত যেনেকৈ যুগে যুগে জন্ম লাভ কৰে ঠিক তেনেকৈ হিটলাৰহঁতৰ লাখ লাখ অনুগামীও যুগে যুগে জন্ম লাভ কৰে। সিহঁতে জন্ম লাভ কৰে কেৱল হিটলাৰহঁতৰ ভুৱা ভাষণবোৰ বিশ্বাস কৰি ধ্বংস হবলৈকে ।\nTags # DEBOBRAT-GOGOI # MONOR KATHA # MONOR-KATHA # দেবব্ৰত গগৈ # মনৰ কথা # মনৰ-কথা\nBy xukhdukh.com on August 05, 2020\nLabels: DEBOBRAT-GOGOI, MONOR KATHA, MONOR-KATHA, দেবব্ৰত গগৈ, মনৰ কথা, মনৰ-কথা


গোৱালপাৰাৰ ডিটেনশ্যন কেম্পত বিদেশী ঘোষিত ব্যক্তিৰ মৃত্যুকলৈ ব্যাপক প্ৰতিক্ৰিয়া\nগোৱালপাৰাৰ ডিটেনশ্যন কেম্পত বিদেশী ঘোষিত ব্যক্তিৰ মৃত্যুক লৈ ব্যাপক প্ৰতিক্ৰিয়া\nবৰপেটাৰোড , April 8, 2019 3:06 pm\nডিটেনশ্যন কেম্পত থকাৰ পাছত মৃত্যুবৰম কৰা অমৃত দাস।\nএগৰাকী বিদেশী ঘোষিত ব্যক্তিৰ গোৱালপাৰা জিলা কাৰাগাৰৰ ডিটেনশ্যন কেম্পত মৃত্যুক কেন্দ্ৰ কৰি ব্যাপক প্ৰতিক্ৰিয়াৰ সৃষ্টি হৈছে। বৰপেটা জিলাৰ বৰপেটাৰোডৰ ১০ নম্বৰ ৱাৰ্ডৰ বাসিন্দা অমৃত দাস নামৰ ব্যক্তিজনৰ শনিবাৰে নিশা মৃত্যু হোৱাৰ ঘটনাত মানৱ অধিকাৰৰ বিষয়ত আন এক প্ৰশ্নৰ অৱতাৰণা হৈছে।\nউল্লেখযোগ্য যে বিদেশী ন্যায়াধিকৰণে বিদেশী বুলি ৰায় দিয়াৰ পাছত অমৃত দাসে (৬৭) যোৱা ২০১৭ চনৰ ২০ মে’ৰ পৰা গোৱালপাৰাৰ ডিটেনশ্যন কেম্পত বন্দিত্বৰ জীৱন কটাই আছিল।\nআইনৰ মেৰপেঁচত বিদেশী ঘোষিত হৈ সুদীৰ্ঘ দুটা বছৰ গোৱালপাৰাৰ ডিটেনশ্যন কেম্পত বন্দী হৈ থাকি প্ৰচণ্ড মানসিক যন্ত্ৰণাত ভুগি অৱশেষত হৃদৰোগত আক্ৰান্ত হৈ অমৃত দাসৰ মৃত্যু ঘটে।\nজানিব পৰা মতে, মৃত অমৃত দাস ২০১৮ চনৰ ৩১ মে’ৰ পৰা হৃদৰোগত আক্ৰান্ত হৈ থকাৰ পাছত ডিটেনশ্যন কেম্পৰ কৰ্তৃপক্ষই তেওঁক কেইবাবাৰো চিকিৎসালয়ত ভৰ্তি কৰাব লগীয়া হৈছিল। যোৱা শনিবাৰে পুনৰ সংকটজনক অৱস্থাত অমৃত দাসক গোৱালপাৰা অসামৰিক চিকিৎসালয়ত ভৰ্তি কৰোৱা হয় যদিও নিশা ১১ বাজি ২৫ মিনিটত তেওঁৰ মৃত্যু হয়।\nআনহাতে, দেওবাৰে দাসৰ মৃতদেহ মৰণোত্তৰ পৰীক্ষাৰ পাছত পৰিয়ালৰ লোকক চমজাই দিয়া হয়। ইপিনে, সদৌ অসম বাঙালী ঐক্যমঞ্চই এই ঘটনাত তীব্ৰ প্ৰতিক্ৰিয়া প্ৰকাশ কৰিছে। তেওঁলোকে কয় যে যি প্ৰকৃত ভাৰতীয় নাগৰিক অমৃত দাসক বিদেশী ঘোষিত কৰি ডিটেনশ্যন কেম্পত ৰখা হ’ল তেওঁৰ মৃত্যুৰ পাছত চৰকাৰী প্ৰশাসনে কিয় পৰিয়ালক চমজাই দিব লগা হ’ল?\nতেওঁলোকে যুক্তি দৰ্শাই কয় যে যদি ব্যক্তিজন বিদেশীয়েই আছিল তেনেহ’লে তেওঁক নিজ দেশলৈ ঘূৰাই পঠিয়াব লাগিছিল। কিন্তু সেয়া নকৰি ডিটেনশ্যন কেম্পত ৰাখি তিলতিলকৈ মৃত্যুৰ মুখলৈ ঠেলি দি মৃত্যুৰ পাছত আকৌ মৃতদেহ পৰিয়ালক চমজাই দিয়া হ’ল। বিদেশী ঘোষিত কৰি ডিটেনশ্যন কেম্পত বন্দী কৰি ৰাখি মৃত্যুৰ পাছত পৰিয়ালৰ লোকক মৃতদেহ চমজাই দিয়াটো কেনে ভাৰতীয় ন্যায় ব্যৱস্থা বুলিও তেওঁলোকে প্ৰশ্ন উত্থাপন কৰে।\nইপিনে, অমৃত দাসক বিদেশী ঘোষণা কৰি ডিটেনশ্যন কেম্পত বন্দী কৰি ৰাখি মৃত্যুৰ মুখলৈ ঠেলি দিয়া ঘটনাটো পৰিয়ালৰ লোকে সহজভাৱে মানি ল’ব পৰা নাই।\nগুৱাহাটী মহানগৰীৰ মাডাৰ্ছ অল্ড এজ হোমৰ অচলাৱস্থা; দণ্ডাধীশ পৰ্যায়ৰ তদন্তৰ নিৰ্দেশ\nসততাৰ পুৰষ্কাৰ! অসম আৰক্ষীত চিপাহী হিচাপে নিযুক্তি দিয়া হ’ব গৃহৰক্ষী জোৱান বৰছিং বে’ক\nক’ভিডৰ সময়ত নিবিদা আহ্বানকলৈ শিৱসাগৰ পৌৰ প্ৰশাসনৰ বিৰুদ্ধে তীব্ৰ প্ৰতিক্ৰিয়া


মিথ্যাচাৰী প্ৰধানমন্ত্ৰী বৰিছ জনচন : কিয় ক্ষমা খুজিলে ব্ৰিটিছ প্ৰধানমন্ত্ৰীয়ে? | Asom Live 24\nমিথ্যাচাৰী প্ৰধানমন্ত্ৰী বৰিছ জনচন : কিয় ক্ষমা খুজিলে ব্ৰিটিছ প্ৰধানমন্ত্ৰীয়ে?\nতদন্ত আৰম্ভ হোৱাৰ প্ৰায় ছমাহৰ পিছত অৱশেষত প্ৰকাশ কৰা হয় ছু গ্ৰেৰ প্ৰতিবেদন। প্ৰতিবেদনখনত ২০২০ চনত ব্ৰিটিছ প্ৰধানমন্ত্ৰীৰ বাসগৃহ ১০ ডাউনিং ষ্ট্ৰীটত অনুষ্ঠিত হোৱা কেইবাটাও পাৰ্টিৰ ছবি আৰু বিশদ তথ্য প্ৰকাশ পাইছে। ইয়াৰে অধিকাংশই আইন উলংঘা কৰি সংগঠিত কৰা হৈছিল বুলি কোৱা হৈছে। প্ৰতিবেদনত আৰু কোৱা হৈছে যে, ‘‘যি সময়ত মহামাৰীৰ সময়ত যেতিয়া সাধাৰণ মানুহৰ জীৱনৰ ওপৰত ইটোৰ পিছত সিটো নিষেধাজ্ঞা জাপি দিয়া হৈছিল, সেই সময়ত চৰকাৰৰ এনে আচৰণৰ ন্যায্যতা প্ৰদান কৰাটো অসম্ভৱ।’’\nগ্ৰেৰ প্ৰতিবেদন প্ৰকাশ পোৱাৰ কিছু সময়ৰ পিছতে হাউছ অৱ কমনছত ক্ষমা খুজি ব্ৰিটিছ প্ৰধানমন্ত্ৰী বৰিছ জনচনে কয় যে তেওঁ সমগ্ৰ বিষয়টোৰ সম্পূৰ্ণ দায়িত্ব লৈছে। ‘‘এই ঘটনাৰ পৰা মই বহু কথা শিকিছো। সৰ্বোপৰি মোৰ উপস্থিতিত ঘটা সকলো কাৰ্যৰ সম্পূৰ্ণ দায়িত্ব মই লৈছো।’’\nউল্লেখ্য যে ২০২০ চনত ব্ৰিটেইনৰ কঠোৰ কোভিড লকডাউনৰ নিয়ম উলংঘা কৰি ব্ৰিটিছ প্ৰধানমন্ত্ৰী বৰিছ জনছনৰ চৰকাৰী বাসগৃহত কেইবাটাও পাৰ্টি কৰাৰ অভিযোগ উঠিছিল। প্ৰধানমন্ত্ৰী বৰিছ প্ৰথমে সংসদত কয় যে তেওঁ সেই পাৰ্টিসমূহৰ বিষয়ে অৱগত নহয় আৰু কোনো এটা পাৰ্টিতে তেওঁ উপস্থিত থকা নাছিল বুলি দাবী কৰি আহিছিল।\nলগতে পঢ়ক বিধায়কৰ বান বিলাসিতা! বান বিধ্বস্ত জিলাৰ উপায়ুক্তৰ অনুকৰণীয় কৰ্তব্য নিষ্ঠা\nঅৱশ্যে, ব্ৰিটিছ সংবাদ মাধ্যমৰ কেইবাখনো ফ্ৰণ্ট লাইন ছবিত বৰিছে বহু পাৰ্টিত অংশগ্ৰহণ কৰা দেখা গৈছিল। প্রধানমন্ত্রীয়ে মিছা কথা কৈ সংসদক বিপথে পৰিচালিত কৰাৰ অভিযোগ উত্থাপন হৈছিল৷ ইয়াৰ পিছতে সমগ্ৰ বিষয়টো লণ্ডন আৰক্ষীয়ে তদন্ত আৰম্ভ কৰে। ইতিমধ্যে প্ৰধানমন্ত্ৰী বৰিছ আৰু তেওঁৰ পত্নীকে ধৰি দলটোত উপস্থিত থকা কেইবাজনো চৰকাৰী বিষয়াকো আৰক্ষীয়ে জৰিমনা বিহিছে।\nপ্ৰধানমন্ত্ৰীৰ বাসগৃহত এজন চৰকাৰী ফটোগ্ৰাফাৰে তোলা ছবিও পোহৰলৈ আহিছে। অভিযোগ উত্থাপন হৈছে যে সেইদিনা (২৩ নৱেম্বৰ, ২০২০) ১০ ডাউনিং ষ্ট্ৰীটত বৰিছৰ এজন সহায়কৰ বিদায় সম্বৰ্ধনা অনুষ্ঠান অনুষ্ঠিত কৰা হৈছিল। সেই সময়ত ব্ৰিটেইনত দুজনতকৈ অধিক লোকৰ সমাৱেশ সম্পূৰ্ণৰূপে নিষিদ্ধ কৰা হৈছিল।\nপ্ৰধানমন্ত্ৰী বৰিছে দাবী কৰিছিল যে সেইটো তাৰিখত তেওঁৰ বাসগৃহত কোনো পাৰ্টি হোৱা নাছিল। কিন্তু সেই ছবিখনত বৰিছৰ কাষৰ টেবুলখনত ৱাইন আৰু জিনৰ বটল, বহুত খালী গিলাচ৷ গ্ৰে প্ৰতিবেদন প্ৰধানমন্ত্ৰী বৰিছ জনচনৰ মিথ্যাচাৰ প্ৰমাণ কৰিলে বুলি এতিয়া ব্ৰিটিছ সংবাদ মাধ্যমত চৰ্চা লাভ কৰিছে৷\nলগতে পঢ়ক সময়ৰ কি যে পৰিহাস! কোটিপতি নৱজ্যোৎ সিদ্ধু হ’লগৈ জে’লৰ কেৰাণী\nইফালে এই সমগ্ৰ বিষয়টোক লৈ বিৰোধীয়ে প্ৰধানমন্ত্ৰীক আক্ৰমণ কৰাই নহয়, পদত্যাগৰ দাবীও কৰি আহিছে। ছু গ্ৰে প্ৰতিবেদনৰ পিছতো সংসদৰ মজিয়াত মিথাচ্যাৰ আশ্ৰয় লোৱাৰ দাবী কৰি বিৰোধী সাংসদে পুনৰ প্ৰধানমন্ত্ৰী জনচনৰ পদত্যাগৰ দাবী উত্থাপন কৰিছে৷\nঅৱশ্যে প্ৰতিবেদন প্ৰকাশ পোৱা পিছতে সংসদৰ মজিয়াত প্ৰধানমন্ত্ৰী জনচনে ক্ষমা খুজি কয় যে ‘‘আমাৰ দোষ যিয়েই নহওক কিয়, মই বিশ্বাস কৰো যে আমাৰ আমোলাসকল কঠোৰ পৰিশ্ৰমী, ভাল মানুহ, দেশৰ বাবে ভাল কাম কৰে।’’\nপ্ৰধানমন্ত্ৰীয়ে লগতে কয় যে তেওঁ সেই পাৰ্টিসমূহত অতি কম সময়ৰ বাবে অংশগ্ৰহণ কৰি কৰ্মীসকলক উৎসাহিত কৰিছিল আৰু তাৰ পিছত কি হ’ল তেওঁ একোৱে নাজানে।\nTags: asom live 24assam live 24axom live 24axom live 24 digitalbest news channel in assamBest news channel of assamBest News Portal in AssamBritish PM Boris Johnson\nমুকেশ আম্বানীৰ পৰা ছালিল পাৰিখলৈ, শীৰ্ষ মুখ্য কাৰ্যবাহী বিষয়াসকলৰ দৰমহা কিমান?


বিজ্ঞানমনস্ক চিন্তাৰে পুষ্ট নাৰীমুক্তিৰ দলিল:"নাৰী- বন্ধন আৰু মুক্তি"-( ৰূপালীম দত্ত) - মুক্ত চিন্তা\nবিজ্ঞানমনস্ক চিন্তাৰে পুষ্ট নাৰীমুক্তিৰ দলিল:"নাৰী- বন্ধন আৰু মুক্তি"-( ৰূপালীম দত্ত)\nনাৰীমুক্তি প্ৰসংগ বা তেনে কোনো চিন্তাৰ আওতালৈ আহিলেই সততে কেতবোৰ প্রশ্নই জুমুৰি দি ধৰে। প্রশ্নটো হ’ল, মনুসংহিতাত নাৰীবিষয়ক যিবোৰ কথা বা বিধান উল্লেখ আছে সেইবোৰ নজনা শিক্ষিতা মহিলা বোধকৰো নোলাবই; কেৱল মনুসংহিতাই নহয়, সকলো ধর্মগ্রন্থই নাৰী-নিন্দাৰে ভৰা। কিন্তু তাৎপৰ্যপূর্ণভাৱে এই সকলোবোৰ জনাৰ পিছতো সংখ্যাগৰিষ্ঠ মহিলাই এইবোৰক আওকাণ কৰাৰ দৃষ্টান্ত নাই। এয়া সাহসৰ অভাৱ নে সংস্কাৰ? আধুনিকতাৰ ভুল ব্যাখ্যাৰে চালিত এওঁলোক আচলতে নিজৰ অজ্ঞাতে ধর্মশাস্ত্ৰ-নির্ণিত পুৰুষতান্ত্রিক মূল্যবোধত আচ্ছন্ন যেন নালাগেনে? এই ক্ষেত্ৰত শিক্ষিত পুৰুষসকলৰ কৰণীয় একা? নে শাস্ত্ৰৰ ব্যাখ্যাক পুৰুষতান্ত্রিক শক্তিৰ আধাৰ হিচাপে লৈ এওঁলোক সন্তুষ্ট? মনু যেতিয়া হৈ পৰে আৰাধ্য শাস্ত্ৰকাৰ, বেদবাক্য য’ত অলংঘনীয় সেয়াই বোধহয় ধৰ্মজাল। মৌলবাদ। মৌলবাদীৰ কোনো লিংগ নাথাকে; জাতি-ভাষা বা ধৰ্মৰ কোনো নির্দিষ্ট অৱধাৰণা নাথাকে।\nনাৰীমুক্তি সম্পৰ্কীয় কথাৰ মাজতে মৌলবাদৰ কথা সোমালহি ড০ সন্ধ্যা দেৱীৰ গ্রন্থ নাৰী : বন্ধন আৰু মুক্তিৰ কথা ক’বলৈ গৈ। অন্যান্য প্রসংগলৈ যোৱাৰ আগতে গ্ৰন্থখনৰ মাজৰ প্ৰসংগ এটা উদ্ধৃত কৰিছোঁ।\n“হিন্দুসকলৰ সত্যৰ আদর্শ সেৱক তথা ধৰ্মপুত্র যুধিষ্ঠিৰে প্ৰসংগক্ৰমে কৈছে : ‘গৰুৱে যেনেকৈ নতুন ঘাঁহ খাবলৈ আগ্রহ কৰে তেনেকৈ তেওঁলোকে (নাৰীয়ে) নতুন নতুন পুৰুষৰ সৈতে সংসর্গ কৰিবলৈ ইচ্ছা কৰে” (কল্যাণী বন্দোপাধ্যায়, ধৰ্ম ও নাৰী, ৪র্থ, পৃষ্ঠা ১৪৪)। এই কথাৰ আঁত ধৰি ড০ সন্ধ্যা দেৱীয়ে লিখিছে : সত্যনিষ্ঠ যুধিষ্ঠিৰে বা কোনো শাস্ত্ৰকাৰে এটা প্রশ্ন কিন্তু কোনোদিনেই নকৰিলে। প্রশ্নটো হ’ল—নাৰীৰ স্বভাৱ যদি ব্যভিচাৰৰ দোষত দুষ্ট, তেন্তে সেই ব্যভিচাৰৰ বাবে জানো ব্যভিচাৰী পুৰুষৰ প্রয়োজন নাই?\nসততাৰে সৈতে এনে এটা সাহসী প্রশ্ন কৰিব পৰা মানুহগৰাকী নিশ্চিতভাৱে বিজ্ঞানমনস্ক চিন্তা-চৰ্চাৰে পৰিচালিত যুক্তিবাদী মানুহ হ’বই লাগিব। নাৰী : বন্ধন আৰু মুক্তি গ্ৰন্থখন পঢ়ি উঠি উচ্ছ্বাসেৰে কৈছোঁ—গ্ৰন্থখনে চিন্তাশীল পাঠকৰ মনৰ দিগন্ত প্ৰসাৰিত কৰিব আৰু বিষয়টো সন্দৰ্ভত এক নতুন দৃষ্টিকোণেৰে চিন্তা-চৰ্চা কৰিবলৈ প্রেৰণা দিব। এখন নিঃসন্দেহে সংৰক্ষণযোগ্য গ্রন্থ।\nনাৰী : বন্ধন আৰু মুক্তিত মুঠ আঠটা প্রবন্ধ সন্নিবিষ্ট হৈছে। আটাইকেইটা প্রবন্ধই মূল্যৱান। প্রবন্ধকেইটা লিখোতে লেখিকাই যে যথেষ্ট কষ্ট স্বীকাৰ কৰিবলগা হৈছে, এই কথা সংকলনটোৰ প্ৰতিটো পৃষ্ঠাই সোঁৱৰাই থাকে। ইয়াত সন্নিৱিষ্ট প্রবন্ধসমূহৰ শিৰোনাম এনেধৰণৰ—\n(১) আমেৰিকাৰ নাৰীমুক্তি আন্দোলন\n(২) মেৰি ৱলষ্টনক্র্যাফট : নাৰীমুক্তিৰ নিঃসংগ অগ্রদূত\n(৩) জন ষ্টুৱার্ট মিলৰ নাৰী চিন্তা\n(৪) ফৰাচী বিপ্লৱ আৰু নাৰীমুক্তি\n(৫) নাৰী আৰু মৌলবাদ\n(৬) সতী প্ৰসংগ\n(৭) আধুনিক যুগত অসমীয়া নাৰী আৰু\n(৮) নাৰীৰ ভোটাধিকাৰ আন্দোলন।\nইয়াৰ প্ৰথম, দ্বিতীয়, তৃতীয়, চতুর্থ, ষষ্ঠ আৰু একেবাৰে শেষৰ প্ৰবন্ধটোত মূলতঃ নাৰীৰ বন্ধন আৰু ইয়াৰপৰা মুক্তি লাভৰ বাবে কৰা সংগ্রাম, কষ্ট আৰু ত্যাগৰ ইতিহাস সন্নিবিষ্ট হৈছে। আমেৰিকাৰ দাস প্রথাই জগাই তোলা নাৰীৰ ভোটাধিকাৰৰ দাবীত হোৱা সুদীর্ঘ সংগ্ৰামৰ ইতিবাচক পৰিণতিৰ পিছতো প্ৰকৃতাৰ্থত নাৰীৰ সংগ্রাম শেষ হৈছিল জানো? স্বাধীনতা, সম্পত্তি আৰু নিৰাপত্তাৰ দাবীৰে উত্তাল ফৰাচী নাৰীয়ে আঁজুৰি অনা নাৰীৰ পৈতৃক সম্পত্তিৰ অধিকাৰ, বিবাহ-বিচ্ছেদ আইনৰ সফলতাইও জানো ফৰাচী নাৰীৰ প্ৰাপ্য সন্মানৰ কথা কয়? আমেৰিকাত ফ্রয়েডীয় তত্ত্বৰ আমদানিৰে পুৰুষপ্রধান সামাজিক শোষণ বাহাল ৰখাৰ চেষ্টা, Now (National Organisation of Women)ৰ নিচিনা সুবৃহৎ নাৰী সংগঠনৰ কার্যক্রমণিকাই অনা সামাজিক পৰিবৰ্তনৰ ইতিহাস, ভোটাধিকাৰৰ প্ৰশ্নটোৰ আঁত ধৰি উন্মোচিত ৰথী-মহাৰথীসকলৰ মানসিকতা কেইবাগৰাকীও ফৰাচী নেত্রীৰ আত্মবলিদানৰ কাহিনীকে ধৰি অলেখ দিশ সামৰি লোৱা হৈছে প্ৰবন্ধকেইটাত। আচলতে নিজকে শ্রেষ্ঠ বুলি দাবী কৰা আমেৰিকাই হওক, বিপ্লৱী জাতি বুলি গৌৰৱান্বিত ফৰাচীয়েই হওক অথবা ৰক্ষণশীল বুলি পৰিচিত ভাৰতেই হওক, বিশ্বত নাৰীৰ স্ব-প্রতিষ্ঠাৰ যুঁজত প্ৰতিপক্ষ সদায় পুৰুষশাসিত সমাজব্যৱস্থা। নাৰী আন্দোলনৰ ইতিহাস মধ্যবিত্তীয় পুৰুষ শ্ৰেণীয়ে বৈষয়িক স্বাৰ্থ পূৰণৰ বাবে কৰা প্ৰৱঞ্চনাৰ ইতিহাস। প্ৰচুৰ তথ্যসমৃদ্ধ প্ৰবন্ধকেইটা নাৰীমুক্তি তথা নাৰী স্বাধীনতাৰ বিষয়ে চিন্তা-চৰ্চা কৰা লেখক-পাঠক, গৱেষকসকলে সন্মুখীন হোৱা প্ৰসংগ পুথিৰ অভাৱ বহু পৰিমাণে দূৰ কৰাৰ লগতে বিষয়টোৰ যথার্থতা উপলব্ধি কৰাত নিশ্চিতভাৱে সহায় কৰিব বুলি আমাৰ ধাৰণা। এই ক্ষেত্ৰত সোঁতৰ বিপৰীতে কলম চলাই, হাতে-কামে মুক্তি সংগ্ৰামত জঁপিয়াই পৰা ব্যক্তিসকলৰ চিন্তা-চেতনা তথা ব্যক্তিত্বৰ প্ৰসংগও বিশদভাৱে আলোচিত হৈছে গ্ৰন্থখনত। একেখিনি কথা ক’ব পাৰি গ্ৰন্থখনত সন্নিবিষ্ট ‘আধুনিক যুগৰ অসমীয়া নাৰী’ শীর্ষক প্রবন্ধটোৰ ক্ষেত্ৰটো। প্রাক-ব্রিটিছ অসমত সামাজিক সংস্কাৰ তথা স্থান সম্পৰ্কত তেতিয়াৰ বিদ্বৎ সমাজৰ দৃষ্টিভঙ্গীকে উল্লিখিত প্ৰসংগ ইয়াতো সামৰি লোৱা হৈছে। পার্থক্য মাথোঁ এয়ে যে এই প্রবন্ধটোৰ পটভূমি অসম, আধুনিক মননৰ পৰিচয় দিয়া মনীষীকেইজন অসমীয়া। আৰু এটা কথা ক’বই লাগিব যে এই প্রবন্ধটোত সন্নিবিষ্ট কৰা চাহ বনুৱা সম্প্রদায়ত জন্মগ্রহণ কৰি সাম্রাজ্যবাদী শাসনৰ বিৰুদ্ধে বিদ্রোহ কৰি শ্বহীদ হোৱা উত্তৰ-পূব ভাৰতৰ প্ৰথমগৰাকী মহিলা মালতী বা নতুন প্রজন্মৰ বাবে অজানা এনে বহু স্মৰণীয় ব্যক্তিত্বৰ প্ৰসংগই আমাক উপকৃত কৰিব।\nসংকলনটোৰ অনন্য মাত্রা প্রদান কৰা প্রবন্ধটো হ’ল “নাৰী আৰু মৌলবাদ”। প্ৰবন্ধৰ আৰম্ভণিতে আমি যিকেইটা সততে অৱতাৰণা হোৱা প্রশ্নৰ প্ৰসংগ উত্থাপন কৰিছিলোঁ, এই প্রশ্নসমূহৰ উত্তৰ সুন্দৰভাৱে ইয়াত আলোচিত হৈছে। মৌলবাদৰ শক্তি, ইয়াৰ নীতি-চাতুর্য সকলোবোৰ আমাৰ তেনেই পৰিচিত ঘটনা, বক্তব্য বা দৃষ্টান্তৰে ব্যাখ্যা কৰা হৈছে।\nহিন্দু মৌলবাদীৰ ঐতিহ্য পুনৰুত্থানৰ অন্তর্গত হোৱা বাবে সতীদাহ প্রথা প্ৰসংগৰ বিশেষ গুৰুত্ব আছে। সেয়েহে লেখিকাই কোৱা ‘সাম্প্রতিক কালত দেখা দিয়া পুনৰুত্থানবাদ বা revivalism-ৰ স্বৰূপ জানিবলৈ সতীদাহ সম্পর্কে এক বস্তুনিষ্ঠ বিশ্লেষণ আৰু মূল্যায়নৰ প্রয়োজন” বোলা যুক্তি নিঃচর্তে গ্রহণীয় আৰু লেখাটোত সেয়া সুন্দৰভাৱে প্ৰতিফলিত হৈছে।\nআলোচ্য গ্ৰন্থখনত প্ৰসংগক্ৰমে সন্নিবিষ্ট হৈছে কেইবাখনো গুৰুত্বপূর্ণ কিতাপৰ আলোচনা, যিকেইখনে নাৰী অধিকাৰৰ আন্দোলনক এক অন্য মাত্রা দিছিল। যথা, আমেৰিকাৰ নাৰীমুক্তি আন্দোলন সম্পৰ্কীয় প্রবন্ধটোত আলোচিত গ্ৰন্থকেইখনে সেই সময়তে খলকনি তুলিছিল। লেখিকাৰ ভাষাত—‘ফৰাচী মহিলা বুদ্ধিজীৱী ছিমন দি বুভোৱাৰ “দ্য ছেকেণ্ড ছেক্স” নামৰ গ্ৰন্থখনে মধ্যশ্রেণীৰ নাৰী সমাজত এক আলোড়নৰ সৃষ্টি কৰে। ইপিনে নৃতাত্ত্বিক গৱেষণাৰ ফলত নাৰীৰ মানসিকতা গঠনৰ নেপথ্যত যে সামাজিক পৰিবেশ আৰু সংস্কৃতিৰ গুৰুত্বপূর্ণ প্ৰভাৱ অনস্বীকার্য সেই কথা লাহে লাহে প্রমাণিত হ’বলৈ ধৰে। এই প্রসঙ্গত বিশ্ববিখ্যাত নৃতাত্ত্বিক মার্গাৰেট মিডৰ “ছেক্স এণ্ড টেম্পৰামেন্ট ইন দি প্রিমিটিভ ছ’চাইটি” নামৰ কিতাপখন উল্লেখযোগ্য। অৱশ্যে আমেৰিকাৰ নাৰী জাগৰণৰ ক্ষেত্ৰত ১৯৬৩ চনত প্রকাশিত বেটি ফ্লাইডমেনৰ “দ্য ফেমিনিন মিছটিক”ৰ ঐতিহাসিক গুৰুত্ব আটাইতকৈ বেছি। এই কিতাপখনে আমেৰিকাৰ নাৰী সমাজৰ সুপ্ত চেতনালৈ এক নতুন জোৱাৰ আনিলে মাতৃত্বৰ দাসত্ব আৰু পাৰিবাৰিক বন্ধনৰপৰা নিজকে মুক্ত কৰি আত্মপ্রতিষ্ঠাৰ বাবে আহ্বান জনাই – "the only way forawoman, as foraman, to find herself, to know herself asaperson, is by creative work of her own."\nআন এখন তেনে উল্লেখযোগ্য গ্রন্থ হ’ল মেৰি ৱ’লষ্টনক্রাফটৰ “এ ভিণ্ডিকেচন অব দি ৰাইটছ অৱ ৱমেন”। পুৰুষৰ আধিপত্য আৰু প্রতিপত্তিক প্রায় অকলেই প্রত্যাহ্বান জনোৱা ৱ’লষ্টনক্রাফটে অৱশ্যে পশ্চিমৰ আন বহুতো সচেতন মহিলাৰ দৰে পুৰুষতান্ত্রিক সমাজত বৈষম্যমূলক নীতি-নিয়মৰ বিৰুদ্ধে কোনো প্রতিবাদ বা বিদ্রোহ সংগঠিত কৰা নাছিল। তেওঁ নৰম পন্থাৰ বাবে সমালোচিত হ’লেও সেই ১৭৯২ চনতে পৰম্পৰা ভাঙি নাৰী-পুৰুষৰ সম্পৰ্কক লৈ কৰা আলোচনাই সমগ্র পাশ্চাত্যকে যে কঁপাই গৈছিল; সেয়া কম কথা নহয়।\nআনহাতে, নাৰী সমস্যাক লৈ ১৮৬১ চনতে লিখি উলিওৱা (অৱশ্যে আঠ বছৰৰ পিছতহে প্রকাশ হৈ ওলায়) জন ষ্টুৱার্ট মিলৰ ‘অন দ্য ছাবজেকশ্বন অব ৱমেন’ নামৰ কিতাপখনে মুক্তি আন্দোলনক আন এক গতি দিলে। উদাৰনৈতিক ভাবাদর্শৰ প্রবক্তা মিলৰ কিতাপখনত আছে সমসাময়িক সমাজত নাৰীৰ অৱস্থান সম্পর্কে এক বিশ্লেষণাত্মক বিৱৰণ। ড° সন্ধ্যা দেৱীৰ ভাষাত— ‘পৰিয়ালৰ বাহিৰে-ভিতৰে নাৰীৰ ওপৰত চলা নানা প্ৰকাৰৰ অন্যায় আৰু নির্যাতনৰ বিৰুদ্ধে মিলৰ ৰচনাত উচ্চাৰিত হৈছে তীব্ৰ ভৰ্ৎসনা। কোৱা বাহুল্য, এই ভৰ্ৎসনাৰ প্রয়োজন আজিও শেষ হোৱা নাই— কেৱল ইংলেণ্ডতেই নহয়, আমাৰ দৰে দেশতো ইয়াৰ প্রয়োজন আছে। সেইবাবে মিলৰ যুগান্তকাৰী গ্রন্থ অন দ্য ছাবজেকশ্বন অব ৱমেনৰ যুক্তি তথা বক্তব্যৰ বিষয়ে আলোচনাৰ প্রয়োজন আৰু প্ৰাসংগিকতাক কোনোমতেই নুই কৰিব নোৱাৰি।”\nনাৰী : বন্ধন আৰু মুক্তিত আলোচনা কৰা মূলতঃ এই গ্ৰন্থকেইখনৰ আলোচনাই অনুসন্ধিৎসু পাঠকক যথেষ্ট উপকৃত কৰিব। ইয়াৰ লগে লগে এই অনুভৱো হৈছে, আমি বাৰু এই ক্ষেত্ৰত একেবাৰে দুখীয়া নহয় নে? অসমত পৰম্পৰা-বিৰোধী লিখকৰতো অভাৱ নাই। কিন্তু এজন ষ্টুৱাৰ্ট মিল ক’ত?\nওপৰে ওপৰে চালে সম্প্ৰতি অসমত নাৰীবাদী আন্দোলনে এক ব্যাপকতা লাভ কৰিছে যেন লাগে। প্ৰতিটো নাৰী সংগঠনৰে সুকীয়া সুকীয়া নাৰী সংগঠন আছে। স্থানীয় সমস্যা, দাবী-দাবাক লৈ গঠন হোৱা স্বতন্তৰীয়া সংগঠনো আছে। হয়তো সেইবাবেই ধৰ্ষণ বা নাৰী-নিৰ্যাতনৰ প্ৰতিবাদী কাৰ্যসূচীও নাৰীসকললৈ ঠেলি গৰিষ্ঠসংখ্যক পুৰুষ তথা দল-সংগঠনেই আন সাংগঠনিক কামত ব্যস্ত হৈ পৰে।\nঅসমত নাৰী সংগঠন আছে; কিন্তু আজিও ধাৰাবাহিকতা বর্তি থকা ঐতিহাসিক নাৰীসত্তাৰ সংগঠিত শক্তি ক’ত? আমি ভৱিষ্যতে কোনোবা ছিমন ডি বুভোৱা বা অসমীয়া জন ষ্টুৱার্ট মিল পামনে বিচাৰি, যাৰ গ্ৰন্থই নাৰীমুক্তিৰ প্ৰকৃত পথ দেখুৱাব?\nনাৰীমুক্তি বিষয়ক ড° দেৱীৰ এই গ্ৰন্থখন এইবাবেই উজলি উঠিছে যে ইয়াত প্ৰতিটো সৰু-বৰ কেৰোণ নির্মোহ আৰু সাহসেৰে উত্থাপন কৰা হৈছে। প্রবন্ধবোৰ ভাষাৰ কাৰচাজিৰে ভৰা ভাষণ নহয়, অতিৰিক্ত শব্দৰ পয়োভৰ ইয়াত নাই। বিপৰীতে প্ৰতিটো বক্তব্য তথ্যভিত্তিক, গৱেষণালব্ধ। দুই এটা খুঁটি-নাটি হয়তো কিতাপখনত থাকি গৈছেই, তথাপি সাহসেৰে কথা ক’ব পৰাৰ বাট এটা মুকলি কৰাৰ বাবে লেখিকা ধন্যবাদৰ পাত্ৰ| শেষত নক’লে নহ’ব যে অসম প্রকাশন পৰিষদৰ নিচিনা চৰকাৰী অনুষ্ঠানে প্রকাশ কৰা গ্ৰন্থখনৰ প্রচ্ছদ আৰু ছপা-বন্ধা আৰু উন্নত হোৱাৰ থল আছিল।\nবিষয় গ্ৰন্থ-পৰিচয় নাৰীমুক্তি\nNo Comments : "বিজ্ঞানমনস্ক চিন্তাৰে পুষ্ট নাৰীমুক্তিৰ দলিল:"নাৰী- বন্ধন আৰু মুক্তি"-( ৰূপালীম দত্ত)"


Sizodon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sizodon ar byavahar, ppali, parshwakriya, upkaar, kriya-pratikriya aaru satarkatabani\nSizodon ৰ লাভ আৰু ব্যৱহাৰসমূহ- Sizodon Benefits & Uses in Assamese- Sizodon ar laabh aaru byavaharsamuh\nSizodon ৰ পালি আৰু সেয়া কেনেদৰে ল'ব- Sizodon Dosage & How to Take in Assamese - Sizodon ar paali aaru xeya kenedore lobo\nSizodon ৰ পাৰ্শ্চক্ৰিয়াসমূহ- Sizodon Side Effects in Assamese- Sizodon ar parshwakriyasamuh\nSizodon সংক্ৰান্ত সতৰ্কতাবাণীসমূহ- Sizodon Related Warnings in Assamese- Sizodon xonkranta xatarkatabanisamuh\nঅইন দৰৱৰ সৈতে Sizodonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sizodon with Other Drugs in Assamese- Oinor xoite Sizodon ar gurutor kriya-pratikriya\nSizodon মতভেদসমূহ- Sizodon Contraindications in Assamese- Sizodon nishedhsamuh\nSizodon ৰ বিষয়ে সততে সোধা প্ৰশ্নসমূহ- Frequently asked Questions about Sizodon in Assamese- Sizodon ar bikhoye satate xodha prashnasamuh\nখাদ্য আৰু মদৰ সৈতে Sizodon ক্ৰিয়া-প্ৰতিক্ৰিয়া- Sizodon Interactions with Food and Alcohol in Assamese- khadya aaru modor xoite Sizodon kriya-pratikriya\nSizodon ৰ লাভ আৰু ব্যৱহাৰসমূহ - Sizodon Benefits & Uses in Assamese - Sizodon ar laabh aaru byavaharsamuh\nSizodon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSizodon ৰ পালি আৰু সেয়া কেনেদৰে ল'ব - Sizodon Dosage & How to Take in Assamese - Sizodon ar paali aaru xeya kenedore lobo\nSizodon-ৰ উপাদানসমূহ - Sizodon Active Ingredients in Assamese - Sizodon-ar upadaansamuh\nSizodon ৰ পাৰ্শ্চক্ৰিয়াসমূহ - Sizodon Side Effects in Assamese - Sizodon ar parshwakriyasamuh\nগৱেষণাৰ ভিত্তিত, Sizodon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSizodon সংক্ৰান্ত সতৰ্কতাবাণীসমূহ - Sizodon Related Warnings in Assamese - Sizodon xonkranta xatarkatabanisamuh\nSizodon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nSizodonৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Sizodon ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nSizodon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Sizodon গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Sizodon কি প্ৰভাৱ দেখা গৈছে?\nSizodonৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Sizodon কি প্ৰভাৱ দেখা গৈছে?\nSizodonৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Sizodon ৰ কি প্ৰভাৱ দেখা গৈছে?\nSizodonৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Sizodonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sizodon with Other Drugs in Assamese - Oinor xoite Sizodon ar gurutor kriya-pratikriya\nSizodon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSizodon মতভেদসমূহ - Sizodon Contraindications in Assamese - Sizodon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sizodon লোৱা অনুচিত যাতে -\nSizodon ৰ বিষয়ে সততে সোধা প্ৰশ্নসমূহ - Frequently asked Questions about Sizodon in Assamese - Sizodon ar bikhoye satate xodha prashnasamuh\nএই Sizodon-এ অভ্য়াস বা নিচাৰ সৃষ্টি কৰে নেকি?\nনহয়, আপনি Sizodonৰ প্ৰতি আসক্ত নহয়।\nআপুনি Sizodon লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Sizodon লওক।\nমানসিক ৰোগ থকা ৰোগীৰ ক্ষেত্ৰত Sizodon ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Sizodon ক্ৰিয়া-প্ৰতিক্ৰিয়া - Sizodon Interactions with Food and Alcohol in Assamese - khadya aaru modor xoite Sizodon kriya-pratikriya\nখাদ্য আৰু Sizodonৰ ক্ৰিয়া-প্ৰতিক্ৰিয়া\nSizodon সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Sizodonৰ মাজৰ প্ৰতিক্ৰিয়া\nSizodon লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nSizodon ৰ অনুকল্প - Substitutes for Sizodon in Assamese\nSizodon ৰ মূল্য আৰু পেকৰ চাইজ - Sizodon Price and Pack Size in Assamese - Sizodon ar mulya aaru pakor size\nআপুনি বা আপোনাৰ পৰিয়ালৰ কোনোবাই Sizodon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Sizodon ব্যৱহাৰ কৰিছিল নেকি?\nআপুনি কিমান পৰিমাণে Sizodon সেৱন কৰিছিল?\nআপুনি Sizodon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Sizodon সেৱন কৰে?


অমিতাভৰ সৈতে শ্বুটিং! কপিলৰ বাবে কিমান অপেক্ষাৰ ক্ষণ গণিলে ‘বিগ বি’-এ ? -\nHomeমনোৰঞ্জনঅমিতাভৰ সৈতে শ্বুটিং! কপিলৰ বাবে কিমান অপেক্ষাৰ ক্ষণ গণিলে ‘বিগ বি’-এ ?\nঅমিতাভৰ সৈতে শ্বুটিং! কপিলৰ বাবে কিমান অপেক্ষাৰ ক্ষণ গণিলে ‘বিগ বি’-এ ?\nনতুন দিল্লীঃ ‘লেট লতিফ’ হিচাপে খ্যাত তেওঁ! বলীউডৰ নামী-দামী তাৰকাৰ সৈতে তেওঁৰ আছে সৌহাৰ্দপূৰ্ণ সম্পৰ্ক। বিশ্বৰ বহু তাৰকা অভিনেতা, অভিনেত্ৰী,ক্ৰীড়াবিদে তেওঁৰ অনুষ্ঠানৰ অতিথি হোৱা আমি ইতিমধ্যে দেখিবলৈ পাইছো। কৌতুকক এক অনন্য মাত্ৰা প্ৰদান কৰা এইগৰাকী ব্যক্তি হৈছে কপিল শৰ্মা। শেহতীয়াকৈ, পুনৰ কপিল শৰ্মাৰ প্ৰসংগই চৰ্চা লাভ কৰা দেখিবলৈ পোৱা গৈছে। অলপতে ছ’চিয়েল মিডিয়াত ছনী এণ্টাৰটেইনমেণ্টে ‘কৌন বনেগা কড়োৰপতি’ৰ আগন্তুক খণ্ডটোৰ প্ৰ’ম’ শ্বেয়াৰ কৰিছে। প্ৰ’ম’টোৱে এতিয়া সৰ্বত্ৰে চৰ্চা লাভ কৰা দেখিবলৈ পোৱা গৈছে। ভিডিঅ’ প্ৰ’ম’টোত কপিল-অমিতাভৰ কথোপকথনে শ্ৰোতা-দৰ্শকৰ অন্তৰ চুই গৈছে। উল্লেখ্য যে, ‘কৌন বনেগা কড়োৰপতি’ৰ শেহতীয়া খণ্ডটিত অমিতাভৰ অতিথি হ’ব কপিল শৰ্মা। লগত আছে বলীউড তাৰকা চনু ছুদ।\nভিডিঅ’টোত দেখুওৱা মতে, কৌতুক অভিনেতাজনে অনুষ্ঠানটোত প্ৰৱেশ কৰিয়েই ‘ৰিমজিম গিৰে চাৱন’ গীতৰ কলি গুণগুণাবলৈ ধৰে। গীতটো শেষ হোৱাৰ লগে লগে অমিতাভে কপিলক তেওঁ পলমকৈ অহাৰ কথা মনত পেলাই দিয়ে। অমিতাভে কয়, ‘আজি আপুনি সঠিক সময়তে আহিছে। আপোনাক প্ৰায় ১২ বজাতে লগ পোৱাৰ কথা আছিল আৰু আপুনি ঠিক ৪:৩০বজাত উপস্থিত হৈছে। অমিতাভৰ কথা শুনি হাঁহি ধৰি ৰাখিব নোৱাৰিলে কপিলে। উল্লেখ্য যে, যিকোনো অনুষ্ঠানলৈ পলমকৈ অহাটো কপিলৰ নতুন অভ্যাস নহয়। ঘুনুক-ঘানাককৈ শুনিবলৈ পোৱা যায়। কেইবাবছৰ আগতে এটা দৃশ্যগ্ৰহণৰ সময়ত অজয় দেৱগন আৰু শ্বাহৰুখ খানৰ দৰে বলীউড তাৰকায়ো কপিলৰ বাবে বহুপৰ অপেক্ষা কৰিবলগীয়া হৈছিল বুলি শুনিবলৈ পোৱা যায়। অৱশেষত, হেনো সেই শ্বুটিং বাতিল কৰাও হৈছিল। বাৰু যি কি নহওক, হাঁহি,ধেমালিৰ মাজেৰে যে এই খণ্ডটো অধিক উপভোগ্য হৈ পৰিব প্ৰ’ম’ চাইয়ে উপলব্ধি কৰিছে শ্ৰোতা-দৰ্শকে।\nPrevious articleৰোহিত নহয়, কোহলীয়েই অধিনায়ক! কাৰ কাৰ সমৰ্থন লাভ কৰিলে বিৰাটে?\nNext articleডিচেম্বৰতে হোমৰ উত্তাপ লোৱাৰ ইচ্ছা কেট সুন্দৰীৰ, বিপাঙত বিকি ভাইয়া…\n৯লাখটকীয়া মেকুৰী, ৫২লাখৰ ঘোঁৰা… প্ৰৱঞ্চকৰ উপহাৰেৰে ঘৰ ভৰোৱা জেকলিনৰো কাৰাগাৰেই ঠিকনা!


কেতিয়াৰপৰা আৰম্ভ হ’ব কালী পূজাৰ ক্ষণ! কিমান গজ চাকিয়ে আপোনাৰ দুখ-দৰ্দশা নাশ কৰিব? -\nHomeআঞ্চলিককেতিয়াৰপৰা আৰম্ভ হ’ব কালী পূজাৰ ক্ষণ! কিমান গজ চাকিয়ে আপোনাৰ দুখ-দৰ্দশা নাশ...\nকেতিয়াৰপৰা আৰম্ভ হ’ব কালী পূজাৰ ক্ষণ! কিমান গজ চাকিয়ে আপোনাৰ দুখ-দৰ্দশা নাশ কৰিব?\nডিজিটল ডেস্ক : কাইলৈ অৰ্থাৎ বৃহস্পতিবাৰে দেশজুৰি পূজা-অৰ্চনা কৰা হ’ব ত্ৰিভূৱনৰ জননী দেৱী কালীক৷ দিপাৱলী উদযাপনেৰে ঘৰে ঘৰে জ্বলি উঠিব পোহৰৰ বন্তি৷ পোহৰৰ উৎসৱত আনন্দিত সমগ্ৰ দেশ। কাতি মাহৰ কৃষ্ণ পক্ষৰ অমাৱস্যা তিথিত কালী পূজা সম্পন্ন কৰা হয়। ১৮ শতিকাত প্ৰকাশিত ‘কালী সপৰ্যস্বীধি’ত দীপন্ত অমাৱস্যাত প্ৰথমে কালী পূজাৰ ব্যৱস্থা পোৱা গৈছিল। কালীপূজাক বংগত দীপান্বিতা পূজা বা দেৱালী বুলিও জনা যায়। বংগৰ বাহিৰত, উৎসৱটো মুখ্যতঃ দেৱালী বা দীপাৱলী হিচাপে উদযাপন কৰা হয়।\nপঞ্জিকা অনুসৰি, এই বৰ্ষত কালী পূজা ৪ নৱেম্বৰত পালন কৰা হ’ব। দীপান্বিতা অমাৱস্যা ২০২১ চনৰ বৃহস্পতিবাৰে পৰিছিল। ফলস্বৰূপে, মা লক্ষ্মীক বহুতো ঘৰত ভক্তিৰে পূজা কৰা হয়। উল্লেখ্য যে কাতি মাহৰ কৃষ্ণপক্ষত অমাৱস্যা তিথি উপলক্ষে এই বিশেষ কালী পূজা উদযাপন কৰা হয়।\nঅমাৱস্যা তিথি – অমাৱস্যা তিথি ৪ নৱেম্বৰৰ পুৱা ৬.০৩ বজাৰ পৰা ৫ নৱেম্বৰৰ আবেলি ২.৪৪ বজালৈ হ’ব। লক্ষ্মী পূজাৰ সময় – সন্ধিয়া ৬.0৯ বজাৰ পৰা সন্ধিয়া ৮.২0 বজালৈ, অৰ্থাৎ মুঠ ১ ঘণ্টা ৫৫ মিনিট, শুভমুহুৰত বুলি ধৰা হয়। আনহাতে, অমাৱস্যা তিথি ৫ নৱেম্বৰৰ পুৱা ২.৪৪ বজাত সম্পূৰ্ণ হ’ব। গতিকে সেই গোটেই সময়ছোৱাত কালী পূজা সম্পন্ন হ’ব।\nউল্লেখ্য যে, কালী পূজাৰ প্ৰাকমুহূৰ্তত ভূত চতুৰ্দশী উদযাপন কৰা হয়। সেইদিনা চৈধ্যটা শাক-পাচলি খোৱাৰ পাছত ঘৰত ১৪ গজ চাকি জ্বলোৱা হয় আৰু অশুভ শক্তি আঁতৰাই ঘৰলৈ আমন্ত্ৰণ জনোৱা হয় লক্ষ্মীক । বহুতে এই চতুৰ্দশী নৰক চতুৰ্দশী বুলিও কয়।\nএই ভূত চতুৰ্দশীৰ দিনটোত ১৪ টা চাকি জ্বলোৱাৰ নিয়ম আছে। ভূত চতুৰ্দশীক নৰক চতুৰ্দশী বুলিও জনা যায়। পৌৰাণিক কাহিনী অনুসৰি, বিশ্বাস কৰা হয় যে আজিৰ দিনটোত স্বৰ্গ আৰু নৰকৰ দুৱাৰ কিছু সময়ৰ বাবে মুকলি কৰা হয়। একে সময়তে, বিদেহী আত্মা আৰু স্বৰ্গীয় লোকসকল পৃথিৱীলৈ নামি আহিছিল। চাকিৰ চিহ্ন দেখি, আপোনাৰ উত্তৰ মানুহৰ ঘৰত উপস্থিত হয় । তেওঁলোককে আশীৰ্বাদ দি যায়।\nPrevious articleজুকাৰবাৰ্গ থিয়ৰীঃ ফেচবুকত নাথাকিব ফেচিয়েল ৰিক’গনিশ্যন…\nNext articleনিগম-নিকায়ৰ অধ্যক্ষৰ তালিকা ঘোষণা , কোন কি আসনত?


মহাপলায়ন পৰ্ব (সপ্তম খণ্ড) –অভিজিত কলিতা – ফটাঢোল\nMarch 1, 2019 ধাৰাবাহিক\tOne comment\nমহাপলায়ন পৰ্ব (সপ্তম খণ্ড) –অভিজিত কলিতা\n(ষষ্ঠ খণ্ডৰ লিংক)\n== কেম্প নং ১ ৰ পৰা ২ লৈ ==\nপিছদিনা পূৱা ২ নং কেম্প অভিমূখে যাত্ৰা আৰম্ভ হ’ল। সকলো প্ৰায় মহাকাশচাৰীৰ বেশত। সকলোকে শ্বেৰ্পাসকলে অক্সিজেন চিলিণ্ডাৰ বান্ধি দিলে, প্ৰেছাৰ এডজাষ্ট কৰি দিলে। আৰু লাহে লাহে সৰু সৰু গোটত বিভক্ত হৈ দলটো আগবাঢ়িল।\nবিপ্লৱে আকৌ অক্সিজেন নলয়। সি হেনো জনমত অক্সিজেন লৈয়েই পোৱা নাই- তাক গল্ড ফ্লেক কিং চাইজটো পালেই হ’ল- বাকী হাৱা বতাহ তাক নেলাগে। চুৰুক চুৰুক মাৰি বিপ্লৱ বাকী বিলাকতকৈ আগবাঢ়িল।\nএই দুইটা কেম্পৰ মাজৰ ঠাইখিনিক ৱেষ্টাৰ্ণ কুম (Western Cwm) বোলা হয়। Cwm এটা আইৰিছ ভাষাৰ শব্দ, ইয়াৰ অৰ্থ উপত্যকা। এই উপত্যকা দেখিবলৈ ইংৰাজী U আখৰটোৰ দৰে। ইয়াৰ পৰা বৰফ টানি টানি নি কুম্ভু গ্লেচিয়াৰেই এই উপত্যকাৰ সৃষ্টো কৰিছে। ইয়াৰ পৰা পোনে পোনে চালে লটচে শৃংগ, সোঁহাতে নুপচে আৰু বাওফালে চালে এই অভিযানৰ লক্ষ্য মাউণ্ট এভাৰে‍ষ্ট দেখা পোৱা যায়।\nদেখাত এই যাত্ৰা সহজ কিন্তু ইয়াত বিপদ ভৱাতকৈ বহু বেছি। উচ্চতাৰ কথা আছেই, লগতে এই ঠাইখিনি অলেখ ক্ৰেভাছেৰে ভৰা। কিছুমান ক্ৰেভাছৰ ওপৰত বৰফৰ পাতল চামনি এটা থাকে, আৰু মানুহে ভৰি দিলে সেইটো ভাঙি গৈ আৰোহণকাৰী কেইবাশ ফুট তললৈ পৰি যাব পাৰে। গতিকে সকলোকে Fixed Rope ত নিজকে সংযোগ কৰিব লাগে। তেতিয়া এজন পৰি গলেও বাকী সকলে তেওক টানি উলিয়াব পাৰিব। আন এটা অসুবিধা হ’ল- উষ্ণতা। বৰফেৰে ভৰা এই সমতল খনত কাষৰ বৰফাবৃত শৃংগবোৰে সুৰ্যৰ ৰশ্মি গোট খুৱাই পেলায়, গতিকে দিনত এই ঠাইখনৰ উষ্ণতা ৪০ ডিগ্ৰী মান হয়গৈ। তাতে পিন্ধিব লাগে মহাকাশচাৰীৰ দৰে পোচাক এটা। চকু কাণ একো উলিয়াই থব নোৱাৰি। কাৰণ বেলিৰ পোহৰ নাইকীয়া হ’লেই বা ডাৱৰ আহিলেই উষ্ণতা পুণৰ কমি মাইনাচ ২০ ডিগ্ৰী হয়গৈ।\nবহুত লিখিলো, কিন্তু যাত্ৰীসকলৰ মনৰ খবৰ লোৱাই নহ’ল। গতিকে তলত লিখা কথাখিনি মই মাধুৰীমা ঘৰফলীয়াৰ ডায়েৰীৰ পৰা তুলি দিছো-\n“ কুম্ভু নে কি সেইডাল পাৰ হওতে বিৰাট ভয় খাইছিলো মই, কি যে কাম বোৰ কৰি থাকিব লগা হৈছে নহয়। আৰামত বহি চিৰিয়েল চাই থাকিব পাৰিলোহেতেন, এই ফটাঢুলীয়াবোৰৰ লগ লাগিয়েই মোৰ ইমান বিপদ হৈছে। হে হৰি, চাৰিওফালে ইমান বৰফ! ইমাৰগাল বৰফ বনাবলে কিমান ফ্ৰিজ লাগিছিল বাৰু? ঘৰত গৈ এবাৰ গুগল কৰি চাব লাগিব।\nইফালে চেঁচাত হাড় মুৰ কঁপি গৈছে- মগজে কাম নকৰা হৈছে। এনেও বৰকে নকৰে, কিন্তু এতিয়া একেবাৰে নাইকৰা যেন লাগিছে। তথাপি আহিলো যেতিয়া গৈ থাকো চোন।\nআজি আমি এক নং কেম্পৰ পৰা দুই নং কেম্পলৈ যাম। পূৱাই আমি সকলো ওলাই আহিলো। ২ নং কেম্পত আমি এদিন থাকিম। তাত কোমোৰা আৰু হাঁহ পালে এসাজ ভালকে খাই লব লাগিব। ১ নং কেম্পৰ পৰা ওলোৱাৰ লগে লগে মই ঠাণ্ডাত কঁপিবলৈ ধৰিলো। জোৰকৈ বতাহো মাৰি আছিল। ইফালে আঠুলৈকে পোত যোৱা কোমল বৰফ। এবাৰ ভৰি দিলে ভৰভৰকৈ সোমাই যায়, আকৌ টানি উলিয়াব লাগে। পিছে গাভৰু কালত বকতাৰ ভেৰভেৰীয়া পথাৰত ভুঁই ৰোৱাৰ অভ্যাস থকাৰ বাবে মোৰ ইমান অসুবিধা নহ’ল।নিজকে বৰ টাউনীয়া দেখুৱাই থকা কেইজনীৰ নাকে কাণে ধোঁৱা ওলাই গৈছে। কেঁৰাকৈ তেওলোকৰ ফালে চাই ইষত হাঁহি মাৰি মই সকলোতকৈ আগবাঢ়িলো।\nহঠাত আমাৰ গৰম উঠা আৰম্ভ হ’ল। ওপৰত প্ৰচণ্ড ৰ’দ! সকলোফালে বৰফৰ চিকমিকনি, কলা চচমাজোৰো খুলিব নিদিয়ে- চকু বেয়া হৈ যাব বোলে। মুঠতে সকলো ফালে বিপদেই বিপদ।\n১ নং কেম্পৰ পৰা ওলালেই ৭ খন প্ৰকাণ্ড শিলৰ দেৱাল পাৰ হব লাগে, দেৱাল নহয় আচলতে খাল হে বুলিব লাগে। প্ৰথমতে খালটোত ৰেপলিং কৰি নামি যাব লাগে, তলিত এডাল জখলাৰে পাৰ হব লাগে, আকৌ সিপাৰে জুমাৰিং কৰি ওপৰলৈ উঠিব লাগে। বিৰাট ভাগৰ লাগে। মোৰ কিন্তু মজা লাগিল কামটো কৰি। কেইজন মানক শ্বেৰ্পাই টানি টানি নিব লগা হৈছে। মানুহবোৰৰ দম কিন্তু মানিছো, দেহাই নেটানিলেও মনৰ জোৰতে গৈ আছে।\n৭ টা খাল পাৰ হওতেই আমাৰ দিনটো গ’ল, মাজে মাজে আমি কিবা কিবি খাই ল’লো। শ্বেৰ্পাবোৰে গৰম পানী খাবলৈ বাৰে বাৰে সোঁৱৰাই থাকিল। মানুহবোৰ ভাগৰত লালকাল হৈ পৰিল, কিন্তু কেম্প ২ এতিয়াও বহু দূৰ। গতিকে গৈ থাকিব লগাত পৰিলো।\nইয়াৰ পাছত বাটচোৱাত খাল চাল নাই, আৰু বৰ বেছি থিয়ও নহয়। লাহে লাহে গৈ থাকিব পাৰিম যেন লাগিল। কিন্তু সমস্যা হ’ল বৰফৰ পৰা, আঠুলৈকে পোত যোৱা বৰফৰ পৰা ভৰি টানি টানি টানি উলিয়াব লগা হোৱা বাবে মানুহবোৰ বিৰক্ত হৈ পৰিল। সদায় কৃষ্ণ কৃষ্ণ কৰি থকা মানুহকেইটাৰ মূখেৰেও অবাইচ মাত ওলাবলৈ ধৰিলে।\nঅলপ পাছতে আমি ২ নং কেম্প দেখা পালো, বৰফৰ ওপৰত নীলা ৰঙা তম্বু কেইটামান। কিন্তু যেন গৈ নেপাম হে নেপাম। সঁচাকৈ ২নং কেম্প বুলি কিবা আছে নে ই এটা মৰিচীকা? মোৰ মনত সন্দেহ জাগিল। এই মেনেজাৰ কেইটাই যি গতিত পইচা হৰলুকি কৰিছে , আমাক বৰফৰ ওপৰত ৰাতি শুৱাবলৈয়ো যোগাৰ কৰিব পাৰে।\nমোৰ শক্তি শেষ হৈ আহিছিল। এবাৰত বৰ বেছি ২০-৩০খোজ দিব পাৰো, তাৰ পাছত আকৌ বহি পৰিব লগা হয়। কেতিয়াবা বৰফতে বাগৰি দিও, দহমিনিট মান পৰি থকাৰ পাছত অলপ শক্তি ঘুৰি আহে, আকৌ ২০ – ৩০ খোজ দিও। আচলতে মই ওস্তাদি মাৰিবলৈ প্ৰথমতে খৰকৈ আহিবই নেলাগিছিল। দেহাই হাৰ মানিছে।\nওপৰত বেলিটো দগমগাই আছে পিছে মোৰ দেখোন ঠাণ্ডা লাগিবলৈ ধৰিলে। জুই একুৰা পালে ভাল আছিল। এইখন বৰফত না খৰি আছে, না জুই। কি আপদীয়া ঠাই নহয়। সঁচাকে কৈছে, ইয়াতকৈ নেমুগুৰিৰ ঘৰতে বহুত আৰাম, গাঁও হ’লে কি হব?\nএইদৰে চুচৰি বাগৰি মই ২ নং কেম্পৰ বে’ছ পালোহি। কিন্তু আমি থাকিব লগা তম্বু কেইটা পাবলৈ আৰু ২০০ মিটাৰ মান যাব লাগিব। মোৰ এনেকুৱা লাগিল যেন মই এই দুশ মিটাৰ কেতিয়াও যাব নোৱাৰো। দেহাত তিলমানো শক্তি বাকী নাই আৰু। মনৰ জোৰো শেষ। মই বৰফতে ধুপুচ কৈ পৰি দিলো।\nহঠাত মোৰ মনলৈ এটা ভাৱ আহিল- গুৰুদেৱে কৈছিল। সকলোৰে বাবে এভাৰেষ্ট বিজয় সফল নহব। মোৰ যাত্ৰাৰ কি এয়াই শেষ নেকি? বাকীবোৰচোন যেনে তেনে গৈ আছে। তাৰমানে ময়েই সকলোতকৈ বেছি পাপী ? কি পাপ কৰিলোনো মই জীৱনত?\nএকেবাৰে নাই কৰা বুলি কব নোৱাৰো- কলেজত ৮ টা বয়ফ্ৰেণ্ডক ধোখা দিছিলো! ক্লাছ চেভেনতে চুৰকৈ ৰহি খাইছিলো। কিন্তু ইমানখিনি পাপ তো সকলোৱেই কৰে! কিন্তু মই কিয় যাব নোৱাৰা হ’লো। হে ভগৱান! এতিয়া ঘুৰি যাব লগা হ’লে ময়েই সকলোতকৈ বেছি পাপী বুলি প্ৰমাণ হৈ যাব। মানুহটোৱেও বা আকৌ কি ভাৱে!! এনেই বৰ বেছি কথা বতৰা নেপাতে সি, মনতে কি ভাৱি থাকে কি ঠিক? সি আকৌ কিবা সন্দেহ কৰে যদি! নাই নাই- কেনেবাকৈ যাবই লাগিব মই!! হে ভগ!\nইয়েচ- গম পাই গ’লো মই। হয়তো আকৌ। এইটোৱেই মহাপাপ কৰিছিলো মই। মই বহু বছৰৰ পৰা ভগৱানক ‘নিক’ নেমেৰে মাতি আহিছো- ভগৱান নহয়……..জাষ্ট ভগ’ !! সেইটোৱেই মোৰ পাপ হ’ল – ভগৱানে বেয়া পালে। সেইকাৰণে মোক এই শাস্তি দিছে। মাফ কৰি দিয়া ভগ’- আই মিন ভগৱান। আজিৰ পৰা কেতিয়াও তোমাক ‘নিক নেমে’ৰে নেমাতো। এইবাৰলে মোক উদ্ধাৰ কৰা প্ৰভূ।\nএইবোৰ ভাৱি থাকোতেই মই কোমল বৰফৰ ওপৰতে কেতিয়া টোপনি গ’লো কব নোৱাৰো। কিমান সময় পাৰ হ’ল মই নেজানো। হঠাত কোনোবাই মোক জোকাৰি দিয়াত সাৰ পাই গ’লো। জিলমিলিয়াকৈ দেখিলো- আমাৰ শ্বেৰ্পা এজন ৰৈ আছে।\n– দিদি দিদি! গেট আপ! ড্ৰিংক দিছ। য়ু অকে?\nসি মোক কিবা জুচ অলপ দিলে, মই কোটকোটকৈ পী খালো। মোৰ ইমান পিয়াহ লাগি আছিল বুলি জনা নাছিলো। জুচ খিনি খোৱাৰ লগে লগে মোৰ দেহ মনলৈ শক্তি ঘুৰি আহিল।\nইচ মই কি যে কথাবোৰ ভাৱি আছিলো? মোৰ আচলতে ভোক পিয়াহতহে এনে অৱস্থা হৈছিল। পাপৰ ফলত নহয়।\n– য়ু আৰ অলমষ্ট ডেয়াৰ। ন ৰাছ!!! ইজি ইজি!! ৱাকী ৱাকী!! টেক টাইম।\nশ্বেৰ্পা জনে মোক উৎসাহ দিলে। ময়ো যেনে তেনে থিয় দিলো। এইবাৰ লাহে ধীৰে কেম্পৰ ফালে আগবাঢ়িলো।\nএই দুশ মিটাৰ যাবলৈ মোক প্ৰায় দুঘণ্টা লাগিল। কিন্তু যেনেকৈয়ে নহওক, সন্ধিয়া হোৱাৰ আগে আগে মই নিজৰ তম্বুটোত সোমাই পৰি দিলো। মোৰ লগত আৰু তিনিজনী আছিল কেম্পত। তেওলোকৰ মুখ কেইখন চাবলৈয়ো মোৰ শক্তি নহ’ল। হাঁহ-কোমোৰাৰ চিন্তা বাদ দি মই নিদ্ৰাদেৱীৰ কোলাত ঢলি পৰিলো।\nসেই নিশা মই এটা সপোন দেখিলো\nমোৰ মানুহটো আহিছে। শুকুলা ঘোঁৰাৰে টনা সোণৰ ৰথ এখনত, তেওৰ কোলাত মেঘ বহি মিচিকিয়াই আছে। তেও মোক লাহেকৈ ডাঙি ৰথখনত বহুৱাই ল’লে। মেঘে মা মা কৰি মোৰ বুকুত সোমাই পৰিল। আৰু লগে লগে ৰথখন তীব্ৰ গতিৰে শুকুলা ডাৱৰৰ মাজেৰে বৰফৰ ওপৰেদি এভাৰেষ্টৰ দিশলৈ যাবলৈ ধৰিলে। বহু পাহাৰ পৰ্বত অতিক্ৰমী, গ্লেচিয়াৰ পাৰ হৈ শুকুলা ডাৱৰৰ মাজে মাজে উৰি উৰি আমি তিনিটা এভাৰেষ্ট পালোগৈ, পৃথিৱীৰ সৰ্বোচ্চ শিখৰত উপস্থিত হ’ল আমাৰ সৰু পৰিয়ালটি। মেঘে অবুজ মাতেৰে তললৈ আঙুলিয়াই কিবা এটা ক’লে- তাৰ হাঁহিৰ শেষেই নাই।\n– “ এইখনকে চাবলে ইমান কষ্ট কৰি আছিলি হবপায়। মোক আগতেই কব লাগিছিল- মই কিবা এটা ব্যৱস্থা কৰিলোহেতেন নহয়।“\nমানুহটোৱে অভিমানৰ সুৰত মোক ক’লে। মই লাজকুৰীয়া হাঁহি এটা মাৰি তেওৰ বুকুত সোমাই পৰিলো। “\nসকলো ফটাঢুলীয়া নাচনী আপোন আপোন দেহাকেইটা চোচৰাই বাগৰাই কেম্প নং ২ পালেগৈ। সকলো শেষ সীমালৈকে ভাগৰি পৰিছিল। কাৰো মাতবোল নোহোৱা হ’ল। ৰাতি মেগী আৰু চুপেৰে ডিনাৰ কৰা হ’ল। তম্বুৰ বাহিৰত প্ৰচণ্ড গতিত ধুমুহা বলি আছিল। তুষাৰ কণাই তম্বুবোৰ ঢাকি ধৰিছিল। পিছে ভিতৰত উম আছিল। চাব জিৰো শ্লীপিং বেগবোৰে এই ঠাণ্ডাটো সকলোকে উমাল কৰি ৰাখিছিল।\nশংকৰকে ধৰি কেইটামানে এই বৰফৰ মাজতো বাহিৰলৈ ওলাই আহিল। ৰূপহী ছোৱালী কেইজনী ভালে আছে নে নাই সেই খবৰ নোলোৱাকৈ সিহঁতৰ মন শান্ত নহয়। কাকতি দাৰ ৰূমৰ পৰা বহু ৰাতিলৈকে খুটুং খাটাং শব্দ আহি থাকিল। বৰফৰ ধুমুহাত ফ্ৰী বৰফ পাই সকলোৱে আজি “অন দা ৰক্স খাইছে।“ ভাগৰ লাগিছে যেতিয়া ভাগৰ মাৰিবও লাগিব।\nঅনামিকাই আকৌ এবাৰ অলা এপটো খুলি চালে। অলপ পাছত নিৰাশ হৈ শুই পৰিল।\nশেষ নিশা কোনোবা এটা তম্বুৰ পৰা চিঞৰ বাখৰ ভাহি অহা শুনা গ’ল\n– কি খাইছিলে ৰে, চাল্লা ইমান বেয়া গোন্ধ। পেট গেলা মানুহ তই- সেইকাৰণে পাদিলে ইমান বেয়া গোন্ধায়। চিহ – ওৱাক। মোৰ বমি হব এতিয়া\n– বাদ দে! তই পাদিলে কি আজমল পাৰফিউমৰ গোন্ধ ওলাই নেকি? আৰে কিমান দেৰি চেপি আছিলো- শেষত নোৱাৰিহে উলিয়াই দিছো।\n– তহত দুটা শুবি নে? নে মই গতিয়াই তম্বুৰ বাহিৰ উলিয়াই দিম? ছোৱালী এজনীৰ কাৰণে এই অৱস্থাটো কাজিয়া কৰি আছ? পৃথিৱীত আৰু বেলেগ ছোৱালী নাই নেকি?\n– আব্বে শুই যা না! কি হাল্লা কৰি আছ? (চুৰুক চুৰুক চুৰুক)\nএক্লেমেটাইজেচনৰ বাবে ইয়াত দলটো এদিন থাকিব। বাকী বিদেশী দলবোৰে পূৱাই যাবগৈ। কালিলৈ ২ নং কেম্প পুৰা ফটাঢোলৰ দখলত থাকিব। সকলোৱে শক্তি ঘুৰাই পালে বিহু এচাট মাৰিব পৰা যাব।\n== লটছে ফেচ আৰু কেম্প নং ৩ ==\nকেম্প নং ২ত দুদিন কটোৱা হ’ল। এইখিনিৰ পৰা দুটা কথা মন কৰিব লাগে\nএকঃ- ট্ৰেফিক জাম। এভাৰেষ্ট অভিযানৰ অনুমতি বছৰত দুবাৰেই দিয়া হয়, প্ৰথম এ্ৰপ্ৰিলৰ মাজ ভাগৰ পৰা মে’ লৈ, আনবাৰ চেম্টেম্বৰত। (আন সময়খিনিত বাকী অসুবিধা বিলাকৰ লগতে এভাৰেষ্টত প্ৰায় ২০০ কিমি বেগত অনবৰত বতাহ বলি থাকে। বায়ুমণ্ডলৰ ঘণত্বৰ পাৰ্থক্যৰ বাবে এই বতাহ বলে- গতিকে কোনোবা কেনেবাকৈ সেই সময়ত এভাৰেষ্টৰ ওপৰত উঠিলেও বতাহে উৰুৱাই নিব।) এইকেইটাক ‘এভাৰেষ্ট ৱিণ্ড(Window)’ বুলি কোৱা হয়।‘ৱিণ্ড’ ৰ সময়ত বহতাৰ বেগ ঘণ্টাত ৩০ কিমি লৈ নামে।\nসকলো অভিযাত্ৰীয়ে একেলগে ভীড় কৰে, আকৌ তিব্বতৰ ফালৰ পৰাও বহু অভিযাত্ৰী আহে। গতিকে কোনো কোনো ঠাইত লগাই থোৱা ৰচীবোৰত ট্ৰেফিক জাম হব পাৰে।\nদুইঃ- বতৰ, সথিক বতৰৰ বতৰা এই অভিযানৰ বাবে সকলোতকৈ প্ৰয়োজনীয় বস্তু। বতৰ বিভাগৰ পৰা অনুমতি নোলোৱাকৈ কোনেও এই অভিযান নকৰে।\nফটাঢুলীয়া সকল এইক্ষেত্ৰত সৌভাগ্যৱান। তেওলোকে কোনোফালৰ পৰাই অসুবিধা নেপালে, বতৰো ভাল, আৰু আচৰিত কথা বেছি ভীৰো নাই। গতিকে সুস্থ সৱল হৈ উঠাৰ লগে লগে তেওলোক কেম্প নং ৩ লৈ যাবলৈ সাজু হ’ল।\nইয়াৰ পৰৱৰ্তী প্ৰত্যাহবান আছিল লটছে ফে’চ। মাউণ্ট এভাৰেষ্টলৈ যোৱা দক্ষিন-পূৱ পথটোৰ এক গুৰুত্বপূৰ্ণ অংগ এই লটছে ফেচ। লটছে শৃংগৰ গাৰে বগাই এভাৰেষ্টত উঠিব লাগে। এই অংশটো এখন বৰফ আৰু শিলৰ প্ৰায় থিয় দেৱাল, সেইখন বগাই আধামান উঠিলে কেম্প নং ৩ পোৱা যাব।\nএইখিনি অঞ্চল অতি ভয়ংকৰ, কুম্ভু আইচফলচৰ পিছত ইয়েই সকলোতকৈ দূৰ্ঘটনাপ্ৰৱণ ঠাই। চিধাকৈ উঠি যোৱা এখন দেৱাল, আৰু বৰফ আৰু শিলবোৰ ইমানেই কঠিন যে তাত ক্ৰেম্পনেৰে খোপনি ৰাখিব নোৱাৰি। আৰোহী সকলে সকলো সময়তে নিজকে ৰচীৰে বান্ধি থব লাগে, আনকি কেম্প নং ৩ত থকা সময়খিনিতো।\nৰচীবোৰ এডাল দু‌শ ফুটমানকৈ দীঘল, আইচ স্ক্ৰু আৰু এংকৰেৰে ৰচীবিলাক লগাই থোৱা থাকে, সাধাৰণেতে দুডাল ৰচী লগোৱা থাকে- এডাল উঠিবৰ বাবে আৰু আনডাল নামিবৰ বাবে। ৰচীৰে বগাই এংকৰ পইণ্ট পোৱাৰ লগে লগে তেওলোকে জুমাৰ আৰু কাৰাবিনিয়াৰ দুটা খুলি এংকৰটোৰ সিপাৰে লগাই লব লাগে। বৰফত প্ৰত্যেকখোজ দিয়াৰ সময়তে তেওলোকে বৰফত গুৰিয়াই খাঁজ একোটা তৈয়াৰ কৰি লব লাগে, যাতে পিছৰজনৰ বা নামি অহাৰ সময়ত সুবিধা হয়। এই খাঁজ কটা কামটোতে সকলোতকৈ বেছি ভাগৰ লাগে। আকৌ এটা বৰফৰ ধুমুহা আহিলে সকলো শেষ, আকৌ নতুনকৈ খাঁজ কাটিব লাগে।\nসেইদিনা বতৰ আশা কৰাতকৈয়ো ভাল। আকাশখনে গাঢ় নীলা বৰণ ধৰিছে। আগদিনা ফটাঢুলীয়া আৰোহী সকলে এবাৰ লটছে ফে’চ বগোৱাৰ আভ্যাস কৰি ল’লে। প্ৰায় সকলো আৰোহীয়েই সেইটো কাম কৰে, লটছে ফে’চ দুবাৰ বগাই- এবাৰ এক্লেমেটাইজেচনৰ বাবে, আনবাৰ কেম্প নং ৩ আৰু ৪ অভিমূখে।\nআচৰিত ভাৱে ফটাঢুলীয়া সকল এইবাৰ নিজ নিজ মতে মনে মনে পাহাৰ বগাই থাকিল, একেবোৰ কামেই- এবাৰত মাত্ৰ এটাকৈ খোজ, তাৰ পাছত বৰফত গুৰিওৱা আছেই। অলপ বগোৱাৰ পাছতে সকলো ভাগৰি পৰিল, এতিয়া যেনে তেনে দেহটো টানি নিয়া হে কথা। সকলো ৰচীৰে বান্ধি আগুৱাইছে। এংকৰ পালে এজন ৰৈ যায়, লগতে সকলো ৰৈ দিয়ে। কেৱল শ্বেৰ্পাসকলে খৰকৈ আগবাঢ়ি যায়। নিজৰ দেহাটোকে টানি নিবলৈ টান, কিন্তু মুৰত ৩০-৪০ কেজি বোজা লৈ দপদপাই গৈ থকা শ্বেৰ্পাসকলক দেখি ফটাঢুলীয়াসকল বিচুৰ্তি খালে। ধ্ৰুৱৰ চাধা মলিবলৈ বৰ অসুবিধা হ’ল। দুই হাততে গেদগেদীয়া হেণ্ডগ্লভছ। মলে তো মলে কেইচে? ইফালে সোণটোৱে দিয়া, দিয়া, মাৰা হে এপালি! বুলি কৈ থাকেই। অহাবাৰৰ পৰা এভাৰেষ্ট আহিলে ‘চেইনী খৈনী’ লৈ আহিব লাগিব, চাধা মাৰি থকাৰ ঝামেলা নাই।\nধ্ৰুৱই যাজ্ঞ্যৰ ফালে চালে! দেখিছানে তাৰ কাম? এও এইফালে চাধা পালিৰ চিন্তা কৰোতেই সেইজনা গৈ মণীষাৰ ওচৰ পালেগৈ। আগবাঢ়ি তাইক ওপৰলৈ উঠিবলৈ সহায় কৰি দিছে। তাইৰ বেগটোৱো তাৰ পিঠিত।\nধ্ৰুৱৰ খঙে মুৰৰ চুলিৰ আগ পালেগৈ, আৰু সহ্য কৰিব নোৱাৰি। এই বাৰ সি নিজকে ৰচীডালৰ পৰা খুলি ল’লে। কৰ পৰানো শক্তি আহিল নেজানো সি গুমগুমাই ওপৰলৈ উঠিবলৈ লাগিল। সকলোকে অভাৰটেক কৰি সি একেবাৰে ৰচীডালৰ ওপৰমুৰ পালেগৈ। আৰু তাতে বহি লৈ হাতৰ পৰা চাকু এখন উলিয়ালে।\n– ‘হেমন্ত দা!’\n– ‘কি হ’ল ঔ বোপাই’- ফোপাই জোপাই কাকতি দাই সুধিলে\n– ‘মোৰ জীৱন শেষ। বৰ্বাদ হৈ গ’লো মই। মোৰ লগত ধোখা হ’ল। কিন্তু ময়ো হাতত খাৰু পিন্ধি অহা নাই, চব চেচ কৰি দিম মই।’\n– ‘কি? কি হ’ল আকৌ? ৰবাচোন, মোক ওপৰলৈ আহিবলৈ দিয়া।’\n– ‘না না না! আপোনাৰ কথা বিশ্বাস কৰি মই বহুত ঠগ খালো। এতিয়া মই কাকো ক্ষমা নকৰো। সকলো মৰিব লাগিব আপোনালোক।’\nএইবুলি কৈ ধ্ৰুৱই চাকুখনেৰে ৰচীডাল কাটিবলৈ ধৰিলে। চিঙি গ’লেই সকলো কেইবাশ ফুট তলৰ লটছে ফে’চৰ তলি পাবগৈ, বাচি থকা অসম্ভৱ। হেমন্তদাৰ বুকু কঁপি গ’ল\n– ‘হে হে হে কি কৰা কি কৰা? কোনে তোমাক জগৰ লগালে। ৰবা মই আছো নহয়। এজনী ছোৱালীৰ বাবে তুমি আমাক কিয় মাৰিব খুজিছা। অকণ ধৈৰ্য ধৰা মোৰ সোণাই। তোমাক যি জনী ছোৱালীকে লাগে তাইৰ লগতে বিয়া পাতি দিম। তুমি কেৱল এই চাকুখন এৰা।’\nবাকী সকলোৱেও একেবৰে চিঞৰি উঠিল, নকৰিবা ধ্ৰুৱ, ইমানবোৰ মানুহৰ বধৰ ভাগী নহবা!!\nমানুহবোৰৰ বুজনি শুনি ধ্ৰুৱ অলপ ৰল। অলপ পাছত নিজৰ ডিঙিটো অলপ বেঁকা কৰিলে- চকু কেইটা অলপ মুদি ডিঙিডো বেঁকা কৰি সি চিঞৰি উঠিল,\n– আআআআঈঈঈ………ল ল ল লা…ল…ভ ..ইউ……………চানী.. আই মিন… ৰূপশিখা..কবিতা…..ন ..আই মিন নীলাঞ্জনা….ধেত চালা… নামটোৱেই মনত নপৰা হ’ল নহয়… য়েচ..আই লাভ ই্উ… মুক্তিয়াৰৰ জীয়েক ..ন’ ন’ ন’..তাইকতো কেতিয়াবাই এৰিলো… তেনে কাৰ নাম লও?.. চাল্লা..এনে ঠাণ্ডা এইখন… যাৰ কাৰণে সকলোকে মাৰিবলৈ ওলাইছিলো..তাইৰ নামেই পাহৰি গ’লো..ধিক্কাৰ চাল্লা !! সেইকাৰণে মোৰ আজিলৈকে একো গতি লগা নাই…ধুত চাল্লা………..\nধ্ৰূৱৰ কে’ছটো যেনেতেনে চেটল কৰি দলটো আগুৱাবলৈ লাগিল। আগৰ দিনাৰ এক্লেমেটাইজেচন ক্লাইম্বে তেওলোকক বহুত সহায় কৰিলে। সৌভাগ্যক্ৰমে তেওলোকৰ আগতে যোৱা দলবোৰে বৰফত গুৰিয়াই কৰি থোৱা খাঁজবোৰ তেতিয়াও ভাল হৈ আছিল, গতিকে দলটো আশাকৰাতকৈ দ্ৰুতগতিৰে আগুৱাবলৈ সক্ষম হ’ল।\nসকলো ঠিকেই আছিল। কিন্তু কোনো চাউথ ক’লৰ ফালৰ পৰা আগজাননী নিদিয়াকৈ অহা বৰফকণা ভৰা সেৰসেৰীয়া বতাহজাকে সকলো গন্দগোল কৰি দিলে। মানুহবোৰ জুৰুলী জুপুৰী হ’ল- হাত ভৰি গোট মাৰিবলৈ ধৰিলে। এনে ক্ষেত্ৰত এটাই উপায় আছে, খোজকাঢ়ি আগবাঢ়ি গৈ থকা, যাতে তেজ চলাচল চলি থাকে। ৰৈ দিলেই হাইপ’থাৰ্মিয়া হব পাৰে, গতিকে সকলোকে চিঞৰি চিঞৰি গৈ থাকিবলে দিয়া হ’ল। মানুহবোৰেও জানো ক’ৰ পৰা শক্তি পালে, দপদপাই আগুৱাবলৈ ধৰিলে, ইফালে কোন দিশে গৈ আছে জনাৰ কোনো উপায় নাই, চাৰিওফালে বৰফৰ কণাই ধুঁৱলী কুঁৱলী কৰি তুলিছে। ৰচী কেইডালো পাতল বৰফত পোত গৈছে যদিও সেইকেইডালেই একমাত্ৰ ভৰষা, ৰচীৰ পোনে পোনে গৈ থাকিলেই কেম্প নং ৩ পাবগৈ। আচলতে এই ধুমুহাই ভালেই কৰিলে, মানুহবোৰ লৰালৰিকৈ যাবলে বাধ্য হ’ল।\nকিছু সময়ৰ পাছত এই বতাহ শাম কাটিল।\nকেম্প নং তিনিৰ শেষৰ অংশ অতি কঠিন, একেবাৰে থিয় পাহাৰ উঠিব লাগে। ভাগৰে শেষ সীমা চুলেগৈ সকলোৰে। কিন্তু ইমান দিনৰ অভ্যাস আৰু এক্লেমেইটাজেচনৰ বলত তেওলোক যেনে তেনে কেম্প নং তিনি পালেগৈ। আৰু আশা কৰাতকৈ আগতেই পালেগৈ। প্ৰথম অভিযানতে মাত্ৰ ৫ ঘণ্টাত কেম্প নং ২ ৰ পৰা ৩ লৈ যোৱা সাধাৰণ কথা নহয়।\nকেম্প নং তিনি আচলতে এটা কেম্প নহয়, কেইবা ঠাইতো থকা বহুতো কেম্পৰ সমষ্টি। কেম্পবোৰ বেলেগ বেলেগ উচ্চতাত অৱস্থিত। ইয়াক কেম্প বুলি নকৈ বহুত ঈগলৰ বাঁহ বুলিহে কয়, প্ৰকাণ্ড শিলাময় দেৱালখনৰ তলতে তম্বুবোৰ আছে। ওপৰৰ পৰা শিলগুটি দুই এটা পৰি থাকে।\nকেম্প নং তিনি পাওতে প্ৰায় আবেলি হ’লগৈ। সকলো লৰালৰিকৈ তম্বুত সোমাল, গালৈ উত্তাপ ঘুৰি আহিল। সকলোকে অলপ অলপ চুপ দিয়া হ’ল- আৰু লগত চাহ। মাজে মাজে সকলোৱে অক্সিজেন লৈ থাকিল, নিজৰ শক্তি ঘুৰাই আনিবৰ বাবে। ইয়াত আচলতে ভালকৈ ঠিয় হবলেকে ঠাই নাই, আৰু অলপ ভৰি পিছলিলেই ২০০০ ফুট তললৈ সৰি পৰাৰ সম্ভাৱনা। গতিকে মানুহবোৰ নিজৰ নিজৰ তম্বুতে সোমাই থাকিল, তম্বু সংগী সকলৰ লগত কথা পাতি পাতি। বাহিৰলৈ যাবলৈ হ’লে ৰচী বান্ধি যাব লাগে। নতুন পুৰণা ৰচী মিলি মকৰাজালৰ ৰূপ লৈছে।\nআজি এক গুৰুত্বপূৰ্ণ সিদ্ধান্ত লব লাগিব। আৰু লব লাগিব বতৰৰ আগলি বতৰাৰ ওপৰত নিৰ্ভৰ কৰি। ‘ছামিট পুছ’ৰ সিদ্ধান্ত ৩ নং কেম্পতে লব লাগে। চাৰি নং কেম্পটো আচলতে জিৰণিৰ বাবেহে। সকলো মিলি শ্বেৰ্পা সকলক লগত লৈ আলোচনাত বহিল।\nআলোচনাৰ বিষয় হ’ল – কেতিয়া এই অভিযানৰ অন্তিম পৰ্যায় আৰম্ভ কৰা হব। শ্বেৰ্পাসকলে খবৰ দিলে যে অহা দুদিন বতৰ ভাল হব, গতিকে যিমান পাৰি সোনকালে ফাইনেল ‘ছামিট পুছ’ (Summit Push) আৰম্ভ কৰি দিব লাগে। সকলোৰে স্বাস্থ্যৰ খবৰ লোৱা হ’ল। আশাকৰাতকৈয়ো সকলো সুস্থ। কোনো হাই অলটিটিউড চিকনেছৰ লক্ষণ নাই। ই আচৰিত কথা, সকলো অভিযানতে কমেই ৫০% মানুহ HAPE, HACE বা হাইপ’ থাৰ্মিয়াৰ চিকাৰ হয়। এই ফটাঢুলীয়া ৰাইজৰ সেইবোৰ একো নাই, একদম টিপটপ হৈ আছে। কংকনা আৰু প্ৰণীতা বাই এই বিপদৰ মাজতো গধূলি হৰিনাম লবলৈ এৰা নাই। মানুহদুজনীৰ ষ্টেমিনা দেখি বাকীবোৰে লাজ পাই গৈছেগৈ।\nদুগৰাকী মানৰ অলপ কাঁহ হৈছে হয়, কিন্তু তেওলোকৰ কুহুৰ কুহুৰ মাতে আকৌ দুজনমানৰ বুকুত প্ৰেমৰ দাবানল হে জ্বলাইছে।\n– “গতিকে কাইলে কামফেৰা কৰি পেলোৱা যাওক নহয় জানো। এনেয়ো বহুত দিন হ’ল। ঘৰলৈয়ো সকলোৰে মনত পৰিছে ছাগে? নে কি কয় ৰাইজে?” – হেমন্তদাই ৰাইজলৈ চাই সুধিলে!\n– “সজ সজ! শুভ কামত বিলম্ব কৰিব নেপায়।“ – বন্দিতা\n– “মোৰতো যাং যাং লাগিয়ে আছে, আপনালোকে ক’লে মই এতিয়াই ওলাং ক’” – মনালী\n– “হয়হে সোনকালে শেষ কৰিব লাগে এইখন, আজি কেইসপ্তাহ হ’ল, ফেচবুক কৰিব পৰা নাই”- নৱজিত\n– “আপোনালোক যাওতে মোক মাত এষাৰ দি যাব, বতৰ বতৰ ভাল হ’লে ময়ো যাম, মন নগ’লে শুই থাকিম।“ – কৌশিক\n– “পূৱা কি খাই যাম আমি? আজি ৰাতি কি খাম?” – বিজয়\n– “দ্ৰব্যবস্তু বাকী আছেগৈ নে ভাই? গধুলি হ’লে অলপ মনটো কিবা কিবি লাগে নহয়! অলপ ভালকৈ ‘বহি’ আলোচনা কৰিব পাৰিলে ভাল আছিল” – পাটিৰি ভিনি\n– “হেৰি আৰ ঔ, কিবা বোলেনে, সোনকাল কৰক। মই সকলোৰে কুশলৰ বাবে মনে মনে ভাওনা এখন আগবঢ়াইছো- ঢেকীয়াখোৱা নামঘৰলৈ”- অৰ্চনা\n– “আমি কিহত যাম?” –(সমস্বৰে) অনামিকা আৰু ময়ুৰী\n– “গৰৰৰৰৰৰৰৰৰ!!” – ইৰাণী\n« গোলচক্কৰ – বি.এন ৰূপম\nইচ্‌কুল আৰু বিদ্যালয়ৰ বিষয়ে গৱেষণামূলক ৰচনা (গৰমে গৰমে পৰিৱেশন) – বাসৱদত্ত দাস »\nPingback: মহাপলায়ন পৰ্ব (অষ্টম খণ্ড)–অভিজিত কলিতা – ফটাঢোল


কোৰোণা নিয়ন্ত্ৰণৰ বাবে দেশত লকডাউনৰ নতুন ফৰ্মূলা বলৱৎ হ'ব নেকি? WHO-এ দিলে বিশেষ পৰামৰ্শ, জানি লওক national-will-the-new-formula-of-lockdown-be-useful-for-india-who-has-given-green-signal-know-expert-view-hb– News18 assam\nকোৰোণা নিয়ন্ত্ৰণৰ বাবে দেশত লকডাউনৰ নতুন ফৰ্মূলা বলৱৎ হ'ব নেকি? WHO-এ দিলে বিশেষ পৰামৰ্শ, জানি লওক\nবিশ্ব স্বাস্থ্য সংস্থাই দ্বিতীয় ঢৌৰ পৰা শিক্ষা লৈ ৰাইজৰ জীৱন আৰু ৰোজগাৰ দুয়োটাই ৰক্ষা কৰা জৰুৰী বুলি মতব্যক্ত কৰিছে।\nLast Updated : January 19, 2022, 16:21 IST\nদেশত আকৌ এবাৰ কোৰোণাই ভয়ংকৰ ৰূপ ধাৰণ কৰিছে। বিশ্বজুৰি অমিক্ৰণে সন্ত্ৰাসৰ সৃষ্টি কৰাৰ সমান্তৰালকৈ ভাৰতবৰ্ষতো প্ৰতিদিনে বাঢ়িছে অমিক্ৰণত আক্ৰান্ত ৰোগীৰ সংখ্যা। কোৰোণাৰ সংক্ৰমণ প্ৰতিহত কৰিবলৈ আকৌ এবাৰ চৰ্চালৈ আহিছে লকডাউনৰ প্ৰসংগ। কিন্তু লকডাউনৰ নাম শুনিলেই আতংকিত হৈ পৰে দেশবাসী। কাৰণ দ্বিতীয় ঢৌৰ সময়ৰ লকডাউনে বহুক্ষেত্ৰত দেশবাসীক বিপদত পেলাইছিল। বহুতে হেৰুৱাইছিল সংস্থাপন। এই মুহূৰ্তত সঁচাকৈ ভাৰতত আছে নেকি লকডাউন দিয়াৰ পৰিবেশ, বিশ্ব স্বাস্থ্য সংস্থাই এই সন্দৰ্ভত দিছে বিশেষ পৰামৰ্শঃ\nবিশ্ব স্বাস্থ্য সংস্থাই কৈছে যে, ভাৰতত কোৰোণা ভাইৰাছৰ তৃতীয় ঢৌক প্ৰতিহত কৰিবলৈ সম্পূৰ্ণ লকডাউন দিয়াৰ প্ৰয়োজন নাই। এনে সিদ্ধান্তই দেশখনক বিপদত পেলাব পাৰে। কিন্তু সংস্থাই লকডাউনৰ এক নতুন ফৰ্মূলাৰ বিষয়ে জনাইছে। সংগঠনটোৱে জনোৱা মতে, ভাৰতত তৃতীয় ঢৌৰ সৈতে যুঁজিবলৈ ৰিস্কৰ হিচাপত বেন লগাবলৈ নতুন ৰণনীতি প্ৰস্তুত কৰিব লাগে।\nবিশ্ব স্বাস্থ্য সংস্থাই দ্বিতীয় ঢৌৰ পৰা শিক্ষা লৈ ৰাইজৰ জীৱন আৰু ৰোজগাৰ দুয়োটাই ৰক্ষা কৰা জৰুৰী বুলি মতব্যক্ত কৰিছে। ভেৰিয়েণ্টটো কিমান সংক্ৰমক সেয়া চাব লাগিব। ইয়াৰ পৰা কিমান খিনি জটিলতা আহিব পাৰে সেয়া গুৰুত্বসহকাৰে চাব লাগে। লগতে ভেকচিনৰ ওপৰতো জোৰ দিবলৈ আহ্বান জনাইছে।\nবিশ্ব স্বাস্থ্য সংস্থাই সম্পূৰ্ণ ৰূপে বাধা নিষেধ আৰোপ কৰাৰ প্ৰস্তাৱ দিয়া নাই। ই ভাৰতৰ অৰ্থ ব্যৱস্থাক ক্ষতি কৰিব। বিশ্ব স্বাস্থ্য সংস্থাই কৈছে যে, শেহতীয়া পৰিস্থিতি, হেলথ চেক্টৰৰ ক্ষমতা আৰু সামাজিক-আৰ্থিক পৰিস্থিতি চাই চৰকাৰে মহামাৰীক প্ৰতিহত কৰিবলৈ উপায় উলিয়াব লাগে। যদি ৰাইজে সকলো নিয়ম পালন কৰে, তেতিয়া লকডাউনৰ প্ৰয়োজনীয়তা নাহিব।\nসংগঠনটোৱে কৈছে যে, ভাৰতত কোৰোণা তৃতীয় ঢৌ প্ৰতিহত কৰিবলৈ হ'লে মাস্ক আৰু ভেকচিন কভাৰেজ অতি গুৰুত্বপূৰ্ণ। ভেকচিন কভাৰেজ বঢ়োৱা, মাস্কৰ প্ৰয়োগ, হেণ্ড চেনিটাইজেশ্যন, শাৰীৰিক দূৰত্ব, ভিৰ পৰিহাৰ কৰিলে সংক্ৰমণৰ ঘটনা হ্ৰাস পাব।\nFirst published: January 19, 2022, 16:21 IST\nCorona Lockdowncorona virusLockdown in India


মুকুটাৰ খেতিৰে উপাৰ্জন কৰিছে লক্ষাধিক টকা! নলবাৰীৰ উচ্চ শিক্ষিত যুৱক সঞ্জীৱৰ প্ৰচেষ্টাক শলাগ লৈছে সকলোৱে! nalbari-sanjib-dutta-doing-mukta-farming-at-his-pond-now-earn-lakhs-of-rupees-yearly-tvkailash-hb– News18 assam\nমুকুটাৰ খেতিৰে উপাৰ্জন কৰিছে লক্ষাধিক টকা! নলবাৰীৰ উচ্চ শিক্ষিত যুৱক সঞ্জীৱৰ প্ৰচেষ্টাক শলাগ লৈছে সকলোৱে!\nএইখন অসমতে সম্ভৱ মুকুটাৰ খেতি। মূল্যবান মুকুটা খেতি এতিয়া উপলব্ধ নলবাৰীত ।নলবাৰীৰ এগৰাকী উচ্চ শিক্ষিত যুৱকৰ প্ৰচেষ্টাত নিজৰ পুখুৰীত উৎপাদন কৰিছে মূল্যবান মুকুটা।\nLast Updated : March 12, 2022, 09:19 IST\nমকুটা বিচাৰি এতিয়া সাগৰ পাৰলৈ যাব নালাগে আপুনি! এইখন অসমতে সম্ভৱ মুকুটাৰ খেতি। মূল্যবান মুকুটা খেতি এতিয়া উপলব্ধ নলবাৰীত ।নলবাৰীৰ এগৰাকী উচ্চ শিক্ষিত যুৱকৰ প্ৰচেষ্টাত নিজৰ পুখুৰীত উৎপাদন কৰিছে মূল্যবান মুকুটা। বৈজ্ঞানিক পদ্ধতিত কৰিছে মুকুটা খেতি। শামুকক বিশেষভাৱে অস্ত্ৰোপচাৰ কৰি এইগৰাকী উচ্চশিক্ষিত যুৱকে প্ৰস্তুত কৰি উলিয়াইছে মুকুটা।\nউল্লেখযোগ্য যে, মুকুটা খেতিৰ বাবে ভিন্ন প্ৰান্তত প্ৰশিক্ষণ লৈ নিজৰ ঘৰৰ পিছফালৰ পুখুৰীত নলবাৰীৰ পকোৱাৰ সঞ্জীৱ দত্ত নামৰ যুৱকগৰাকীয়ে কৰি আহিছে মূল্যৱান মুকুটাৰ খেতি।সচৰাচৰ নৈ, বিল, জলাশয় আদিত পোৱা কাণখোলা শামুক আনি অস্ত্ৰোপচাৰ কৰি বিশেষভাৱে পুখুৰীত পোহাৰ পিছত প্ৰায় এবছৰ ভিতৰত সম্পূৰ্ণ হৈ উঠে এই মুকুটা।\nলক্ষণীয় যে, অতি কম খৰছতে এটা শামুকৰ ভিতৰত পাব পাৰি চাৰিটাকৈ মুকুটা।যাৰ বজাৰ মূল্য যথেষ্ট। যথেষ্ট চাহিদা থকা এই মুকুটা খেতি প্ৰায় দুবছৰ ধৰি কৰি আহিছে নলবাৰীৰ উচ্চশিক্ষিত যুৱক সঞ্জীৱ দত্তই। আনহাতে বহিঃৰাষ্ট্ৰত যদিও মুকুটাৰ খেতিত যথেষ্ট আগবঢ়া কিন্তু ভাৰতবৰ্ষত কিছু কিছু ঠাইতহে মুকুটা খেতি কৰা দেখা যায়। বিশেষকৈ ৰাজস্থান,উৰিষ্যা অন্যতম।\nআনহাতে অতি কম সংখ্যক লোকে কৰি আহিছে অসমত মুকুটাৰ খেতি। ইফালে প্ৰতিটো মুকুটাৰ বজাৰ মূল্য যথেষ্ট হোৱা বাবে কম পৰিমাণৰ খেতি কৰিও লাখ লাখ টকা উপাৰ্জন কৰি স্বাৱলম্বী হ'ব পাৰি। ইফালে নলবাৰীৰ যুৱকগৰাকীৰ একক প্ৰচেষ্টাত এনেদৰে মুকুটাৰ খেতি কৰি লাভান্বিত হৈছে।\nযিটো সময়ত একাংশ যুৱকে চৰকাৰী চাকৰিৰ পিছত দৌৰি সময় অতিবাহিত কৰিছে তেনে সময়তে যুৱ প্ৰজন্মক এই খেতিৰ প্ৰতি আগ্ৰহী হ'বলৈ অনুৰোধ নলবাৰীৰ সঞ্জীৱৰ।\n(নলবাৰীৰ পৰা কৈলাশ ডেকাৰ প্ৰতিবেদন)\nFirst published: March 12, 2022, 09:15 IST\nMoney StoryMuktaMukta Farming


05.09.20 Morning Assame Murli Om Shanti BapDada Madhuban\n"মৰমৰ সন্তানসকল – এই বেহদৰ নাটকত তোমালোক আত্মাসকলে নিজৰ নিজৰ ভূমিকা প্ৰাপ্ত কৰিছা, এতিয়া তোমালোকে এই শৰীৰ ৰূপী কাপোৰ খুলি থৈ ঘৰলৈ যাব লাগে, পুনৰ নতুন ৰাজ্যত আহিব লাগে”\nপিতাই কোনো কৰ্ম প্ৰেৰণাৰে নকৰে, তেওঁৰ অৱতৰণ হয়, এইটো কোনোটো কথাৰ পৰা সিদ্ধ হয়?\nপিতাক কোৱাই হয় কৰণকৰাৱনহাৰ। প্ৰেৰণাৰতো অৰ্থ হৈছে বিচাৰ। প্ৰেৰণাৰ দ্বাৰা কোনো নতুন সৃষ্টিৰ স্থাপনা নহয়। পিতাই সন্তানসকলৰ দ্বাৰা স্থাপনা কৰায়, কৰ্মেন্দ্ৰিয় অবিহনেতো একোৱেই কৰাব নোৱাৰে সেয়েহে তেওঁ শৰীৰৰ আধাৰ ল'বলগীয়া হয়।\nআত্মিক সন্তানসকলে আত্মিক পিতাৰ সন্মুখত বহি আছে। অৰ্থাৎ আত্মাসকল নিজৰ পিতাৰ সন্মুখত বহি আছে। আত্মাই নিশ্চয় শৰীৰ সহিত বহিব। পিতায়ো যেতিয়া শৰীৰ ধাৰণ কৰে তেতিয়াহে সন্মুখত আহে ইয়াকেই কোৱা হয় আত্মা-পৰমাত্মা বেলেগে থাকিল বহুকাল...... তোমালোক সন্তানসকলে বুজি পোৱা উচ্চতকৈও উচ্চ পিতাকহে ঈশ্বৰ, প্ৰভু, পৰমাত্মা ভিন্ন নাম দিছে, পৰমপিতা বুলি কেতিয়াও লৌকিক পিতাক কোৱা নহয়। কেৱল পৰমপিতা বুলি লিখিলেও কোনো আপত্তি নাই। পৰমপিতা অৰ্থাৎ তেওঁ এজনেই সকলোৰে পিতা। সন্তানসকলে জানে আমি পৰমপিতাৰ লগত বহি আছোঁ। পৰমপিতা পৰমাত্মা আৰু আমি আত্মাসকল শান্তিধামৰ নিবাসী হয়। ইয়াত ভূমিকা পালন কৰিবলৈ আহোঁ, সত্যযুগৰ পৰা ধৰি কলিযুগৰ অন্তিমলৈকে ভূমিকা পালন কৰিছোঁ, এয়া হৈ গ'ল নতুন ৰচনা। ৰচয়িতা পিতাই বুজাইছে যে তোমালোক সন্তানসকলে এনেকুৱা ভূমিকা পালন কৰিছিলা। আগতে এইটো জনা নাছিলোঁ যে আমি 84 জন্ম পৰিক্ৰমা লগাইছিলোঁ। এতিয়া তোমালোক সন্তানসকলৰ সৈতেহে পিতাই কথা পাতে, যিসকলে 84ৰ চক্ৰ লগাইছিল। সকলোৱেতো 84 জন্ম ল'ব নোৱাৰে। এইটো বুজাব লাগে যে 84ৰ চক্ৰ কেনেকৈ ঘূৰে। বাকী লাখ বছৰৰতো কথা নাই। সন্তানসকলে জানে যে আমি প্ৰত্যেক5হাজাৰ বছৰ পাচত ভূমিকা পালন কৰিবলৈ আহোঁ। আমি ভূমিকা পালন কৰোঁতা হওঁ। উচ্চতকৈ উচ্চ ভগৱানৰো বিচিত্ৰ ভূমিকা আছে। ব্ৰহ্মা আৰু বিষ্ণুৰ বিচিত্ৰ ভূমিকা বুলি কোৱা নহয়। দুয়ো 84ৰ চক্ৰ লগায়। বাকী শংকৰৰ ভূমিকা এই সৃষ্টিততো নাই। ত্ৰিমূৰ্তিত দেখুৱায় - স্থাপনা, বিনাশ, প্ৰতিপালন। চিত্ৰসমূহৰ ওপৰত বুজাবলগীয়া হয়। চিত্ৰ যি দেখুওৱা তাৰ ওপৰত বুজাব লাগে। সংগমযুগত পুৰণি সৃষ্টিৰ বিনাশতো হ'বই। প্ৰেৰক শব্দটিও ভুল। যেনেকৈ কোনোবাই কয় আজি মোৰ বাহিৰলৈ যোৱাৰ প্ৰেৰণা নাই, প্ৰেৰণা অৰ্থাৎ বিচাৰ। প্ৰেৰণাৰ অন্য কোনো অৰ্থ নাই। পৰমাত্মাই কোনো প্ৰেৰণাৰে কাম নকৰে। প্ৰেৰণাৰে জ্ঞানো প্ৰাপ্ত হ'ব নোৱাৰে। পিতা আহে এই কৰ্মেন্দ্ৰিয়ৰ দ্বাৰা ভূমিকা পালন কৰিবলৈ। কৰণকৰাৱনহাৰ হয় নহয় জানো। সন্তানসকলৰ দ্বাৰা কৰাব। শৰীৰ অবিহনেতো কৰিব নোৱাৰে। এই কথাবোৰ কোনেও নাজানে। ঈশ্বৰ পিতাকো নাজানে। ঋষি-মুনি আদি সকলে কৈছিল আমি ঈশ্বৰক নাজানো। আত্মা আৰু পৰমাত্মা পিতা কাৰোৰে জ্ঞান নাই। পিতা হৈছে স্ৰষ্টা (ক্ৰিয়েটৰ), নিৰ্দেশক (ডাইৰেক্টৰ), নিৰ্দেশনাও (ডাইৰেকশ্বনো) দিয়ে। শ্ৰীমত দিয়ে। মনুষ্যৰ বুদ্ধিততো সৰ্বব্যাপীৰ জ্ঞান আছে। তোমালোকে বুজি পোৱা বাবা আমাৰ বাবা হয়, সেই লোকসকলে সৰ্বব্যাপী বুলি কৈ দিয়ে গতিকে পিতা বুলি বুজিবই নোৱাৰে। তোমালোকে বুজি পোৱা এয়া বেহদৰ পিতাৰ পৰিয়াল (ফেমিলী) হয়। সৰ্বব্যাপী বুলি ক'লে পৰিয়ালৰ সুবাস নাহে। তেওঁক কোৱা হয় নিৰাকাৰী শিৱবাবা। নিৰাকাৰী আত্মাসকলৰ পিতা। শৰীৰ আছে সেইবাবে আত্মাই কয় যে বাবা। শৰীৰ অবিহনেতো আত্মাই ক'ব নোৱাৰে। ভক্তি মাৰ্গত আহ্বান জনাই আহিছে। এনেকৈ ভাবে যে সেইজন বাবা দুখহৰ্তা সুখকৰ্তা হয়। সুখ প্ৰাপ্ত হয় সুখধামত। শান্তি প্ৰাপ্ত হয় শান্তিধামত। ইয়াত আছেই দুখ। এই জ্ঞান তোমালোকে সংগমযুগত প্ৰাপ্ত কৰা। পুৰণি আৰু নতুন মাজৰ সময়খিনিত। পিতা আহেই তেতিয়া যেতিয়া নতুন সৃষ্টিৰ স্থাপনা আৰু পুৰণি সৃষ্টিৰ বিনাশ হোৱাৰ সময় হয়। প্ৰথমতে সদায় ক'ব লাগে -নতুন সৃষ্টিৰ স্থাপনা। প্ৰথমে পুৰণি সৃষ্টিৰ বিনাশ বুলি কোৱাতো ভুল হৈ যায়। এতিয়া তোমালোকে বেহদৰ নাটকৰ জ্ঞান প্ৰাপ্ত কৰিছা। যেনেকৈ সেই নাটকত যেতিয়া ভাৱৰীয়াসকল (এক্টৰসকল) আহে তেতিয়া ঘৰৰ পৰা সাধাৰণ কাপোৰ পিন্ধি আহে আকৌ নাটকত আহি কাপোৰ সলনি কৰে। আকৌ নাটক সম্পূৰ্ণ হ'লে তেতিয়া তেওঁলোকে কাপোৰ সলাই ঘৰলৈ উভতি যায়। ইয়াত তোমালোক আত্মাসকল ঘৰৰ পৰা অশৰীৰী হৈ আহিব লাগে। ইয়াত আহি এই শৰীৰ ৰূপী কাপোৰ পিন্ধা। প্ৰত্যেকে নিজৰ নিজৰ ভূমিকা প্ৰাপ্ত কৰিছে। এয়া হৈছে বেহদৰ নাটক। এতিয়া এই বেহদৰ গোটেই সৃষ্টিখন পুৰণি হয় পুনৰ হ'ব নতুন সৃষ্টি। সেইখন বহুত সৰু হয়, এটাই ধৰ্ম থাকে। তোমালোক সন্তানসকলে এই পুৰণি সৃষ্টিৰ পৰা ওলাই পুনৰ হদৰ সৃষ্টিলৈ, নতুন সৃষ্টিলৈ আহিব লাগিব কিয়নো তাত এটা ধৰ্ম থাকে। অনেক ধৰ্ম, অনেক মনুষ্য হোৱাৰ কাৰণে বেহদ হৈ পৰে। তাততো আছেই এটা ধৰ্ম, কম সংখ্যক মনুষ্য। এটা ধৰ্মৰ প্ৰতিষ্ঠাৰ কাৰণে আহিবলগীয়া হয়। তোমালোক সন্তানসকলে এই বেহদৰ নাটকৰ ৰহস্যক বুজি পোৱা যে এই চক্ৰ কেনেকৈ ঘূৰে। এই সময়ত যি কিছু বাস্তৱত (প্ৰেক্টিকেলত) হয় তাৰেই আকৌ ভক্তি মাৰ্গত উৎসৱ উদযাপন কৰে। ক্ৰম অনুসৰি কি কি উৎসৱ আছে, সেয়াও তোমালোক সন্তানসকলে জানা। উচ্চতকৈও উচ্চ ভগৱান শিৱবাবাৰ জয়ন্তী বুলি কোৱা হ’ব। তেওঁ যেতিয়া আহিব তেতিয়া পুনৰ অন্য উৎসৱ পালন কৰিব। শিৱবাবাই পোন-প্ৰথমে আহি গীতা শুনায় অৰ্থাৎ আদি-মধ্য-অন্তৰ জ্ঞান শুনায়। যোগো শিকায়। লগতে তোমালোকক পঢ়ায়ো। গতিকে পোন-প্ৰথমে পিতা আহিল শিৱজয়ন্তী হ'ল তাৰপাচত কোৱা হ’ব গীতা জয়ন্তী। আত্মাসকলক জ্ঞান শুনায় গতিকে গীতা জয়ন্তী হৈ গ'ল। তোমালোক সন্তানসকলে বিচাৰ কৰি উৎসৱসমূহক ক্ৰম অনুসৰি লিখা। এই কথাবোৰো বুজিব আমাৰ ধৰ্মৰ লোকসকলে। প্ৰত্যেকৰে নিজৰ ধৰ্মটি প্ৰিয় হয়। অন্য ধৰ্মৰ লোকসকলৰ কথাই নাই। যদিও কাৰোবাৰ অন্য ধৰ্ম প্ৰিয় হয়ো কিন্তু সেই ধৰ্মত আহিব নোৱাৰে। স্বৰ্গত অন্য ধৰ্মৰ লোকসকল জানো আহিব পাৰিব। বৃক্ষজোপাত একেবাৰে স্পষ্টকৈ আছে। যি যি ধৰ্ম যি সময়ত আহে পুনৰ সেই সময়ত আহিব। প্ৰথমতে পিতা আহে, তেৱেঁই আহি ৰাজযোগ শিকায় গতিকে কোৱা হয় শিৱজয়ন্তী তাৰপাচত গীতা জয়ন্তী তাৰপাচত নাৰায়ণ জয়ন্তী। সেয়াতো হৈ যায় সত্যযুগ। সেয়াও লিখিব লাগে ক্ৰম অনুসৰি। এয়া হৈছে জ্ঞানৰ কথা। শিৱজয়ন্তী কেতিয়া হৈছিল সেয়াও গম নাপায়, জ্ঞান শুনালে, যাক গীতা বুলি কোৱা হয় পুনৰ বিনাশো হয়। জগত অম্বা আদিৰ জয়ন্তীত কোনো বন্ধৰ দিন (হ'লী ডে) নাই। মনুষ্যই কাৰো তিথি-তাৰিখ আদিক একেবাৰে নাজানে। লক্ষ্মী-নাৰায়ণ, ৰাম-সীতাৰ ৰাজত্বৰ বিষয়েই নাজানে। 2500 বছৰত যিসকল আহিছে, তেওঁলোকক জানে কিন্তু তেওঁলোকৰ আগত যি আদি সনাতন দেৱী-দেৱতাসকল আছিল, তেওঁলোকৰ কিমান সময় হ'ল, একোৱেই নাজানে।5হাজাৰ বছৰতকৈ ডাঙৰ কল্পতো হ'ব নোৱাৰে। আধাফালেতো বহুত সংখ্যা আহি গ'ল, বাকী আধাত এওঁলোকৰ ৰাজত্ব। তেনেস্থলত অধিক বছৰৰ কল্প কেনেকৈ হ'ব পাৰে। 84 লাখ জন্মও হ'ব নোৱাৰে। সেই লোকসকলে ভাবে কলিযুগৰ আয়ুস লাখ বছৰ হয়। মনুষ্যক অন্ধকাৰত পেলাই দিছে। ক'ত গোটেই নাটক5হাজাৰ বছৰৰ, ক'ত কেৱল কলিযুগৰ কাৰণে কয় যে এতিয়া 40 হাজাৰ বছৰ বাকী আছে। যেতিয়া যুদ্ধ লাগে তেতিয়া ভাবে ভগৱান আহিব লাগে কিন্তু ভগৱানতো আহিব লাগে সংগমত। মহাভাৰতৰ যুদ্ধতো লাগেই সংগমত। পিতাই কয় - ময়ো কল্পই কল্পই সংগমযুগত আহোঁ। পিতাই আহিব নতুন সৃষ্টিৰ স্থাপনা আৰু পুৰণি সৃষ্টিৰ বিনাশ কৰাবলৈ। নতুন সৃষ্টি স্থাপনা হ’লে পুৰণি সৃষ্টিৰ বিনাশ নিশ্চয় হ'ব, ইয়াৰ বাবে এই যুদ্ধ। ইয়াত শংকৰৰ প্ৰেৰণা আদিৰতো কোনো কথা নাই। এইটো প্ৰতীত (আণ্ডাৰষ্টুড) পুৰণি সৃষ্টিৰ বিনাশ হৈ যাব। ঘৰ আদিতো ভূমিকম্পত (আৰ্থকোৱেকত) সকলো নাশ হৈ যাব কিয়নো নতুন সৃষ্টি লাগে। নতুন সৃষ্টি আছিল নিশ্চয়। দিল্লী পৰিস্তান আছিল, যমুনাৰ তীৰ আছিল। লক্ষ্মী-নাৰায়ণৰ ৰাজত্ব আছিল। চিত্ৰও আছে। লক্ষ্মী-নাৰায়ণক স্বৰ্গৰ বুলিয়ে ক'ব। তোমালোক সন্তানসকলে সাক্ষাৎকাৰো কৰিছা যে কেনেকৈ সয়ম্বৰ হয়। এই সকলোবোৰ মূল কথা (পইণ্টচ্) বাবাই পুনৰালোচনা (ৰিভাইজ) কৰায়। বাৰু মূল কথাবোৰ স্মৃতিলৈ নাহে তেন্তে বাবাক স্মৰণ কৰা। পিতাক যদি পাহৰি যোৱা তেন্তে শিক্ষকক স্মৰণ কৰা। শিক্ষকে যি শিকায় সেয়াও নিশ্চয় স্মৃতিলৈ আহিব নহয় জানো। শিক্ষকো স্মৃতিত থাকিব, জ্ঞানো (ন’লেজো) স্মৃতিত থাকিব। উদ্দেশ্যও বুদ্ধিত আছে। স্মৃতিত ৰাখিবই লাগে কিয়নো তোমালোকৰ বিদ্যাৰ্থী জীৱন (ষ্টুডেণ্ট লাইফ) হয় নহয় জানো। এইটোও জানা যে যিয়ে আমাক পঢ়ায় তেওঁ আমাৰ পিতাও হয়, লৌকিক পিতা নাইকিয়া হৈ নাযায়। লৌকিক, পাৰলৌকিক আকৌ এওঁ (ব্ৰহ্মা) হৈছে অলৌকিক। এওঁক কোনেও স্মৰণ নকৰে। লৌকিক পিতাৰ পৰাতো উত্তৰাধিকাৰ প্ৰাপ্ত হয়। অন্তিমলৈকে স্মৃতিত থাকে। শৰীৰ ত্যাগ কৰিলে পুনৰ অন্য পিতা পোৱা যায়। প্ৰত্যেক জন্মতে লৌকিক পিতা পোৱা যায়। পাৰলৌকিক পিতাকো দুখ বা সুখত স্মৰণ কৰে। সন্তান প্ৰাপ্ত হ'ল তেন্তে ক'ব ঈশ্বৰে সন্তান দিলে। বাকী প্ৰজাপিতা ব্ৰহ্মাক কিয় স্মৰণ কৰিব, এওঁৰ পৰা জানো কিবা প্ৰাপ্তি হয়। এওঁক অলৌকিক বুলি কোৱা হয়।\nতোমালোকে জানা আমি ব্ৰহ্মা বাবাৰ দ্বাৰা শিৱবাবাৰ পৰা উত্তৰাধিকাৰ লৈ আছোঁ। যেনেকৈ আমি পঢ়োঁ, এই ৰথো নিমিত্ত হৈছে। বহুত জন্মৰ অন্তিমত এওঁৰ শৰীৰহে ৰথ হৈছে। ‘ৰথ’ নামটি ৰাখিবলগীয়া হয় নহয় জানো। এয়া হৈছে বেহদৰ সন্ন্যাস। ৰথ স্থায়ী হৈয়েই থাকে, বাকীসকলৰ ঠিকনা নাই। আগবাঢ়ি গৈ গৈ আকৌ আঁতৰি গুচি যায়। এই ৰথখনটো নাটক অনুসৰি নিশ্চিত, এওঁক কোৱা হয় ভাগ্যশালী ৰথ। তোমালোক সকলোকে ভাগ্যশালী ৰথ বুলি কোৱা নহয়। ভাগ্যশালী ৰথ বুলি এখনকেই মান্যতা দিয়া হয়, য'ত পিতা আহি জ্ঞান দিয়ে। স্থাপনাৰ কাৰ্য কৰায়। তোমালোক ভাগ্যশালী ৰথ নহ'লা। তোমালোক আত্মা এই ৰথত বহি পঢ়া। আত্মা পবিত্র হৈ যায় সেয়েহে মহিমা এইটো শৰীৰৰ য'ত এওঁ বহি পঢ়ায়। এইটো অন্তিম জন্ম বহুত মূল্যবান (ভেল্যুৱেব’ল) হয় পুনৰ শৰীৰ সলনি কৰি আমি দেৱতা হৈ যাম। এই পুৰণি শৰীৰৰ দ্বাৰাহে তোমালোকে শিক্ষা প্ৰাপ্ত কৰা। শিৱবাবাৰ হোৱা। তোমালোকে জানা আমাৰ প্ৰথম জীৱন একেবাৰে মূল্যহীন (ৱৰ্থ নট এ পেনী) আছিল। এতিয়া মূল্যবান (পাউণ্ড) হৈ আছোঁ। যিমান পঢ়িবা সিমান উচ্চ পদ প্ৰাপ্ত কৰিবা। পিতাই বুজাইছে স্মৃতিৰ যাত্ৰা হৈছে মুখ্য। ইয়াকেই ভাৰতৰ প্ৰাচীন যোগ বুলি কয় যাৰ দ্বাৰা তোমালোক পতিতৰ পৰা পাৱন হোৱা, স্বৰ্গবাসীতো সকলো হয় বাকী পঢ়াৰ ওপৰত নিৰ্ভৰ কৰে। তোমালোক বেহদৰ স্কুলত বহি আছা। তোমালোকেই পুনৰ দেৱতা হ'বাগৈ। তোমালোকে বুজি পোৱা উচ্চ পদ কোনে প্ৰাপ্ত কৰিব পাৰে। তেওঁলোকৰ অৰ্হতা (কোৱালিফিকেশ্বন) কি হ'ব লাগে। প্ৰথমে আমাৰো অৰ্হতা নাছিল। আসুৰিক মতত চলিছিলোঁ। এতিয়া ঈশ্বৰীয় মত পোৱা যায়। আসুৰিক মতত আমি অৱনতিৰ কলাত যাওঁ। ঈশ্বৰীয় মতৰ দ্বাৰা উন্নতিৰ কলাত যাওঁ। ঈশ্বৰীয় মত দিওঁতা এজনেই, আসুৰিক মত দিওঁতা অনেক আছে। মা-পিতা, ভাই-ভনী, শিক্ষক-গুৰু কিমানৰ মত পোৱা যায়। এতিয়া তোমালোকে এটাই মত পোৱা যিটো 21 জন্ম কামত আহে। গতিকে এনেকৈ শ্ৰীমতত চলিব লাগে। যিমান চলিবা সিমান শ্ৰেষ্ঠ পদ পাবা। কমকৈ চলিলে তেন্তে কম পদ। শ্ৰীমত হৈছেই ভগৱানৰ। উচ্চতকৈও উচ্চ ভগৱানেই হয়, যিয়ে কৃষ্ণক উচ্চতকৈও উচ্চ কৰি তুলিলে আকৌ নীচতকৈও নীচ ৰাৱণে কৰিলে। পিতাই বগা (পবিত্ৰ) কৰি তোলে ৰাৱণে শ্যামবৰণীয়া (অপবিত্ৰ) কৰি তোলে। পিতাই উত্তৰাধিকাৰ দিয়ে। তেওঁতো হৈছেই নিৰ্বিকাৰী (ভাইচলেচ)। দেৱতাসকলৰ মহিমা গায় সৰ্বগুণ সম্পন্ন..... সন্ন্যাসীসকলক সম্পূৰ্ণ নিৰ্বিকাৰী বুলি কোৱা নহয়। সত্যযুগত আত্মা আৰু শৰীৰ দুয়োটা পবিত্র হয়। দেৱতাসকলক সকলোৱে জানে, তেওঁলোক সম্পূৰ্ণ নিৰ্বিকাৰী হোৱাৰ কাৰণে সম্পূৰ্ণ বিশ্বৰ মালিক হয়। এতিয়া নহয়, পুনৰ তোমালোক হোৱা। পিতাও সংগমযুগতেই আহে। ব্ৰহ্মাৰ দ্বাৰা ব্ৰাহ্মণ। ব্ৰহ্মাৰ সন্তানতো তোমালোক সকলো হ'লা। তেওঁ হ’ল প্ৰপিতা (গ্ৰেট গ্ৰেট গ্ৰেণ্ড ফাদাৰ)। কোৱা, প্ৰজাপিতা ব্ৰহ্মাৰ নাম শুনা নাই? পৰমপিতা পৰমাত্মাই ব্ৰহ্মাৰ দ্বাৰাই সৃষ্টি ৰচনা কৰিব নহয় জানো। ব্ৰাহ্মণ কুল হয়। ব্ৰহ্মা মুখ বংশাৱলী ভাই-ভনী হৈ গ’ল। ইয়াত ৰজা-ৰাণীৰ কথা নাই। এই ব্ৰাহ্মণ কুলতো হৈছে সংগমৰ, অলপ সময় চলে। ৰাজত্ব পাণ্ডৱৰো নাই আৰু কৌৰৱৰো নাই। ভাল বাৰু!\n(1) 21 জন্ম শ্ৰেষ্ঠ পদৰ অধিকাৰী হ'বৰ কাৰণে সকলো আসুৰিক মত ত্যাগ কৰি একমাত্ৰ ঈশ্বৰীয় মতত চলিব লাগে। সম্পূৰ্ণ নিৰ্বিকাৰী (ভাইচলেচ) হ'ব লাগে।\n(2) এই পুৰণা শৰীৰত বহি পিতাৰ শিক্ষা সমূহক ধাৰণ কৰি দেৱতা হ'ব লাগে। এয়া হৈছে বহুত মূল্যবান (ভেল্যুৱেব’ল) জীৱন, এইটো জীৱনতে অতি মূল্যবান (ৱৰ্থ পাউণ্ড) হ'ব লাগে।\nসৰ্ব সম্বন্ধৰ সহযোগৰ অনুভূতিৰ দ্বাৰা নিৰন্তৰ যোগী, সহজযোগী হোৱা\nপ্ৰতি ক্ষণত পিতাৰ ভিন্ন ভিন্ন সম্বন্ধৰ সহযোগ লোৱা অৰ্থাৎ অনুভৱ কৰাটোৱেই হৈছে সহজ যোগ। পিতাই যিকোনো সময়তে সম্বন্ধ পালন কৰিবৰ কাৰণে বান্ধ খাই আছে। গোটেই কল্পত এতিয়াহে সৰ্ব অনুভৱৰ খনি প্ৰাপ্ত হয় সেয়েহে সদায় সৰ্ব সম্বন্ধৰ সহযোগ লোৱা আৰু নিৰন্তৰ যোগী, সহজযোগী হোৱা কিয়নো যিসকল সৰ্ব সম্বন্ধৰ অনুভূতি বা প্ৰাপ্তিত মগ্ন হৈ থাকে তেওঁলোক পুৰণি সৃষ্টিৰ বাতাৱৰণৰ পৰা সহজেই উপৰাম হৈ যায়।\nসৰ্ব শক্তিৰে সম্পন্ন হৈ থকা এয়াই ব্ৰাহ্মণ স্বৰূপৰ বিশেষত্ব হয়।


সামান্থা প্ৰভুৱে কেনেকৈ মুক্তি পালে মানসিক সমস্যাৰ পৰা? -\nHomeজীৱন শৈলীসামান্থা প্ৰভুৱে কেনেকৈ মুক্তি পালে মানসিক সমস্যাৰ পৰা?\nসামান্থা প্ৰভুৱে কেনেকৈ মুক্তি পালে মানসিক সমস্যাৰ পৰা?\nডিজিটেল ডেস্কঃ দাক্ষিণাত্যৰ চলচ্চিত্ৰ উদ্যোগৰ জনপ্ৰিয় তাৰকাসকলৰ ভিতৰত সামান্থা ৰুথ প্ৰভু অন্যতম। অভিনেত্ৰীগৰাকীয়ে বিভিন্ন সময়ত নানা বিষয়ত শিৰোনাম দখল কৰি আহিছে। শেহতীয়াকৈ অভিনেত্ৰীগৰাকীয়ে মানসিক স্বাস্থ্যৰ গুৰুত্ব সম্পৰ্কে কিছু গুৰুত্বপূৰ্ণ মন্তব্য কৰিছে। ৰোশনি ট্ৰাষ্ট আৰু ডেল্টা ফাউণ্ডেচনৰ এক অনুষ্ঠানৰ উদ্বোধনী অনুষ্ঠানত মুখ্য অতিথি হিচাপে উপস্থিত থাকি মানসিক স্বাস্থ্যৰ সৈতে তেওঁ বিগত সময়ত কিদৰে সংগ্ৰাম কৰিছিল সেই বিষয়ে ৰাজহুৱা কৰিছিল।\nতেওঁ কৈছিল যে, তেওঁ কেৱল তেওঁৰ পৰামৰ্শদাতা আৰু বন্ধুবৰ্গৰ সহায়তহে তেওঁৰ সমস্যাবোৰ অতিক্ৰম কৰিবলৈ সমৰ্থ হৈছে। এজন ব্যক্তি মানসিকভাৱে বিচলিত হ’লে তেওঁৰ সমস্যা সন্দৰ্ভত সহায় বিচৰাত কোনো অসুবিধা বোধ কৰিব নালাগে বুলি মন্তব্য আগবঢ়াইছে অভিনেত্ৰীগৰাকীয়ে। তেওঁ নিজৰ ক্ষেত্ৰতো পৰামৰ্শদাতা আৰু বন্ধুবৰ্গৰ সহায়ত মানসিক স্বাস্থ্যৰ সমস্যাবোৰ দূৰ কৰিবলৈ সক্ষম হৈছিল বুলি মুকলিকৈ ব্যক্ত কৰিছে।\nতদুপৰি, তেওঁ লগতে কয় যে মনোৰোগ বিশেষজ্ঞৰ পৰা সহায় বিচৰাটো স্বাভাৱিক কৰিব লাগিব। “শৰীৰত আঘাত পালে এজন ব্যক্তি যেনেকৈ চিকিৎসকৰ ওচৰলৈ যায়, তেনেকৈ মানসিক সমস্যাত ভুগিলেও এজন ব্যক্তি বিনা দ্বিধাই চিকিৎসকৰ পৰামৰ্শৰ বাবে যোৱা উচিত’- বুলি মন্তব্য কৰে সামান্থা ৰুথ প্ৰভুৱে। তেওঁ লগতে কয় যে, ‘যদি মই মোৰ জীৱনৰ কৃতকাৰ্য হৈছো, তেন্তে এই ফলাফল মই শক্তিশালী হোৱাৰ বাবে নহয়। ইয়াৰ কাৰণ হৈছে মোৰ চাৰিওফালৰ বহুলোকে মোক শক্তিশালী হোৱাত সহায় কৰিছিল।’\nআমাৰ সমাজত এতিয়াও এনে বহু লোক আছে যি মানসিক চিকিৎসক বা পৰামৰ্শদাতাৰ ওচৰলৈ যাবলৈ দ্বিধাবোধ কৰে। তেওঁলোকৰ মনত এটা শংকাই অনবৰতে খেদি ফুৰে যে তেওঁ মানসিক চিকিৎসকৰ পৰামৰ্শ লোৱাটো সমাজৰ আন ব্যক্তিয়ে গম পালে তেওঁক হীন চকুৰে চাব। কিন্তু এনে ধাৰণা ভুল। সুস্থ জীৱন-যাপন কৰিবলৈ এজন ব্যক্তিৰ বাবে শাৰীৰিক স্বাস্থ্য যেনেকৈ প্ৰয়োজনীয় সেইদৰে মানসিক স্বাস্থ্যও সমানে প্ৰয়োজনীয়। শৰীৰৰ আঘাত বা আন ৰোগৰ বাবে চিকিৎসকৰ পৰামৰ্শ যেনেকৈ দৰকাৰী, সেইদৰে মানসিক সমস্যাত ভুগিলেও কোনো ব্যক্তিয়ে ততালিকে মানসিক চিকিৎসকৰ পৰামৰ্শ ল’ব লাগে বুলি অনুষ্ঠানত উপস্থিত থাকি দাক্ষিণাত্যৰ মোহময়ী অভিনেত্ৰীগৰাকীয়ে উল্লেখ কৰে।\nPrevious articleআসন্ন সংকটৰ উমান: পঞ্জাবৰ বিধানসভা নিৰ্বাচনৰ দায়িত্ব ল’বনে প্ৰধানমন্ত্ৰী মোদীয়ে?\nNext articleপ্ৰসংগ- মোদীৰ নিৰাপত্তা: ছাইনা নেহৱালক উভতি ধৰি বিপদত অভিনেতা সিদ্ধাৰ্থ\nমানুহ এজনে চুবুৰীয়াসকলক তেওঁৰ সৈতে বৰফত খেলিবলৈ কয়, তেওঁক সকলোৱে অস্বীকাৰ কৰে। তাৰপাছত\nকুম্ভৰ ভাগ্য উদয়,বৃষৰ এলাহ ভাৱ বৃদ্ধি, আপোনাৰ কেনে যাব দেওবাৰ?\nক’ভিডৰ সময়ছোৱাত দেশত জনপ্ৰিয়তা লাভ কৰিছে ডলো-৬৫০ দৰববিধে


আধুনিক ‘ৰুদ্ৰ সিংহ’ আখ্যা পালে গগৈয়ে – NewsFile Online (Oxomiya)\nHome / Region / Assam / আধুনিক ‘ৰুদ্ৰ সিংহ’ আখ্যা পালে গগৈয়ে\nআধুনিক ‘ৰুদ্ৰ সিংহ’ আখ্যা পালে গগৈয়ে\nসততা,সৰলতাই আছিল গগৈৰ সফলতাৰ মাপকাঠি এই প্ৰতিবেদন যুগুতাইছে মনালিছা গগৈয়ে\nগুৱাহাটী, ২৬নৱেম্বৰ : সকলোৰে মুখে মুখে মাথোঁ আপোনা আপুনি ভাৱে ওলাই অহা শব্দটোৱে আছিল ‘অভূতপূৰ্ব্ব’ !’সঁচাই বৰ সৰল মনৰ মানুহ আছিল তেওঁ’, ’ভূপেন হাজৰিকাৰ পিছত এনেধৰণৰ পৰিৱেশ পুনৰবাৰ সৃষ্টি হ’ল অসমত’,’মানুহজনৰ দুৰ্নীতি নাছিল’-ৰুক্মিনীগাঁৱৰ গীৰ্জাত সমবেত হোৱা মানুহবোৰৰ মুখত কেৱল এইয়াই কথা ! সেই একেই পৰিৱেশ আৰু একে কেইটা বাক্যই প্ৰতিধ্বনিত হ’ল ক্ৰমে গণেশগুৰি উৰণীয়া সেঁতুৰ ওচৰত,জুৰ’ডৰ নামঘৰৰ সন্মুখত,আমবাৰীৰ বুঢ়া মছজিদ,উগ্ৰতাৰা মন্দিৰ,লতাশিল খেলপথাৰ আৰু শেষত গৈ তেওঁৰ অন্তিম লক্ষ্যস্থান নৱগ্ৰহ শ্মশানতো ! বিশাল ব্যক্তিত্বৰ এই মানুহজনে মানৱী কায়া এৰি বিগত ২৩ নৱেম্বৰৰ বিয়লি ৫ বাজি ৩৪ মিনিটত এই ধৰাৰ সকলো মায়া মোহ এৰি গুছি গ’ল ৷ সমগ্ৰ অসমবাসীক শোকসাগৰত পেলাই অজান দেশলৈ গুছি গ’ল তৰুণ গগৈ ৷\nআজি সমগ্ৰ দেশত চকা বন্ধ কাৰ্যসূচী ঘোষণা কৰা হৈছিল যদিও গুৱাহাটীত ইয়াৰ কোনো ধৰণৰ প্ৰভাৱ পৰা পৰিলক্ষিত নহ’ল ৷ সমগ্ৰ মহানগৰীৰ অলিয়ে গলিয়ে কেৱল মানুহৰ সোঁত বোৱা দেখা গ’ল ৷ নাম প্ৰকাশত অনিচ্ছুক কামৰূপ জিলা উপায়ুক্তৰ কাৰ্যালয়ৰ কৰ্মচাৰী এগৰাকীয়ে তৰুণ গগৈলৈ শ্ৰদ্ধাঞ্জলি জনাবলৈ আহি কয় ‘ ২০২৪ চনত মোৰ অৱসৰৰ দিন আছে ৷ আগতে আমি বিভাগীয় ৰিভিউ মিটিঙৰ বাবে দিছপুৰলৈ আহিব লগা হৈছিল ৷ তেতিয়া তৰুণ গগৈ ছাৰক লগ পাইছিলোঁ ৷ জীৱনত আমি ইমান সহজ সৰল ৰাজনীতিক দেখা নাই ৷ ছাৰৰ প্ৰথম চাৰে তেৰ বছৰীয়া কাৰ্যকালত যথেষ্ট উন্নয়ন হৈছিল ৷ পিছৰ ডেৰ বছৰ হিমন্ত বিশ্ব শৰ্মাই বিসম্বাদ কৰা বাবে উন্নয়ন স্তব্ধ হৈছিল ৷ ছাৰক যেতিয়া তেওঁ এসময়ত ৰাজনীতিৰ পথাৰলৈ অনা মানুহবোৰে উপলুঙাসূচক মন্তব্য কৰে আমাৰ খুব খং উঠে ৷ আজি কাৰ্যালয়লৈ যোৱাৰ পৰিবৰ্তে মই ইয়ালৈ আহিছোঁ শেষবাৰৰ বাবে এবাৰ চাবলৈ ৷”\nসচিবালয়ৰ বিত্ত বিভাগৰ কৰ্মচাৰী এজনে কয়” আপুনি মোৰ নাম নিদিব,মানুহবোৰ আজিকালি বৰ আক্ৰোশী ৷ সঁচা ক’বলৈ ভয় হ’ল,আমি ছাৰক বহুত ভাল পাইছিলোঁ ৷ কিন্তু আজিকালি তেখেত ভাল আছিল বুলি ক’লে কংগ্ৰেছী বুুলি এটা লেবেল লগাই দিয়ে ৷ সেয়ে ছাৰক ভাল পালেও ,আমি সেই দিনবোৰ মিছ কৰিলও খুলি ক’ব নোৱাৰোঁ৷এনেকুৱা নেতা আৰু নোলাব ৷ আজিকালি নেতাই কপালত ফোঁট লৈ নিজক পবিত্ৰ ভাৱাদৰ্শৰ বুলি বুজাব খোজে,ছাৰক কোনো দিনে ফোঁট লোৱা নেদেখিলোঁ,কিন্তু আজি জনসমাগম দেখিলেই গম পায় তেওঁ কিমান পবিত্ৰ মনৰ গৰাকী আছিল ৷”\nপুৱাই প্ৰাক্তন মুখ্যমন্ত্ৰী গৰাকীৰ বাসভৱনত উপস্থিত হোৱা জ্যেষ্ঠ সাংবাদিক ধীৰেন্দ্ৰ নাথ চক্ৰৱৰ্তীয়ে কয়”গগৈয়ে চুকাফা,ৰূদ্ৰ সিংহৰ আদৰ্শ অনুকৰণ কৰিছিল,সেয়ে হয়তো তেওঁ সকলোকে একেডাল এনাজৰীৰে বান্ধিব বিচাৰিছিল,প্ৰফুল্ল কুমাৰ মহন্তহঁতৰ দিনত কি চৰকাৰ,কেনেধৰণৰ সন্ত্ৰাস চলিছিল সকলোৰে মনত আছে ৷ সেয়ে মই গগৈক আধুনিক যুগৰ ৰূদ্ৰ সিংহ আখ্যা দিম ৷”\nআনহাতে,উগ্ৰতাৰা পৰিচালনা সমিতিৰ সদস্য কৈলাস শৰ্মাই কয়” উগ্ৰতাৰা মন্দিৰ নিৰ্মাণ কৰিছিল আহোম ৰজাই ৷ সেয়ে প্ৰাক্তন মুখ্যমন্ত্ৰী গৰাকীয়ে এই মন্দিৰৰ ওপৰত গভীৰ আস্থা ৰাখিছিল বুলি আমাৰ ধাৰণা ৷ প্ৰতি বছৰে দুৰ্গা পূজাত তেওঁ আহিছিল,এইবাৰ ক’ভিডত আক্ৰান্ত হোৱাৰ বাবে তেওঁ অষ্টমী দিনা পুত্ৰ গৌৰৱক পঠিয়াইছিল ৷”উল্লেখ্য যে সম্পূৰ্ণ আহোম পৰম্পৰাৰে আজি শ্মশানত মৃতদেহ শুদ্ধি কৰা হয় ৷ আহোমৰ বাইলুং আৰু আহোমৰ পুৰোহিতৰ উপস্থিতিত এই কাৰ্য সম্পাদন কৰা হয় ৷


শিল্পীৰ দৃষ্টিত ভেলেণ্টাইন ডে’! – প্ৰথম খবৰ\nHome/ অসম/শিল্পীৰ দৃষ্টিত ভেলেণ্টাইন ডে’!\nপ্ৰথম খবৰৰ বিশেষ প্ৰতিবেদন: ভেলেণ্টাইন ডে’। প্ৰেমৰ দিৱস হিচাপে সমগ্ৰ বিশ্বই উদযাপন কৰিছে এই বিশেষ দিনটো। কিন্তু বহুতেই আপত্তি কৰে এই দিনটোক লৈ। তেওঁলোকে আপোচ কৰাৰ কাৰণ হৈছে আজিৰ যুৱ প্ৰজন্ম। ভেলেণ্টাইন ডে’ৰ নামত অশ্লীলতাক প্ৰাধান্য দিয়া বুলি বহুতেই ক’ব বিচাৰে। অৱশ্যে সকলোৰে ক্ষেত্ৰত এই কথা প্ৰযোজ্য নহয়। সকলো কথা বা বস্তুৰে এটা সীমা থাকে। সীমা অতিক্ৰম কৰিলে যিকোনো কথাই বেয়া দিশলৈ গতি কৰে।\nপ্ৰেম নিবেদন কৰিবলৈ এটি বিশেষ দিনৰ প্ৰয়োজনবোধ কিমান? বহুজনৰ মতে প্ৰেম স্বৰ্গীয় অনুভূতি। অনুভৱক উদযাপন কৰিব পাৰি জানো!\nকোনোৱে আকৌ কয় প্ৰেমৰ দিন হিচাপে ভেলেণ্টাইন ডে’ উদযাপনৰ মাদকতাই বেলেগ। এই ক্ষেত্ৰত অসমৰ জনপ্ৰিয় তাৰকা-শিল্পীসকলৰ মতামত কি! প্ৰথম খবৰৰ সাংবাদিকৰ আগত অসমৰ বহুকেইজন শিল্পীয়ে তেওঁলোকৰ মনৰ ভাব ব্যক্ত কৰিছিল:\nসুবাসনা দত্ত (কণ্ঠশিল্পী): প্ৰেমৰ নিবেদনৰ কাৰণে বিশেষ দিন থাকিব নালাগে। মোৰ কাৰণে কোনোবা বিশেষ দিন এটাত কাৰোবাক ভালপোৱা কথাষাৰ প্ৰকাশ কৰিবলগীয়া নাথাকে।\nসীমান্ত শেখৰ (কণ্ঠশিল্পী): ভেলেণ্টাইন ডে’ উদযাপন কৰাটোক মই সমৰ্থন কৰোঁ। প্ৰেমিক-প্ৰেমিকাসকলে এই বিশেষ দিনটো উদযাপন কৰিবলৈ সুবিধা পায়। তাত আপত্তি কৰিবলগীয়া একো নাথাকে।\nৰিতিশা শৰ্মা (কণ্ঠশিল্পী): মই নাভাবো যে ‘প্ৰেম বা Love’ উদযাপন কৰিবলৈ এটা বিশেষ দিন থাকিব লাগে।\nসুকন্যা ৰাজগুৰু (অভিনেত্ৰী): প্ৰেমৰ দিৱস উদযাপন কৰিবলৈ কোনো দিন নালাগে। কিন্তু যিদৰে মাদাৰ্ছ ডে’,ৱ’মেনছ ডে’ উদযাপন কৰো তেনেদৰে ভেলেণ্টাইন ডে’ উদযাপন কৰাৰ ক্ষেত্ৰত মোৰ আপত্তি নাই। কেৱল যুৱ প্ৰজন্মই ইয়াক ভালকৈ উদযাপন কৰিব লাগে।\nপ্ৰস্তুতি পৰাশৰ (অভিনেত্ৰী): মই এই দিনটোক গুৰুত্ব নিদিওঁ। ভেলেণ্টাইন ডে’ৰ দিনটোত যে প্ৰেম জাগি উঠে মই সমৰ্থন নকৰোঁ তেনে কথাত। বছৰটোৰ ৩৬৫ দিনেই ভেলেণ্টাইন ডে’ উদযাপন কৰিব পৰা যায় যদিহে প্ৰেম সঁচা হয়।\nগুঞ্জন চৌধুৰী (অভিনেতা): মোৰ কাৰণে প্ৰতিটো দিনেই ভেলেণ্টাইন ডে’ আৰু প্ৰতিটো দিনেই উদযাপন কৰিব পাৰি। প্ৰেমৰ দিন বুলি কোনো বিশেষ দিন নাথাকে।\nদেৱাশীষ বৰঠাকুৰ (অভিনেতা): আচলতে ভেলেণ্টাইন ডে’ ভাৰতীয় পৰম্পৰা নহয়,তথাপিও সকলোৱে উদযাপন কৰে প্ৰেমৰ দিৱস বুলি। ভাল লাগে। কিন্তু সঁচা প্ৰেম হ’ল অনুভৱ,ইয়াক এদিনতে প্ৰকাশ কৰিব পৰা নাযায়।\nৰাগ ঐনিতম (অভিনেতা): ভেলেণ্টাইন ডে’ প্ৰেমৰ প্ৰতীক। আজিৰ প্ৰজন্মই এই দিৱসটি ভালদৰে পালন কৰিব লাগে,অতিৰঞ্জিত হ’ব নালাগে। ভালদৰে উদযাপন কৰিলে ইয়াত আপত্তি কৰিবলগীয়া নাই।\nবৰজানত নৃশংস হত্যাকাণ্ড,দুৰ্বৃত্তই প্ৰাণ ল'লে বৃদ্ধ দম্পত্তিৰ\n৩৬ ঘন্টীয়া পথ বন্ধত অচল যাতায়াত জাগুনৰ নামচিকত\nজিলা উপায়ুক্ত পৰিদৰ্শনৰ সময়ত শিক্ষকক কৰায়ত্ত


শব্দ বৰষুণ....: May 2013\nপ্ৰধানমন্ত্ৰী মহোদয়, অনুগ্ৰহ কৰি আপুনি অসমলৈ নাহিব....\n(২০ এপ্ৰিল, ২০১২ চনত প্ৰধানমন্ত্ৰীৰ অসম ভ্ৰমণক লৈ লিখা "প্ৰধানমন্ত্ৰী, অনুগ্ৰহ কৰি আপুনি অসমলৈ নাহিব...." শীৰ্ষক লেখাৰ আলমত আৰু বৰ্তমান ৰাষ্ট্ৰপতি আৰু আহিব লগা প্ৰধানমন্ত্ৰীৰ অসম ভ্ৰমণৰ প্ৰাকক্ষণত লিখা প্ৰবন্ধৰ পৰিবৰ্ধৰ্ত ৰূপ)\nদিনাংক ২০ এপ্ৰিল, ২০১২ চন। এফালে প্ৰধানমন্ত্ৰীৰ অসম ভ্ৰমণ, আনফালে আলফাৰ ১২ ঘণ্টীয়া অসম বন্ধ। লগতে ৰাইজলৈ সাৱধান হোৱাৰ বাবে সকিয়নী।\n..... দিনাংক ১৯ এপ্ৰিল। স্থান চহৰৰ এটা ব্যস্ত ব্যৱসায়িক এলেকা। সময় সন্ধিয়া ৮.৩০ বজাত। কাপোৰৰ ডাঙৰ দোকান এখনত সোমাইছোঁ। উদ্দেশ্য লগৰজনে ভাল কাপোৰ এযোৰ লব। সি চাই আছে যদিও পচন্দ হোৱা নাই আৰু ম‍ই মেনেজাৰৰ কাষৰ টেবুলখনত ভেজা দি থিয় হৈ আছোঁ। এনেতে ভদ্ৰলোক দুজন আগুৱাই আহি সুধিলে –“দাদা, কালি দোকান খুলিবনে?” মেনেজাৰে বুধিদীপ্তভাৱে কলে-“চাওঁচোন। ‘উলফা’ৰ বন্ধ আছে নহয়’। তথাপি ওচৰৰ দোকানকেইখন খুলিলে খুলিম।”\n-“শুনক, দোকান খুলিব, বুজিছে। নহলে পাচত দিগদাৰিও পাব পাৰে।” ....\nএৰা, পিছদিনাখন অসম বন্ধ। কাৰণ অসমলৈ প্ৰধানমন্ত্ৰী আহিব। ইফালে আগতেই কৈ থৈছে, অসম বন্ধত বাহিৰলৈ নোলাব, দিগদাৰি পাব পাৰে। এতিয়া এজনে আহি কৈছে, দোকান খুলিব, নহ’লে পাচত দিগদাৰিও পাব পাৰে।\n.... দিনাংক ২০ এপ্ৰিল। সময় ৰাতিপুৱা ৭.৩৫। স্থান ৰাজধানী চহৰৰ নিকটৱৰ্ত্তী এটা আবাসিক এলেকা। কান্ধত মোনাখন লৈ অফিচলৈ বুলি ওলাই আহিছোঁ। এজন বৃদ্ধ ৰৈ আছে; ৰিক্সাৰ বাবে। হাতত তেওঁৰ এটা টিফিন বক্স। যোৱা কেবাবছৰৰপৰা থকা হেতুকে দেখিলে ‘হাই-হেলো’ ধৰণৰ চিনাকি আছে। এজন পংগু মাতৃহীন সন্তানৰ পিতৃ তেওঁ। এই আবাসিক এলেকাতেই থাকে। দেখি সুধিলো-"বৰতা, ইমান ৰাতিপুৱাই ক’লৈনো ওলাইছে?" তেওঁ হতাশভাৱে উত্তৰ দিলে-"হাস্পতাললৈ। মোৰ ভতিজা ল’ৰাটো যোৱাকালি এক্সিডেণ্ট হৈ ইয়াতে আছেহি। দালি-ভাত অলপ লৈ যাম বুলি ভাৱিছিলোঁ..পাছে ৰিক্সায়েই নাই দেখোন।"….\nকিছুমান মানুহৰ বাবে ৰিক্সা এখন যে কিমান দৰকাৰী, সেয়া পৰিস্থিতিতহে গম পোৱা যায়। হাউলি হাউলি তেওঁ খোজ কাঢ়ে, গতিকে দহ মিনিটৰ ৰাস্তাটো‍ওঁ যে তেওঁৰ বাবে বহু দূৰ সেই কথা উপলব্ধি কৰিও তেওঁক সহায় কৰিব নোৱাৰিলোঁ। ওচৰত ৰিক্সা নাই, অটোৰিক্সাও নাই, আৰু ময়ো খোজ কাঢ়িহে আহি আছোঁ। শান্ত্বনাসূচক কিবা এষাৰ কৈ আগবঢ়াৰ বাহিৰে মোৰ ওচৰত কবলৈকো একো নাথাকিল।\n.... সময় ৰাতিপুৱা ৭.৪০। দ্বিতীয় দৃশ্যৰ ৫ মিনিট পিছত। বৰ্মন উপাধিৰ ৰিক্সাৱালাজনক চিনি পাওঁ। মোৰ ভাৰাঘৰৰ ওচৰতে থাকে। তেওঁক ৰাস্তাতে পাই সুধিলো-"বৰ্মন দা, আজি ৰিক্সা উলিওৱা নাই?"\nতেওঁ উত্তৰ দিলে-"পুলিচে বন্ধ কৰিছে নহয়। মেইন ৰাস্তাত ওলালেই পাম এৰি দিয়ে।"\n"অলপ আগত বুঢ়া মানুহ এজন ৰৈ আছে। খোজ কাঢ়িব নোৱাৰে। ওচৰৰে হস্পিতাললৈকে যাব। পাৰে যদি তেখেতক লৈ যাওকচোন.. পুলিচক বুজাই কলে বুজিব যাওঁক।"….\nমুখেৰে কৈছোঁ যদিও জানো যে ৰিক্সাৱালা, ঠেলাৱালাৰ ওপৰত বৰমতা অসম আৰক্ষীয়ে কেতিয়াও বুঢ়াজনৰ পৰিস্থিতি বা এদিন ৰিক্সা নচলালেই লঘোনে থাকিব লগা ৰিক্সাৱালাজনৰ পৰিস্থিতি বুজিবলৈ চেষ্টা নকৰে, কৰিব নোৱাৰে। কাৰণ আজি তেওঁলোকৰ ‘স্পেচিয়েল ডিউটি’। কিবা আধাৰশিলা স্থাপন কৰিবলৈ হেনো পি.এম. আহিব।\n.....সময় ৰাতিপুৱা ৭.৪২। দ্বিতীয় দৃশ্যৰ মাত্ৰ ২ মিনিটমান পিছত। স্থান ৰাজধানী সমীপৰ এক ব্যস্ত এলেকাৰ এটা প্ৰধান আলিবাট। সদায় এইখিনি সময়ত ৰিক্সা-ঠেলা, অট’ৰিক্সাৰে গিজগিজাই থকা এই ব্যস্ত ৰাস্তাটোত এখনো ৰিক্সা নাই, এখনো অট’ৰিক্সা নাই। দুই-এখন প্ৰাইভেট গাড়ী ভয়ে ভয়ে চলি আছে। ৰাস্তাৰ দাঁতিত পুলিচৰ জুম। ইমানেই পুলিচ যে, কোনোবা কোনোবা আৰক্ষী চকীতো ইমান পুলিচ নাথাকে। সকলোৰে ওপৰত তেওঁলোকৰ শেন দৃষ্টি। এজন সদায় দেখি থকা ট্ৰেফিক পুলিচৰ ওচৰলৈ গৈ সুধিলো-“কি আছে হে আজি? ৰাস্তাত ইমান পহৰা যে? ৩০ অক্টোবৰৰ ঘটনাৰ পাছত ইমান পুলিচ একেলগে দেখিছোঁ।”\nতেওঁৰ উত্তৰ –“ কি কৰিব, ৰজা আহিব। তাতে আৰু বৰডেকাহঁতেও অসমলৈ মনত পেলাইছে নহয়। গতিকে ৰাতিপুৱাই এই দশা।”....\nকথাখিনি শুনি এনে লাগিন যেন তেওঁলোকো অতৃপ্ত। কেৱল ওপৰৱালাৰ গালিৰপৰা বাচিবলৈহে আহি থিয় দিছেহি। বেচেৰা! প্ৰধানমন্ত্ৰী আহিব। তাতো ওপৰৱালাই তেওঁলোকক নগুৰ-নাগতি কৰি মাৰিছে।\n.....সময় ৰাতিপুৱা ৭.৪৫। প্ৰায় বাছ ষ্ট’পেজ পাও পাও হৈছোঁ। হঠাতে ৰাস্তাৰ কাষৰ ঘৰ এটাৰপৰা কনমানি দুজন দৌৰি ওলাই আহিল। কান্ধত তেওঁলোকৰ স্কুলবেগ। পিন্ধনত চিভিল। তেওঁলোকে নাজানে ৰাজনীতি কি, চিকিউৰিটি কি, অসম বন্ধ কি। দেওবাৰৰ বাহিৰে আনদিনাখন সদায় স্কুললৈ যাব লাগে-মাথোঁ সেয়াহে জানে। সেয়েহে চাগে’ আজিও মাকে উলিয়াই নিদিয়াৰ বাবে চিভিল ড্ৰেচতেই দৌৰিলে। পাচে পাচে মাক। দৌৰি দৌৰি কনমানি দুটাক ধৰিব পৰা নাই। মাকে পিছপিনৰ পৰা চিঞৰি আছে –“বাবা, আজি স্কুল নাই নহয়।” সিহঁত দুজনৰ মাজৰ পৰা এজনে ওলোটাই ধৰিছে –“ কিয় হব? আজিতো চানদে নহয়।”.....\nহেৰা! সিতো নাজানে, সি য’ত জন্ম লৈছে. তাত যেতিয়াই তেতিয়াই চানদে হৈ যায়। প্ৰধানমন্ত্ৰীৰ আগমনতো চানদে হৈ যোৱা কথাটো সি বাৰু কেনেকৈ মানি লব?\n...... স্থান ৰাজধানী চৌহদৰ নিচেই কাষৰীয়া চাৰিআলিত থকা ফ্লাই অভাৰখনৰ কাষ। সময় ৰাতিপুৱা ৮.০০। এটা প্ৰধান পথেৰে অহা সকলো গাড়ী সচিবালয়ৰ ফাললৈ অহাত বাধা দি গাড়ীবোৰ আন এটা উপপথেৰে ঘূৰাই পঠোৱা হৈছে। কাৰণ জানিব বিচৰাত পহৰাৰত চিপাহী এজনে কলে- “প্ৰধানমন্ত্ৰী আহিব। সেয়েহে সেইটো ৰাস্তা ৰিজাৰ্ভ কৰা হৈছে।“ ......\nচহৰৰ এক ব্যস্ত অঞ্চলৰ এক অতি ব্যস্ত ৰাস্তা ৰিজাৰ্ভ কৰা হৈছে। তাকো এক অভিনৱ কাৰণত। প্ৰধানমন্ত্ৰী আহিব। আৰু প্ৰধানমন্ত্ৰী যেতিয়ালৈকে থাকে, তেতিয়ালৈকে ৰিজাৰ্ভ কৰা থাকিব সেইটো ৰাস্তা। এইখিনি সময়ৰ ভিতৰত যিমান গাড়ী নাবাৰ্ড বা চুপাৰ মাৰ্কেটলৈ যাব বিচাৰে, ৩ মাইল অধিক গাড়ী চলাই চহৰৰ সৰু গলি কিছুমানেৰে তেওঁলোক গন্তব্যস্থানলৈ যাব পাৰিব। সেয়া তেওঁলোকৰ বাবে আজিৰ দিনটোৰ বনাচ। কাৰণ... কাৰণ আজি প্ৰধানমন্ত্ৰী আহিব।\n...... সময় ৰাতিপুৱা ৮.৩৫। স্থান মহানগৰ চৰকাৰী বাছ আস্থান। ৰাস্তাৰ কাষত যাত্ৰীৰ ভিৰ। কিন্তু গাড়ী নাই। আনকি ট্ৰেকাৰো চলা নাই। যিওবা দুই-এখন চিটিবাছ চলিছে, তাতো পুলিচহে আছে। “ৰিজাৰ্ভ”। কাৰণ, আজি প্ৰধানমন্ত্ৰী আহিব। এগৰাকী মহিলা যাত্ৰী আউলী-বাউলী হৈ গাড়ীৰ আগত আহি হাত ডাঙিলেহি। আমাৰ গাড়ীৰ সন্মুখত ডাঙৰকৈ লিখা আছে “Staff Bus” বুলি। তাৰ পাচতো হাত ডঙা মানে কথা কিবা গুৰুতৰেই চাগে’। সাজ-সজ্জায়ো চাগে’ গাড়ীচালকক কিবা ভৱাই তুলিলে। গাড়ীখন অলপ সময়ৰ বাবে ৰ’ল। “ৰঙিয়ালৈ যাব পাৰিম?” হেন্দিমেনজনৰ লগত তেওঁৰ কিবা কথা হ’ল আৰু গাড়ীখন গুছি আহিল। ......\nপাচতহে হেন্দিমেনজনৰপৰা গম পালো, মানুহগৰাকীৰ হেনো দেউতাক ঢুকাইছে। ট্ৰেইন ৰখি ৰখি বাতিল হোৱা বুলি জানি শেষত তেওঁ এইখিনি পালেহি। হায়! দেউতাকৰ শৱদেহটো‍ও তেওঁ শেষবাৰলৈ চাব নোৱাৰিব। কাৰণ আজি প্ৰধানমন্ত্ৰী আহিব। আধাৰশিলা স্থাপন কৰিবলৈ (কিহৰ নাজানো)।\nসেয়া ঠিক এবছৰ আগৰ এটা দিনৰ কেইটামান স্নেপশ্বট। যোৱা দুটা দিনে ৰাষ্ট্ৰপতিৰ আগমনত স্থবিৰ হৈ পৰা গুৱাহাটীৰ জনজীৱনৰ লগত ৰিজাব পৰা আন এটা দিনৰ ঘটনা সেয়া। ইপিনে উৎকট গৰম। শৰাইঘাট দলঙৰ ইপাৰে-সিপাৰে দুই তিনি কিলোমিটাৰ পৰ্যন্ত যানজঁট। কিমান বা ৰোগী কোনো এম্বুলেঞ্চৰ ভিতৰত সংকটজনক অৱস্থাত মৃত্যুৰ সৈতে যুঁজিছে, কোনেও নাজানে। কোনেও নাজানে ইতিমধ্যে কিমানজনে মৃত্যুক সাৱটি লৈছে। সকলো ব্যস্ত মাথোঁন ৰাষ্ট্ৰপতিৰ আগমনক লৈহে। প্ৰশাসন ব্যস্ত অতিথি আপ্যায়ণক লৈহে। তাৰে মাজতে সৰ্বসাধাৰণৰ কি হৈছে, কেনেকৈ চলিছে, কাৰো যেন কানসাৰেই নাই। অহা ১৫ তাৰিখে আহিব লগা প্ৰধানমন্ত্ৰী নোযোৱালৈকে যে এই অৱস্থা চলিয়েই থাকিব সেয়া ধুৰূপ।\nমাননীয় প্ৰধানমন্ত্ৰী মহোদয়, সিদিনাৰ দৰে এটা মাত্ৰ আধাৰশিলা স্থাপন কৰিবলৈ আপুনি অসমলৈ অহাৰনো কি প্ৰয়োজন? নমিনেশ্যেন দিয়াৰ বাবে কি প্ৰয়োজন প্ৰধান আলি এটা বন্ধ কৰি স্থলযাত্ৰা কৰাৰ? এনেয়েও প্ৰতিনিধিসকলৰ বিলাসীতাই সৰ্বসাধাৰণৰ ওপৰত মাধমাৰ সোধাইছেই। আপোনাসৱৰ বিলাসীতাৰ ফল আমি সৰ্বসাধাৰণে ভোগ কৰিছোঁৱেই। তাতেই যদি আৰু কেই কিলোমিটাৰমান যাত্ৰা চহৰৰ প্ৰধান স্থলপথৰ পৰিৱৰ্তে হেলিকপ্তাৰ লৈও যায়, সেই ভাৰো জনসাধাৰণে বহন কৰিব পাৰিব। আপুনিতো নাজানেই কেনেকৈ চলি আছে আমাৰ চহৰীয়া জীৱন। আপোনাৰ আগমনত যানজঁটৰ বলি হৈ কিমান ৰোগী সিপুৰী পাবগৈ, সেই তথ্য হয়তো কেতিয়াও আপোনাৰ ওচৰ নাপাবগৈ। কিন্তু সেই নিথৰুৱা পৰিয়ালটোৱে কেনেকৈ পাহৰিব আপোনাৰ এই যাত্ৰাৰ কথা। আপুনি আৰু হয়তো নাজানেই অথবা নাজানিবও যে আপোনাৰ বাসভৱনলৈ যোৱা ৰাস্তাত গধূলি সময়ত উদণ্ড ল’ৰাৰ মদ-ভাঙৰ অবাধ আড্ডা। ৰাস্তাটোৰ কথা নকোৱেইবা, বিদ্যুতৰ যোগানো নিয়মীয়া নহয়। তেনে স্থলত এদিন মাত্ৰ দেখা দি আমি সমস্যাৰ লগত ফেপেৰি পাতি বসবাস কৰাসকলৰ স্থিৰ হবলৈ ধৰা জনজীৱনটোক কিয়নো আৰু অস্থিৰ কৰি তুলিব লাগে? আপুনিতো চৰকাৰী খৰচত বিলাসী যাত্ৰাৰে আহি এক কন্নী মছলা পেলাই অথবা আপোনাৰ দৰকাৰী নমিনেশ্যন পেলাই আধাঘণ্টাৰ ভাষন এটাৰে অথবা মিটিং এখনেৰে দায়িত্ব শেষ কৰি গুছি যাবগৈ। কিন্তু সেই বুঢ়াজনৰ, যিয়ে ৰাতিপুৱাই উঠি দালি-ভাত ৰান্ধি বেমাৰীৰ পথ্য লৈ ওলাই আহি ৰিক্সা এখনৰ বাবে বেমাৰীৰ ওচৰলৈ যাব নোৱাৰিলে, তেওঁৰ আৰু সেই বেমাৰীজনৰ কি হব আপুনি ভাবিছেনে? ভাবিছেনে এদিন ৰিক্সা নচলালে এমুঠি ভাত খাব নোপোৱা ৰিক্সাৱালাজনৰ কি হব, যাক আপোনাৰ সুৰক্ষাৰ বাবে মূল ৰাস্তালৈ অহাত নিশেধাজ্ঞা আৰোপ কৰা হৈছে। দুই ফালে ভাবুকি শুনি ব্যৱসায়ীজনে কি সিদ্ধান্ত লব অথবা স্কুললৈ বুলি দৌৰা লৰাহঁতক মাকে কি বুলি বুজাব আপুনি কব পাৰিবনে? আপুনি কেতিয়াবা অনুভৱ কৰিব পাৰিবনে পিতৃবিয়োগত শেষ বাৰৰ বাবে দেউতাকৰ মুখ চাব নোপোৱা মহিলাগৰাকীয়ে গোটেই জীৱনজুৰি পাই থকা ব্যথা? যদি এগৰাকী প্ৰধানমন্ত্ৰীৰ আগমনে সৰ্বসাধাৰণৰ জীৱনযাত্ৰা ব্যাহত কৰে, তেন্তে আপোনালৈ আমি বিনম্ৰভাৱে অনুৰোধ কৰিম, যিকোনো সংগঠনৰেই এই বন্ধ উত্‍সৱ বন্ধ কৰিব নোৱাৰালৈকে অথবা আপোনাৰ আগমনত সৰ্বসাধাৰণৰ জনজীৱনত একো প্ৰভাৱ নপৰাকৈ একো ব্যৱস্থা লব নোৱাৰালৈকে আপুনি অন্ততঃ অসমলৈ নাহিব। অনুগ্ৰহ কৰি আমাক সাধাৰণভাৱেই অভ্যস্ত হৈ পৰা জনজীৱনৰ লগে লগে চলি থাকিবলৈ দিয়ক।\nউপস্থাপক Dhrubajyoti Sarma সময় 3:57 PM\nহিতেন শৰ্ম্মাৰ দিনলিপি-৭ (দ্বিতীয় অধ্যায়)\n-এয়া উচ্চ, এয়া মৌচুমী, এই বন্দিতা, ই কৌশিক দা। -সন্ধিয়া ছয়মান বাজিছে। কলেজৰ ল'ৰা-ছোৱালীবোৰ নোহোৱা হৈছেগৈ। হোষ্টেলৰ ল'ৰা-ছোৱালীবোৰ দুই এজনকৈ বাহিৰলৈ ওলোৱা-সোমোৱা কৰাৰ বাহিৰে অথবা কলেজৰ কোনো কামত ফাঁচি থকা দুই-এজন কৰ্মচাৰী কাম সামৰি ঘৰলৈ যাবলৈ ওলোৱাৰ বাহিৰে তেতিয়া আৰু তাত কোনো নাই। আমি আটায়ে বিজ্ঞান ভৱনৰ ফালে মুখ কৰি কলা ভৱনৰ বাৰান্দাত বহি লৈছোঁ। পুতুল দাই সকলোকে এফালৰ পৰা চিনাকি কৰি দি গৈছে।\n-উচ্চই যোৱা মাহত এটা ধুনীয়া কবিতা লিখিছে। সৌৱা প্ৰণৱদা। আমাৰ সকলোৰে প্ৰিয় লেখক প্ৰসেন প্ৰাণজিৎ কোন আজি আমাক প্ৰণৱ দায়ে কব। এইফালে এয়া পূৱালী, আলোছায়া, নৱনীতা, মনোজ, নিম, হিৰেণ, ৰিদিপ আৰু ৰাণা। পূৱালীয়ে ভাল কবিতা লিখে। আলোছায়া অভিনেত্ৰী। তেওঁ এইবাৰ আন্তঃমহাবিদ্যালয় সপ্তাহত কলেজৰ শ্ৰেষ্ঠা অভিনেত্ৰীৰ সন্মানো পাইছে। নৱনীতা গায়িকা তথা গীতিকাৰ। এইবাৰ কলেজ ৱিকৰ সমবেত সংগীতৰ কথা আৰু সুৰ এই নৱনীতাৰে। মনোজ ভাল তাৰ্কিক। নিম, ৰিদিপকতো মই দশাবতাৰ বুলিয়ে মাতোঁ। সিহঁতে সব কৰে। লিখে, ছবি আঁকে, আবৃত্তি কৰে, নাটক কৰে, গান গায়। ৰাণা সমালোচক। এইযে মই কথাখিনি কৈ আছোঁ, অলপ পিছত সি ইয়াৰ পৰ্যালোচনা আৰম্ভ কৰিবই। হিৰেণ ৰেখাংকক। আৰু সেয়া হিতেন। মই অৱশ্যে হিতেনৰ কথা বৰ ভালকৈ নাজানো। নতুনকৈ দেখিছোঁ। কিন্তু অনুমান কৰিছোঁ, তেৱোঁ এইবোৰৰ প্ৰতি আগ্ৰহীয়েই হব। তেওঁৰ সবিশেষ আপোনালোকে তেওঁৰ পৰাই জানি লওঁক। -এইবাৰহে মৰিলো। ক'ৰ যে কি কামত আনি পূৱালীয়ে মোক সুমুৱাই দিলে ! সেমেনা-সেমেনিকৈ মই থিয় হ'লো।\n-মই আপনালোকৰ দৰে একো নহে। অৱিশ্যে নাটক, কবিতা, কিতাপ, আবৃত্তি, চিত্ৰাংকন আদি মই বোয়া নাপং।-খুব নাৰ্ভাছ হৈ সেপ ঢুকি ঢুকি মই কথাকেইটা কিবাকৈ কলো।\n-সি গিফটত পোৱা ৰঞ্জু হাজৰিকাৰ কিতাপৰ পাঠক-আলোছায়াই এইবাৰ মাত লগালে।\n-মোৰ কথানু কি কম ! মই ইতা ৰামায়ণ মহাভাৰত পঢ়ি ভাল পাৱ বুঢ়া। গতিকে এই বয়সত মই শুনিহে ভাল পাউং।\n-ৰামায়ণ, মহাভাৰত? তই এলাখেন্নো পঢ়া নিকি?-প্ৰণৱদাই মাত লগালে।\n-অ'। কিত্তোবাৰ পৰাই।\nপুতুল দাই পুনৰ আৰম্ভ কৰিলে- আজি আমি মিলিত হোৱাৰ প্ৰধান কাৰণ হৈছে আমাৰ কলেজত এটা শাখা গঠন কৰা। এই শাখা আমি গঠন কৰিম। সাহিত্য, সংস্কৃতি, চিত্ৰশিল্প, নাটক ইত্যাদি বিষয় ইয়ৰ্ত সাঙুৰি লোৱা হব। কলেজৰ ভিতৰৰ সকলো ইণ্টাৰেষ্টেড মানুহ ইয়াৰ অন্তৰ্ভুক্ত কৰা হব।...\nআকৌ শৰতৰ লহৰে হৃদয়ৰ কোনোবা এটা কোণত চুই গৈছিল। অনামী অনুভূতি এটিয়ে কৰবাৰ পৰা চেঁচা বতাহ এছাটি হৈ গা-মূৰ জুৰ পেলাই দিছিল। ভাল লগা ভাল লগা ভাৱটোৱে মন-প্ৰাণ প্ৰশান্ত কৰি তুলিছিল। গংগাস্নাত হোৱাৰ দৰে নতুন হৈ পৰিছিল হৃদয়খন। নতুন কিবা এটা কৰাৰ, নতুন কিবা এটা দেখাৰ, পৃথিৱীখন নতুন ৰূপত কল্পনা কৰাৰ আৰু চোৱাৰ হাবিয়াস এটাই আকৌ জাগি উঠিছিল। শৰৎ নামিছিল। বতৰলৈ। মোৰ জীৱনলৈও। সেই শৰতেই নৌকা চপাইছিলহি বজালী কলেজৰ কলা ভৱনৰ বাৰান্দাত। শাৰদী হৃদয়েৰে এজাক প্ৰাণোচ্ছল য়ুৱক-য়ুৱতীয়ে পৃথিৱীখন নতুন ৰূপত গঢ়াৰ মানসেৰে সংকল্প লৈছিলহি। সাহিত্য, শিল্প, সংস্কৃতি, প্ৰতিভাৰ মূল্যায়ণ আদি আছিল এই নতুন পৃথিৱীখনৰ থূম। ইয়াৰ নাম ৰখা হৈছিল 'সাহিত্য চ'ৰা'। অসমৰ যিকোনো মহাবিদ্যালয়ৰ ভিতৰত সাহিত্য চৰ্চাৰ বাবে গঠিত প্ৰথম মঞ্চ জন্ম হৈছিল 'সাহিত্য চ'ৰা'ৰ ৰূপত, বজালী মহাবিদ্যায়ৰ চোতালত। আৰু ময়ো আছিলোঁ তাৰে এজন সদস্য কৰ্মী-আছিলোঁ এজন সাহিত্যৰ অ-আ, ক-খ নজনা, কেৱল গিফটত পোৱা ৰঞ্জু হাজৰিকাৰ উপন্যাস পঢ়ি ভাল পোৱা এজন গাঁৱলীয়া যুৱক। এই সন্ধিয়াটো হৈ পৰিছিল এক অন্যতম সন্ধিয়া। আমাৰ প্ৰতিজনৰ মনৰ ইতিহাসৰ কোনো এটা শাৰীত অথবা দফাত লিপিৱদ্ধ হৈছিল 'সাহিত্য চ'ৰা'ৰ নাম, এই সন্ধিয়াটোৰ নাম।\n'সাহিত্য চ'ৰা' গঠন হৈছিল। প্ৰস্তুত কৰা হৈছিল ইয়াৰ কাৰ্যক্ৰমণিকা। 'সাহিত্য চ'ৰা'ক মহাবিদ্যালয়ৰ সাহায্যপ্ৰাপ্ত অনুষ্ঠানৰূপে গ্ৰহণ কৰিবলৈ মহাবিদ্যালয় কৰ্ত্তৃপক্ষক জনোৱা আবেদন কৰ্ত্তৃপক্ষই হাঁহিমুখে গ্ৰহণ কৰিছিল। আৰম্ভ হৈ গৈছিল এক নতুন জীৱন। পৃথিৱীখন নতুন হবলৈ আৰম্ভ কৰিছিল। সকলোৰে ব্যস্ততা বাঢ়ি গৈছিল। শ্বহীদ ভৱনৰ এটা কোঠা পৰিস্কাৰ কৰি তাতে পতা হৈছিল সাহিত্য আড্ডা।\nক্লাছ শেষ কৰি অলপ সময়ৰ বাবে সাহিত্য চ'ৰাত দেখা দি মই ওলাই আহি চাইকেলখনৰ তলাটো খুলিলোঁ। হঠাতে শুনিলোঁ কোনোৱাই দূৰৈৰপৰা মোক নাম ধৰি মাতি আছে। মই ৰৈ দিলো। ল'ৰা এজন আগুৱাই আহিল।\n-তুমিয়ে হিতেন নিকি?\n-নাই। এনেয়ে। তোমাৰ কথা শুনি আচলু। চিনিহে পাৱ নাচলু। আজি প্ৰাণজিতে দেখে দিলাক। মই বুলু চিনাকীয়ে হৈ লউং।\n-অ'। আপনাৰ নামটু?-সৌজন্যতাবোধ দেখুৱাই মিচিকিয়া হাঁহিৰে মই সুধিলো।\nঅ'। কাম এটা আছে। সিকাৰণে ওল্লু। কালিৰপৰা বিশ্বকৰ্মাৰ যোগাৰ কৰবা লাগবো নহে ! তিত্তে সময়ে নাপম।\nঅৰুণক বিদায় দি মই চাইকেলত লাফ মাৰিছিলোঁ। দেখা নাছিলোঁ যে দুযুৰি চকুৱে তেতিয়া মোক বিজ্ঞান ভৱনৰ ওপৰ মহলাৰ বাৰান্দাৰ পৰা নীৰিক্ষণ কৰি আছিল।\nউপস্থাপক Dhrubajyoti Sarma সময় 11:31 AM\nপ্ৰধানমন্ত্ৰী মহোদয়, অনুগ্ৰহ কৰি আপুনি অসমলৈ নাহিব...